
CUM AM DEVENIT VEGETARIAN 


(Din carnetul unui gastronom) 


Luni 


Azi m'a invitat John la masă. Puiul nefript: supa rece! 

Lipsă de atenţie la pătrat! Consider drept o gravă in- 
sultă personală faptul că stomacul meu a suferit din pricina 
fripturii şi a ciorbei! Prefer să fiu pălmuit decât sam apetitul 
prejudiciat! 

De-abiă acum. după ce am trăit aproape o jumătate de 
veac. înțeleg de ce unii oameni se căsătoresc cu bucătăresele 
lor! Unirea stomacului cu mama sosurilor nu constitue o me- 
zalianță, ci un act de perfectă şi înteleaptă diplomaţie. A 
aveă stomacul împăcat și o masă gastronomic preparată, în- 
seamnă fericirea. 

Eu nu m'am însurat cu bucătăreasa, însă îi plătesc o 
leafă princiară, îi rabd toanele şi-i fac numeroase cadouri. 
Bucătăreasa mea e un adevărat cordon-bleu. O chiamă Ma- 
rianu, are 40 de ani şi am adus-o dela Paris... 

Unii oameni mănâncă spre a putea trăi! Ce imbecili sau 
ce farisei! Eu trăesc ca să mănânc şi socot că adevărata fe- 
ricire a vieţii o găseşti consumând o poulardă stropită cu vin 
generos! 

Cultura unui individ se cunoaşte după modul cum pre- 
găteşte felurile la cină! 

Spune-mi ce mănânci ca să-ţi spun cine eşti! 

„Foamea e cel mai bun bucătar“, inexact: cel mai bun 
maestru al tingirii e Jim dela „Paillard”! 

Vestiţii generali gastronomici cunosc la perfecţie stra- 
tegia mesei. Dela artileria sticlelor de șampanie până la in- 

fanteria sparanghelului, și dela peisajul marin al nisetrului 
până la floarea albă a conopidelor, totul trebuie pregătit mi- 
nuţios. 

Marii cuceritori de inimi au fost şi prinți distingi ai fur- 
culiţei. O femee nu se cucereşte nici cu buchete. nici cu banc- 
note, ci cun supeu fin! Mirosul unui venerabil Bourgogne îți 
vrăjeşte nările mai puternic decât cel mai autentic parfum 
Cotty. 

Fiecare vin e o piatră prețioasă: rubin, chihlimbar, dia- 
mant, opal, topaz... 

De ce să mai dai bijuterii iubitei, când le are pe toate 
într'un pahar?... 


Joi 


O uşoară indigestie mă obligă să fiu sobru: ceai dimi- 
neaţa, ceai la prânz; tot ceai va trebui să iau şi seara! 

Fiecare meserie îşi are riscurile sale. Comerciantul este 
expus bancrutei simple sau frauduloase; don Juanul — bo- 
lilor lumești; iar gastronomul — indigestiei! 

Imi suport deci resemnat soarta. De pe terasa Palace-ului 
unde-mi sorb doctoria aurie, acompaniată de 2 bucăţi de 
zahăr, puţin rom. lămâie şi o felie de pâine prăjită, îmi vine 
mirosul mâncărurilor preparate în bucătăriile hotelului... Chin 
olfactiv! Sadism al mirosului! De-abiă acum înţeleg supliciul 
lui Tantal în toată măreția lui! 

Ciuperci prăjite, marinată de nisetru, pârjoale moldo- 
veneşti, consommé madrilene, creme foucttee — arsenal lili- 
putan de bunătăţi diverse — mă fac să trec prin emoțiile şi 
senzațiile delicioase ale unui prânz copios... 

Omul trăeşte din plin numai când mănâncă... 

Doamne, cât sufăr!... 


* 
x x 


Copii se pierduseră în pădure. Profitând de faptul că 
părinţii plecaseră la târg, ei se duseseră să vâneze cuiburi 
de păsări și să admire în treacăt salturile gimnastice pe care 
veveritele roșcovane cu coadă de toamnă le fac la trapezul 
copacilor... 

Dar Alin și Alina se rătăciseră în codrul des şi misterios. 

Amurgul coborise ca o draperie de cărbune. Şi bieţilor 
copii le eră frică şi foame. 

Luna răsări cheală şi luminoasă ca proecția unei lan- 
terne magice pe un perete întunecat. 

Şi copiii merseră ce merseră până când 7zăriră o lumină 
roşietică. Profilul unei case mici se 'ntrezăreă în depărtare. 
Apropiindu-se, văzură ceva atât de ciudat încât părea un 
basm, nu însăşi realitatea... 

O casă cu acoperiş de slănină. Ferestre de caşcaval. Pereţi 
de şuncă şi de salam. Casa ingrădită cu cârnaţi. Inăuntru, 
într'o cameră cu pat de pandișpan şi cu scaune de cozonac, 
dormea o fată frumoasă ca o zână. Fata avea obraz de frişcă 
şi păr de ciocolată. 

Tăcerea acoperea intreg decorul. Copiii, ascunși după 
un copac, priveau cu mirare, simțind cum li se face gura apă 
ìn faţa atâtor bunătăţi. 

Din pădure. se auziră miorlăituri stridente. Un motan, 
gras ca un călugăr benedictin. se apropiă tiptil de casă. Işi 
trecu limba roz pe musteţele-i stufoase de mușchetar şi în- 
cepu să muşte din pereiii de şuncă ai casei, din acoperişul de 
slănină, din gardul de cârnaţi... 

Casa se prăbuşi. Fata frumoasă care se deșteptase, dădu 
inspăimântată un țipăt ascuțit. Apoi nimic, doar plescăitul 
lacom al motanului care-şi potolea foamea... 

M'am trezit brusc din somn... 

Explicaţia visului? 

Ce-ar spune Freud? Nu știu... 

— Mi-e foame şi atâta tot. 

M'am săturat de regim. Mă duc la bufet să caut ceva 
de mâncare... 

Cea mai mare suferință a omului, e foamea! 


Duminică 


De 2 zile, sunt la moşia bunului meu prieten Sandy. 
Azi am asistat la un spectacol trist. Mieii își vedeau pentru 
ultima oară mamele... Mieluşeii fragezi şi cu părul ondulat 
Marcel, despărțiți brusc de mamele lor, le chemau cu behăiri 
jalnice şi melodioase. 

Câtă tristeţe in acest adio plin de melancolie ce-mi rupe 
sufletul și mi-l pustiește ca un cântec de flaşnetă in toamna 
ploioasă. 

Ce netrebnici suntem că sucrificăm poftei noastre carni- 
vore aceste ființe inocente şi inofensive! 

De ce nu mam născut vegetarian? 

Luaţi-mă de uci! Nu mai pot auzi melopeea mieilor ce-şi 
chiamă mamele!... 

Până mâine nu mai mănânc carne!... 


Alexandru Bilciurescu 


CÂNTEC TRIST 


Visurile mele 

Din tăcuta zare, 
Năzuind spre stele 
Chiamă îndurare. 


Cine să le-adune, 
Cine să le'ndemne, 
Cu în vremuri bune 
Drumul să le 'nsemne? 


Liniște adâncă 
Și nemărginire: 
Prăvălită stâncă 
Pare-a mea iubire. 
V. Lainiceanu. 


„RUGĂCIUNE“ DE GR. ALEXANDRESCU ȘI 
„RUGĂCIUNEA UNUI DAC“ DE M. EMINESCU 


După „Anul 16540”, a doua poezie ce merită o deosebită 
atenţiune în literatura lui Gr. Alexandrescu, e „Rugăciune“, 
Fără să aibă varietatea de tonuri dela ironia amară până la 
altruismul sănătos, fără să aibă adâncimea de cugetare a poe- 
ziei „Anul 1840“, totuş prin ideologia generoasă, prin ten- 
dința de purificare morală, ceeace formează canavaua, pe 
care să brodează celelalte idei secundare, e o operă de seamă 
în literatura noastră. Are ceva din mireasma psalmilor lui 
David fără să-ți dea impresia unui bigot religios. Autorul re- 
cunoaște — cu avânturi sentimentale de odă, atotputernicia 
lui Dumnezeu. El a făcut tot ce să vede din simpla lui voinţă. 

Al totului Părinte, Tu a cărui voință 

La lumi nenființate ai dăruit fiinţă 

Stăpâne creator! 

Putere fără margini, izvor de vecinicie 

Al căruia sfânt nume pământul nu îl ştie 

Nici omul muritor! 

Dumnezeu fiind creatorul suprem, să asculte glasul 
făpturii lui şi să-l ajute pe autor ca să meargă „întotdeauna 
pe a virtuţii cale“ „Să merg nestrămutat“. 

Când soarta mă apasă, cum şi când îmi zâmbește 

„Când veselă m'ajută, când aspră mă goneşte 

Să poci fi neschimbat“ 

Mândria n fericire să nu mă stăpânească 

Mâhnirea în restrişte să nu mă umilească 

Dreptatea să o ştiu 

Această atitudine imperturbabilă în faja vieţii, această 
înfăţişare unitară în faţa durerii, ca și a veselii are ceva din 
filozofia clasică a lui Horatiu. 

Aequam memento rebus in arduis 
Servare mentem, non secus în bonis 
Ab insolenti temperatam 

Laetitia, moriture Delli. 


Să-ţi păstrezi sufletul neschimbat în durere ca şi în 
fericirea sgomotoasăi muritorule Delius. 

Decât Horatius are această atitudine de resemnare, pornit 
dintr'o convingere de filozofie practică. că sfârşitul va fi 
acelaş. şi ca filozof practic trage și concluzia că viaţa trebuie 
trăită. Grigore Alexandrescu se ridică deasupra filozofiei prac- 
ticc, căci el cere că Dumnezeu să-i lumineze conștiința şi ca 
să-i fie adevăratul îndreptar în viată. scutindu-l de a greşi. 

Mai mult chiar, el cere ca să ..dorească al omenirii 
bine“ şi printr'o comunicare directă. înlăturând alte gânduri 
de circumstanţă, să cunoască pe D-zeu. pe care-l vrea sin- 
gurul lui Dumnezeu. 

Numai aşă ar putea să placă lui Dumnezeu, când va 
spune „adevărul fără sfială“ şi nu se va răsbună pe cel ce-i 
face rău sau îl înşeală. 

La oameni adevărul să-l spun fără sfială 

Pe cel ce rău îmi face, pe acel ce mă'nșeală 

Să nu îmi răsbun cu. 

Apoi autorul după ce din nou arată puterea lui Dum- 
nezeu, cere ca iubirea lui să-i fie până în ceasul din urmă, 
comoară de nădejde. de dulce bucurie, izvor de fericire. Va să 
zică în Rugăciunea lui Gr. Alexandrescu. găsim următoarele 
idei: 1) Dumnezeu e creatorul vieţii şi Izvorul de vecinicie: 
2) Se roagă să-l ajute ca să nu să abată niciodată din calea 
virtuții: 3) Să roagă să nu fie nici mândru în fericire. nici 
umilit în nenorocire: 4) Să fie în siare să dorească binele 
pentru toată lumea: 5) Să propovăduiască adevărul fără stială; 
6) Să nu se răsbune pe cei ce i-au făcut neajunsuri: 7) Să nă- 
dăjduiască în bucuria vieţii post mortem: 8) Că Dumnezeu e 
în toată făptiura dela cel mai mic lucru până la cel mai mare; 
9) Că el îngrijește de toate cu o egală solicitudine; 10) Că el 
e viaţa ce a dat-o universului; 11) Se roagă ca să-i asculte ru- 
găciunea. de a fi alături de el în toată viaţa până în ultima 
clipă. Incepând cu un puternic sentiment de adoraţie către 

Dumnezeu, caracteristica Odei, continuând cu rugăciunea pro- 
priu zisă, isprăveşte cu aceeaşi sentimentalitate caldă a Odei, 
deși a fost brăzdată de fiorul melancolic al elegiei, tără a-i 
turbură însă factura de odă. Ceeuce constitue frumuseţea 
acestei ode este subiectul rugăciunii: perfecțiunea morală a 
poetului. E aici ceva din frumuseţea filosofiei stoice. Stoi- 
cienii caută mai întâi în individ principiu libertăţii interioare 
care să poată să-l snstragă loviturilor soartei şi oamenilor. 
Binele şi răul zicea Epictet depind de voinţa noastră. Nici un 
ali bine nu e mai mare decât virtutea, nici un rău mai mare 
decât viciul, ziceau Sloicii, A aşeza fericirea în afară de noi, 
de virtute. este a socoti că fericirea poate să fie un dar din 
afară, un accident exterior, în timp ce ea este bucuria intimă 
legată de conştiinţa proprii ei măreţii Virtutis praemium ipsa 
virtus. „Zice Fouillee în Istoria filozofiei sale. Stoicii soco- 
teau că prin virtute, prin această purificare morală ci se per- 
fecţionează ca şi zeii, ba chiar îi întrec, intru căt zeii sunt 
întălepţii din natura lor divină, pe când omul înţelept are în- 
țelepciunea din puterile lui omeneşti. 

Pentru a scăpă de orice durere. care fatal isbeşte şi pe 
oamenii înţelep|i, stoicii recomandau o pasivitate îndărătnică 
la tot ce e durere şi tot ce e plăcere. Omul înțălepi e departe 
de acele perturbationes animi, ce le avem noi oamenii de rând 
în fața durerii sau fericirii. Să ajutăm pe alții dintr'un precept, 
dintr'un comandament raional, nu fiindcă suferim alături 
cu el. De altfel si Buda zicea: „Acela este demn de dragostea 
mea care nu se bucură nici nu se întristează de nimic, care nu 
dorește nici un lucru, care e mulțumit de totul, care, fiindcă e 
servitorul meu, puțin îi pasă de soartă. [ie bună, fie rea. In 
sfârşit, acela e servul meu care e acelaş fajă de amici și inimici, 
în glorie şi în ruşine. în căldură şi în frig, în durere ca şi 
în plăcere; care este nepăsător la orice eveniment al vieţii, 
pentru care lauda și osânda îi sunt indiferente“. 

Evident că raţionamentul rigid al stoicilor nu-l găsim la 
Gr. Alexandrescu, raţionalism care socoteşte sinuciderea ca 
un aci de voinţă, ca un fapt liberator al Conştiinţei. Această 
atitudine morală invariabilă, care transpiră în educația morală 
dă caracterul cel mai lericit. dar și cel mai rezistent — măr- 
turiseşte o splendidă filozofie erestină, care socotește lumea 

aceasta ca o imperlecţiune a lumii viitoare. pentru care în 
adevăr trebuie să ne pregătim. De aci acea suavitate etică, îm- 
bălsămată de altruismul creştin, de înlăturarea oricărui gând 
de răsbunare, prinsă ca — vinul în strugure — în sentimentali- 
tatea când reţinută ca în elegie, când avântată ca în odă, cu 
accente de cucernicie biblică, aşezată pe un suport de stabilă 
elevaţie morală ce ridică valoarea poeziei în sfera literaturii 
universale. Să trecem acum lu Eminescu. Autorul s'a folosit 
de un Dac. probabil din reputaţia ce o aveau Dacii ca dis- 
pretuitori de viaţă. deşi e o incongruență între filozofia lui 
Buda şi a „Dacului“, după cum să vede în poezie. 

Eminescu ca şi Gr. Alexandrescu. fără entusiasmul ina- 
ripat al lui însă, recunoaşte că Dumnezeu e începutul şi sfâr- 
şitul“. 

„El este moartea morții şi învierea vieți" Dumnezeu este 
creatorul luminii, el este artistul universului. 

Pe când nu eră moarte nimic nemuritor 

Nici sâmburul luminii de viaţă dătător 

Nu era azi, nici mâine. nici eri, nici totdeauna 

Căci unul erau toate și totul eră una 

Pe când pământul. cerul, văzduhul, lumea toată 

Erau din rândul celor ce n'au fost niciodată 

Pe atuni erai Tu singur, în cât mă întreb în sine-mi 

Au cine-i zeul. cărui plecăm a noastre inimi? 

După ce fixează această filosofie brahmană, poetul îşi 
arată mulțumirea că acest zeu i-a dat „ochii să vadă lumina 
zilei“ 

„Si inima-mi umplut-am cu farmecile milei 
„În vuetul de vânturi auzit-am al lui mers 
„Şi'n glas purtat de cântec simții duiosu-i vers. 


Decât în loc ca multumirea să se complecteze cu enu- 
märarea darurilor, pe care ni le-a dat viața, poetul. căruia i 
s'au dat ochii, ca să vadă durerea altora. simțind fiorul milei, 
cere „intrarea în veşnicul repaos“. 

Dumnezeu să blesteme pe acel ce va avea milă de el, 
să ajute pe cel care-l va prigoni: 


S'asculte orice gură ce ar vrea ca să mă râdă 
„Puteri să pue în braţul ce ar sta să mă ucidă 

„S'acela dintre oameni devină cel dintâi 
„Ce mi-ar răpi chiar piatra, ceoiu pune-o căpătăi 


Astfel într'o gradatie susținută, poetul după ce îşi voește 
toată ura umană asupra lui, ca şi cum ar fi Cain, cel dintâi 
ucigaș al lumii, autorul cere după moarte să i se arunce ca- 
davrul în uliţă 


„Ş'aceluia Părinte, să-i dai coroana scumpă 
Ce o să asmuţe câinii, ca inima-mi s'o rumpă 
lar celui ce cu pietre mă va isbi in față, 
Indură-te, stăpâne şi dă-i pe veci viaţă! 


Astfel numai. Părinte, eu pot să-ți mulţumesc 
Că mi-ai dat în lume norocul să trăesc 

Să cer a iale daruri, genunchi şi frunte nu plec 
Spre ură şi blestemuri aş vrea să te înduplec 
Să simt că de suflarea mea se curmă 

Şin stingerea eternă dispar fără de urmă 


Deci în prima parte a poeziei avem [, filozofia budistă 
şi în a doua parte rugăciunea, stranie de altfel. de a fi urit şi 
prigonit de toată lumea, până ce „ura cea mai crudă“ i se va 
păreă amor“. 

În privința filozofiei budiste, Eminescu este un adept 
al ei. 

„Atunci nimic nu există, nici existenţa. nici neexistenţa, 
nici lumea, nici aerul. nici regiuni superioare. Care eră înve- 
lișul lucrurilor? Unde eră apa? Unde înălțimea aerului? Nu 
eră nici moarte, nici nemurire, nici lumină, nici noapte. El 
singur trăiă, fără să trăiască, absorbit în propria sa cugetare. 
Nu auziă nimic. absolut nimic altceva, decât pe el. Intune- 
ricul eră învăluit de întunerec: apa fără strălucire. Dar viata 
eră în vidul, care o purtà şi acest univers fu însfârşit produs 
prin puterea sa intelectuală. Dar cine ştie exact aceste lu- 
cruri? Cine ar puteă să le spue? 

De unde vin aceste vietăţi? De unde vine această creație? 
Zeii. au fost creaţi, fiindcă el a vrut să-i creeze: dar el. cine 
poate să ştie de unde a venit?... Vesnic, cunoscător a toate, 


1178 C. CEROTA 


plin de voioşie totdeauna, raţional, pur, Brahma e inteligența 
şi fericire. La început el erà singurul. 

FI e cauza și izvoru! tuturor lucrurilor „Legea lui Mannu 
Eminescu n'a făcut decât a versificat filosofia lui Manonu. 
Partea care interesează însă ca poet e starea lui sufletească 
de adâncă deprimare, care să materializează printr'o anatemi- 
zare a vieţii, dispreţuind cu indignare și blestemând pe cel 
binevoitor dintre oameni cu ultima energie. Conceptia lui pe- 
simistă, despre lume şi viaţă. se realizează în această poezie, 
vehement, sacadat, îşi ure izvorul tot în filosofia budistă. lată 
o convorbire a lui Buda cu elevul său Purna. 

Sunt oameni, zice Buda elevului, supărăcioși. cruzi, fu- 
rioşi, obrasnici. Dacă îţi aruncă în faţă vorbe rele, dacă se 
supără pe tine rău, ce vei crede despre ei? 

— Dacă fac asta, zic că sunt oameni buni. că nu mă 
bat sau nu mă lovesc cu pietre. 

— Dar dacă te bat şi te lovesc cu pietre? 

— Sunt oameni buni, că nu mă lotesc nici cu bastonul 
nici cu sabia? 

— Dar dacă te isbesc cu bastonul și sabia? 

— Sunt oameni buni. căci nu mă omoară. 

— Dar dacă te omoară? 


— Sunt oameni buni, căci mă scapă cu așă de puţină 
durere, de acest corp murdar. 

— Bine Purna, poți să stai între necredinciosi. 

Prin urmare şi la Gr. Alexandrescu și la l.minescu avem 
acelaş subiect: o rugăciune către Dumnezeu. 

Dar câtă deosebire! Umilit și cucernic Alexandrescu, răs- 
vrătit şi frondeur Fminescu. Unul cere o viaţă purificată, o 
viaţă virtuoasă, mulțumită că va răspândi adevărul şi drep- 
tatea. celălalt cere nimicirea acestei vieţi fără nici un sens. 
Unul cere dela Dumnezeu dragostea lui eternă; celălalt o re- 
fuză şi cere dela Dumnezeu tocmai ceeace nu poate să dea, 
tocmai ceeace e în contradicție cu idea divinității. ceeace, dacă 
ar da. ar micşoră, ar nimici definitiv idea divinității. Dar 
tocmai prin aceasta să pune în evidenţă răsvrătirea lui su- 
fletească împotriva vieţii, deci şi acelui ce a dat-o, pentru care 
nici nu are credință și totodată să pune în evidență pesi- 
mismului lui profund. Nirvana. repaosul de veci. Pe când 

poczia lui Grigore Alexandrescu e o odă, în care Dumnezeu 
pluteşte adorat dela început până la sfârşit. în poezia lui 
Eminescu avem o elegie, fiindcă interesul literar este pe nota 
lirică, starea intimă a poetului. care vrea repaosul de veci, nu 
rugăciunea ce presupune un sentiment de admiraţie pentru 
altul. ceeace aici nu există. In „Rugăciunea unui Dac“ poetul 
pune din nou în actualitate sentimentalitatea lui pesimistă, 
dar cu o energie şi vehemenţă, ce o găsim numai în satire. 
Sub pretextul unei rugăciuni. el adânceşte şi mai mult şi în 
chip cu totul original aversiunea de viaţă, repulsiunea pentru 
ziua de azi sau de mâine. Având valoarea simbolică. întru 
cât Dacul reprezintă pe Eminescu, se ridică deasupra poe- 
ziei lui Grigore Alexandrescu prin relieful concepţiei, cât 
şi prin gradația susținută a sentimentului. Rugăciunea lui 
Grigore Alexandrescu are strofe, în ultima parie, care țin 
idea în loc, fără putinţa înaintării. pe când la Eminescu, 
poezia pleacă dela o idee generală, cosmugonică budistă, 
apoi se adânceşte din ce în ce până ajunge la: „$in stin- 
gerea eternă dispar fără de urmă“. De altfel e un procedeu 
obişnuit lui Eminescu de a plecă din afară-înăuntru, tre- 
buind să ajungă la stări sufleteşti inhibitine: pe când Alec- 
sandri şi chiar Gr. Alexandrescu, în unele poezii. e mai ex- 
plosiv. exuliant fiind temperamente optimiste, senine. 

Pornind ambii dela acelaş punct, ajung după propriile 
lor îndemnuri sufleteşti. unul la Odă. celălalt la elegic. fără 
să se mai întâlnească vreodată. 

Gr. Alexandrescu. prin îndreptarea lui morală, speră în 
iubirea dumnezeiască ce nu vrea să-l părăsească o clipă. Emi- 
nescu refuză orice dar ce i-ar da Dumnezeu. cere nu numai 
repaosul de veci. dar o întreagă suferință pământească. 

Pentru Gr. Alexandrescu viaţa purificată. inobilată de 
dragostea lui Dumnezeu, înfrățită cu adevărul şi virtutea e 
un motiv de fericire pe pământ, deşi rugăciunea presupune 
nemulţumire, dureri: pentru Eminescu viaţa nare nici un 
sens. Materia aceasta a trupului. cuibul atâtor deziluzii. tre- 
buie distrus până în ultima fibră şi atunci, când voi concentră 
disprețul unanim asupra mea. când am plătit viața cu o crudă 
osândă, atunci să dispar în veşnicul repaos. E o elegie care 
subliniază mai mult ca oricare din poeziile lui pesimismul lui 


filozofic, redat de data asta nu prin alunecarea înceată în 
adâncuri, ci prin accentul răsvrătirii care dărâmă, fără să 
construiască. Cu o energie vădită Alexandrescu clădește, po- 
zitivează ideia divinității; cu o energie inegalată Eminescu 
desfiinţează ideia divinității, prin negația definitivă a vieţii, 
deşi pornesc amândouă poeziile lirice, dela acelaş punct: rugă- 


ciune concretizând odată cu asta, starea lui sufletească de 
iremediabil pesimism la Eminescu. 


C. Gerota 


PRĂBUŞIRI 


S'a risipit pe'ntinsuri o bură de rugina 

Ce ninsă stěn frunzișul aramei, prin grădini, 
Pe prunduri trece vara de-adâncă jale plină 
Strângându-și friguroasă comoara de lumini. 


Incet se roade malul sub ape răzvrătite 

Ce năvălesc în clocot din creștete de stânci, 

Pe când neștiutoare, dorm pajiști veștejite, 
Un somn profund deasupra prăpastiei adânci. 


Fiori încep să treacă prin corpul caldei veri 
Când iată: mal şi pajiști, rostogolite'n spasm 
Se prăbușesc cu huet în golul vastei seri. 

Pe cer, balauri nesri gonesc prin lumi de basm. 


Nălucitoare teamă te prinde'n ghiare reci 
Te sapă şi pe tine sub jale să te frângi 

Și simți, când pe ruina trecutului te pleci, 
Năprasnica nevoie în hohote să plângi... 


Lyan S. 

Zilele următoare mă împrietenii numaidecât cu Magotu 
şi cu Nicu. De Gică nu m'apropiai prea mult. Eră o fire 
închisă, întotdeauna retras, nu se amestecă în discuţii și nici 
în poznele celorlalţi. Fetița, căci aşa îl botezaseră, eră de o cu- 
minţenie fără pereche, chibzuit în toate, ca un om vârstnic. 

— Aici, ai s'o duci bine, îmi spuse Magotu. Eu unul, stau 
de trei ani: acum intru în al patrulea şi, slavă domnului, 
n'am de ce să mă plâng. Mămica e bună ca plăcinta cu mere. 

— E văduvă de mult, madam Marigo? întrebai. 

— Pardon, kira Marigo, îndreptă Magotu, să nu-i zici 
madam că se supără. Păi, or [i șase ani, de când a sucombat 
legitimul. 

— Erà şi el grec? 

— Ce grec. nenișorule? Român sadea! Îl chemă Ionescu. 
A ținut o băcănie, pe calea Unirii. O să-ţi povesiească mămica. 

— El, ştii, eră marinar, întregi Nicu, şi făceă curse dese 
la Salonic. Acolo a cunoscut-o, pasă-mi-te! 

— l-a lăsat, cel puţin, cevă avere? 

— Aş, nu prea cred. Altfel, n'ar luă băieți în gazdă. 
Trăeşte şi ea de pe spinarea noastră, săraca! 

— Da’ casele, ale ei sunt, nu? 

— Niet! Inchiriate, Da’ le are ieftin. 

Vrusei să întreb și de Lopi ce fel de şcoală urmă. dar 
nu îndrăznii. Mă pomenii adresându-mă lui Nicu: 

— Dar d-ta, Hristescule, ești de mult timp aici? 

— De anul trecut. Adică, cevă mai puţin, decât... con- 
fratele. Dumnealui e tartor bătrân. răspunse Nicu, malițios. 


') Fragmeui din romanul „O iubire cum nu mai este“. 

Magotu nu-i răspunse. li aruncă numai o privire plină 
de dispreţ. 

Nicu nu se sinchisi. Adăogă cu un zâmbet răutăcios: 
Și o să mai şadă incă vreo patru, cinci ani, până 
când o isprăvi clasa opta. 

Magotu drept răspuns, se uită mai întâi la ceas, apoi 
scoase din buzunar un carnet şi însemnă: „la 17 Septemvrie, 
ora 6” insultat grav, urându-mi să termin şcoala peste cinici 
ani“, 

Rămăsei nedumerit. 

Dece îl notezi? — întrebai. 

Zâmbind, Magotu desluşi cu importanță, îngroşând cu- 
vintele: 

— Mă-sa mi l-a dat în primire. Mi-a spus să am grijă 
de el, să nu umble haimana, să nu se apuce de băutură, să nu 
se țină de fuste, etc. etc. Eu răspund de educaţia lui, am fă- 
găduit solemn! D'aia mi-am cumpărat carnetul. Face vreo 
prostie, se obrăzniceşte, tranc! îl însemn la catastif. Când 
vine mă-sa, i-l prezint: „poftim cucoană, cercetează şi aplică 
sancţiunile“. 

— Tâmpitule, eşti caraghios! strigă Nicu infuriat. Ma- 
gotu scoase din nou carnetul și foarte grav însemnă: „la 17 
Sept. ora 6*, apostrofat: tâmpitule, ești caraghios!“ 

Puse creionul în teacă şi tot aşa de grav viri carnetul în 
buzunar. 

— Nu trebuie să te superi pentru un fleac, intervenii eu 
împăciuitor, pe lângă Hristescu. 

— Cum să nu mă supăr? D-ta crezi că glumeşie licheaua 
asta? Ar fi în stare să spânzure „pe tat-so, darmi-te... Stai, că 
ţi-o fac eu, hipopotamule! 

Magotu neturburat. însemnă și de astădată: „lichea şi 
hipopotam“. 

— Ţi-ai luat o sarcină cam delicată, insiuuai. Nar fi 
mai bine să ţii mereu carnetul în mână? 

— O să-ţi mut fălcile, dobitocule! Și Nicu se repezi în- 
tăritat peste măsură să-l pocnească. 

Prinsei de veste la timp şi-l împiedecai. 

Magotu, imperturbabil, notă în carnet agresiunea. 

„Adevărat, Nicu ăsta deşi mărunt de statură, aproape 

pitic, eră plin de vioiciune, se întărită lesne şi purtă ran- 
cună. Magotu însă eră croit din altă stofă. Oricât ar fi fost 
de provocat se stapâniă. Nu răspundea decât... însemnând în 
carnet. Așa că harţele dintre ei se potoliau repede. 

De câte ori nu încercase Nicu să-i fure carnetul! In 
zadar! Fie că dormiă cu el sub pernă, ori îl ascundea cu 
grijă cine ştie pe unde, dracul ştie, nu eră chip de găsit. Ei 
veniseră c'o săptămână înaintea mea şi carnetul destul de 
voluminos eră dejà plin pe jumătate. 

Intrarăm în casă câteştrei. 

— A propos, ştii să joci şah, Petrican? mă întrebă 
Magotu. 

— Mă pricep. Aveţi table? 

— Are mămica. llai să facem o partidă, că până la masă 
mai e. 

— Bucuros. 

Magotu aduse tablele. Ne aşezarăm la o măsuță din 
colţul sufrageriei. 

Potriviam piesele. când Kira Marigo apăriu. 

— Magotule, n'aveţi lecţii pentru mâine? 

— Aş, mămicule. nici pomeneală. Incepem serios de abiă 
săptămâna viitoare. 

Apoi mă întrebă: 

—  Joci de mult? 

— De vreo patru ani. 

— Atunci eşti decan. 

Nicu îşi luă un scaun și veni să privească. 

— Mă rog, fără chibiţ, murmură acru Magotu. 

— Scuzaţi. Eu privesc la domnu. Imi dă voie. 

Incuviinţai, firește. 

Incepurăm jocul. După vreo zece minute partenerul meu 
era mat. 

— Ha! Mi-am găsit naşu', grăi Magotu scărpinându-se 
la ceafă. 

— E prostu. mititelul, imi şopti la ureche Nicu. 

Magotu însă îl auzi și ca deobicei notă insulta în carnet. 

Mai făcurăm o partidă, apoi încă una. Rezultatul, 
acelaş. 

— Da joci... nu glumă. murmură tovarășul înciudat. 

— Dă-i înainte regina şi o tură, zise Nicu, în batjocoră. 
Partenerul se ridică, biruit. 

— Lopi e mai tare. Ne bate pe toţi. Fă cu ea o partidă. 
Primii. El se duse s'o cheme. 

— E în curte. Citeşte cu Gică, sub nuc, îl lămuri Nicu. 
Auzii pe Magotu de-afară: 

— Lopi. joci o partidă? 

— Cu cine? 

— Cu d-nul Petrican. 

— A, nu. Sunt ocupată. El a propus? 

— Nu, eu. 

— Nu pot, regret. 

Magotu se'ntoarse: 

— N'are chef dumneaei. 


Masa de seară mai ales, se prelungea până târziu. Kirei 
Marigo îi plăceă să-şi facă siesta cel puţin un ceas şi nu su- 
ferea, în timpul acesta, să fie ridicată masa. 

In seara aceia, Lopi bine dispusă, propuse: 

— Magotule, ia zbiară, le rog, ca măgarii. 

Goanţă, ca deobicei, naşteptă să fie rugat prea mult. 
Se ridică de pe scaun, foarte grav, dădu câţva pași îndărăt 
şi făcând o plecăciune, anunţă teatrul: 

— Imitaţiuni după diverse animale domestice. 

Cătai la el, surprins. Ce-aveă să facă? Işi duse amân- 
două mâinile la gură, le strânse pumn, şi începu să răgească, 
cu icnituri repetate, întocmai ca urechiatele animale. Lopi 
pufni de râs. Ii zări dinţii albi, şi mărunți ca mărgelele. Ho- 
hotiră și ceilalţi cu poftă. Cât despre mine, râdeam cu lacrimi 
adevărate. Tot aşă şi Kira Marigo. 

Pe faţa lui Magotu nu treci nici măcar o luminiţă de 
surâs. Mereu serios şi grav, cotcodăci ca găina, cântă ca co- 
coșul, apoi reproduse cât se poate mai fidel o scenă de dra- 
goste între un cotoi şi o pisică, fireşte — fată mare. Miorlăi 
atât de lugubru încât gazdei îi veni rău de atâta râs. 

— Termină odată, afurisitule, îngăimă ea, sfârşită, lă- 
sându-se pe spate. 

— Puțin coniac. doamnă, sării eu, grijuliv. 

Băutura tare parcă o întremă. 

Magotu prolită de împrejurare ca să guste şi el un pă- 
hăruţ. După aceia își reluă locul şi anunţă deastădată: 

— Cum plânge un copil de ţâţă!... 

Luă o pernă și înfăşurând-o cu un prosop, o ţinea în 
braţe, în dreptul pieptului desgolit într'o parte, ca să sugă 
— chipurile — copilul. Apoi începu să ţipe ca tâncii, întâi 
mai potolit, apoi din ce în ce mai tare. 

„Numărul“ eră unul din cele mai izbutite. Deaceia îl 
lăsase, într'adins, la urmă. Cu toate astea nu stârni ilaritate. 
Toţi zăceam pe scaune, istoviți de râs. Până și servitoarea care 
se strecurase în sufragerie fără să prindă cineva de veste şi 
ascultă rezemată de ușă. icni, nevrut. 

— Du-te dracului în bucătărie, potae! se răsti le ea, Kira 
Marigo. 

Mihail Dumeş. 


AUTOMNALĂ 


Noaptea e rece ca o moartă; 
Din geam în geam, din poartă npoartă 
Frunze roșii vântul poartă. 


Pe străzi cu ziduri vechi și roase 
Ard felinare ofticoase 
Cu geamuri sparte şi zoioase. 


Prin vânt şi frunze'n cavalcadă 
Trec singur eu, târziu, pe stradă 
Cu pași de stranie paradă... 


Dumitru Cosma 


MAURICE MAETERLINCK 


Rien n'esi plus bean malzre 
lamgoisse ei În taurment que la 
bataille avec l'enigme et les tH 
nébres. 


(E. Verhaeren] 


l 


Maurice Maeterlinck este fără îndoială una din persona- 
lităţile cele mai puternice ale artei şi culturei contimporane. 
Singurul supraviețuitor din pleiada acelor mari Flamanzi: 
Van Lerberghe, Lemonnier, Verhaeren, Rodembach. — deşi 
se formează la acelaş spirit francez, scrie în franțuzeşte și iu- 
beste până într'atât pământul Franţei încât îl locueşte o bună 
parte din viaţa sa de până astăzi, — a fost mult timp consi- 
derat ca o enigmă, sau cu simpla curiozitate a unei valori 
exotice transplantate, având un caracter bizar şi incompre- 
hensibil pentru conaţionalii lui Francezi în artă. 

Explicaţia ar stă până la un punct, în forma intelec- 
tualităţii tradiționaliste a raționalismului artistic francez, în 
care în toate timpurile: retorica, logica, stilistica, preocu- 
parea de a exterioriza frumos şi clar — mai ales ideile și mai 
puţin sentimentele, — a format un anumit climat artistic 
în care curentele și precursorii străini au circulat ca simple 
precipitațiuni sau incidente meteorologice iscate cu neregu- 
laritatea fenomenelor fizice şi provocate numai de cauzali- 
tatea spiritului şi a mediului Francez, ca singurul element 
capital şi important în manifestarea lor. 


á 
s. s 


Când Maeterlinck vine la Paris, indemnat şi el de aceeaşi 
prejudecată comună care explică migrațiunea străinilor din 
toate vremurile către acelaş Oraş-lumină, atât de propriu ca 
mediul omului de ori şi unde, — psihologia artistică a vremii 
erà din cele mai curioase: 

In literatura poctică. romantismul acel aşa numit „mal 
du Siecle“, după ce avusese o etapă de înflorire şi de durată 
surprinzătoare, își mai păstră ultimele escale, refugiindu-se 
"în rândurile burgheziei elevate. 

Neoromantismul. un hibrid născut înainte de vreme 
sub forma simbolismului inițial aparţinând unei minorităţi, 
nu putea să se cristalizeze, din cauză că animatorii lui erau 
încă suspectaţi de „import străin“, atât de refractar spiri- 
tului francez *). 

In majoritatea opiniei publice stăruia încă puternic, 
aroma şi vitalitatea versurilor clasice şi romantice cu carac- 
terul lor prozaic de raţionalism subiectivat, de lirism melan- 
colizat la exces și de exteriorizare retorică încărcată de 
prețiozități. 

In teatru deasemenea, retorica lui Corneille şi Racine ca 
şi a lui V. Hugo nu puieă îmbătrâni și încă eră cultivată cu 
respectul lucrurilor de care te leagă amintiri, pentru care ai 
un deosebit cult, ori de câte ori le scoţi din scrinurile vechi 
Aceleasi subiecte veștejite, cu vocabularul lor format din 
tirade declamatorii. mişcă şi interesă majoritatea opiniei 
franceze ca şi cu 50 de ani în urmă. 


In filozofie. misticismul creator şi inovator al lui Berg- 
son deopotrivă de vital şi opiimist, deși opus filozofiei ro- 
mantice şi pesimiste germane, eră fără motiv privit cu indi- 
fevență. Rațiunea. idolul din orice vreme al mentalității spe- 
cific franceze, se ridică cu îndârjire împotriva sensibilităţii sub 
orice formă s'ar fi manifestat ea. J. J. Rousseau din cauza sen- 
timentalismului său, eră uitat aproape până la negarea exis- 
tenţei. pe când Voltaire dimpotrivă, eră încă un zeu consacrat 
tocmai prin lipsa lui de umanitate sentimentală. prin disprețul 
lui faţă de fortele misterioase ale subconştientului şi mai ales 
prin izgonirea din opera lui a sensibilităţii, cari ori cum se în- 
făţişă şi ori de ce grad eră. trecea drept o slăbiciune. 


k 
3 E] 


1) Se cunoaşte strădania continuă de a i se atribui lui Mallarme ori- 
gina anglo-saxonă a operei lui şi a i se explică evoluţia ei prin tempera- 
mentul nordic. tenebros şi puțin inteligibil, utilizat de el. 


118S EPAMINONDA ARGHIROPOL 


Jn această ambianţă, în care persistă încă cultul formei 
şi al ideilor învechite, alături de care stăruia timid încercarea 
de regenerare a unor inițiați, destul de reduşi ca număr, Mae- 
terlinck vine cu o largă şi omenească înţelegere pentru toate 
manifestaţiunile spiritului. să renoveze mediul literar francez 
juxstapunând peste spiritul lui agitat. poezia şi simțirea unui 
temperament nordic ponderat și persuasiv. 

El are alături de precursorii artei noui autohtoni. dar 
mai accentuat decât ei, intuiţia că adevărata poezie este 
cea interioară '), prin o noutate de teme desigur stranii dar 
apropiate de suflet, prin o puritate de sensibilitate artistică 
încă neatinsă şi prin exteriorizare adecuată de o simplici- 
tate surprinzătoare. 

Maeterlinck evocă ceeace e mai puțin precis şi cunos- 
cut: „subconștientul“. El simbolizează ideia, dându-i un ves- 
mânt de melancolie. un colorit mistic, sentimental şi religios. 

Pentru sensibilitățile de cea mai slabă intensitate, are o 
receptivitate pură şi singulară. In expresie, înţelege că lim- 
bajul are o valoare mai puţin demonstrativă ca însăși miş- 
carca sufletească, iar ritmului şi sonorităţii exterioare pe 
care le cultivau simboliştii Francezi, el le preferă pe cele 
lăuntrice cu rezonanţe mai stinse şi deci mai muzicale, mai 
rafinate şi mai sugestive. 

Analiza stărilor sufleteşti, cu senzațiile lor multiple şi 
variate, cereau subiectivizarea lor prin alte mijloace decât 
cele întrebuințate de simboliştii Francezi, cari erau încă in- 
fluențate de preţiozitatea parnasiană şi de muzicalitatea ro- 
mantică, adică prea sonore, prea precise şi prea clare. 

Acele imagini ale sufletului. pe care Maeterlinck le com- 
pară în lumea materială cu simple reflexe abia conturate pe 
oglinda mohorită a unui lac părăsit, implicau pentru exte- 
riorizarea lor o tehnică de vis sau o tehnică muzicală, în care 
cuvintele, refrenul, obsesia unei fraze ca şi repetarea unui 
leit-motiv, trebuiau să corespundă prin simplicitate, prin pau- 
zele de tăcere şi prin rezonanţele lor stinse celor mai delicate 
stări sufleteşti. 

Aşadar. el împrumută simbolismul ca procedeu și mijloc 


1) Acelaş lucru îl susține şi astăzi P. Claudel care neagă poeziei 
franceze contimporane autohtone, preocupările explorărei interioare. 

artistic propriu de a exteriorizà acesi nou material artistic, 
de care se serveşte în întreaga producție a operei sale. 

In filozofie Maeterlinck este un agitator de idei. 

El e tot atât de minuțios observator al realității obiec- 
tive ca şi al celei subiective; acele cărți de pură cercetare 
ştiinţifică cum sunt „La Vie des Abeilles“ și „La Vie des 
Termites“ învesmântate de cele mai elevate considerațiuni ab- 
stracte, sunt o dovadă peremtorie. El priveşte viața cu o 
profundă curiozitate, cu o misterioasă simpatie zi după cer- 
cetări migăloase ajunge la concluzia rațională, că nu putem 
vedeă lucrurile care ne înconjoară decât în reflexe şi enigme. 
El e stăpănit de o adevărată hipnoză. aceia (le a putea per- 
cepe dincolo de limanul simțurilor, — şi în aceste condi- 
iuni tema lui centrală este de a stabili ca scop final, o con- 
tinuitate între suflet, corp și divinitate. 

In opera filozofică pretutindeni gânditorul este covârşit 
de poet: deaceea mersul gândirii lui nu se face după o des- 
voltare logică şi nici întro continuitate dialectală. El îşi ex- 
primă gândirile prin eseu, formulu cea mai fericită pentru 
contribuțiunile spontane, obsedante, variate și multiple ca și 
stările de conştiinţă ale sufletului său şi într'o tehnică pro- 
prie muzicii, cu pauze mai mari sau mai mici pentru a va- 
lorifică sufletul notelor, cu reluările leit-motivelor şi cu far- 
mecul concludent al finalurilor melodice. Temele acestor ese- 
uri filozofice sunt mereu consecvente: deși variate ca subiect, 
ele au o origină comună şi sunt alimentate permanent de 
aceeaşi stăruitoare introspecţiune. 

In teatru ca şi în filozofic artistul domină. 

Subiectele preferate se menţin dealungul producţiei lui 
cu o curioasă constanţă, ceeace se poate exprimă în urmă- 
toarea sintetică formulă: „Drama subconştientului, organizată 
de un spirit eminamente conştient“. 

Ca esenţă filozofică al structurii lor, el înfăţişează tra- 
gicul sau variatele lui forme: semne, prevestiri, fioruri ne- 
cunoscute ale aceluiaşi imanent Destin, susținute toate, de o 
acțiune enigmatică. 

Pentru realizarea acelei profunde sugestii pe care o 
degajează cu prisosinţă toate operele lui dramatice, Maeterlinck 
utilizează ca procedeu, mai întâi creiarea unei atmosfere, a 

unei ambianțe turburătoare adecuată sentimentului pe care do- 
reşte să-l întăţişeze; apoi, o acțiune de concentrare sintetică de 
o simplicitate remarcabilă — prin realizarea pe o singură pu- 
gină dramatică a unor atât de variate sentimente: setea de a 
şti. dezolarea, chinul îndoelilor, renuntarea sau resemnarea. 


Cu toată această aleasă însușire de explorare filozofică 
profundă, cu toată subtilitatea şi fineţea lui de analiză, Mae- 
terlinck rămâne înainte de orice un mare liric şi un iempera- 
ment rafinat și sintetic. 

Reacţiunile lui contra retorismului, lipsa lui de insistență 
vizibilă în compunere, năzuința necontenită a cercetării sufle- 
tului. intuiţia clară a propriilor lui sentimente, sensibilitatea 
mai ascuţită a instrumentelor de introspecţiune — şi pentru 
toate acestea, forma strânsă și lapidară, de o rezonanță cu 
toiul deosebită de a celorlalți simbolişti Francezi, — toată gama 
acestor însuşiri personale, a renovat în ciuda oricărui senti- 
meni şovin. literatura și spiritul artei franceze contimporane. 

Evoluţia acestui mare inovator nu este încă împlinită. 
Punctul la care a ajuns nu îngădue încă o concluzie de clasare 
şi etichetare. Până aci se poate concretiza. că în filozofie a 
integrat o formulă nouă, care constă din definirea spiritului 
nu atât în natura sa. cât mai ales în funcţunile sale: iar că în 
literatura poctică şi dramatică, a adus inovațiuni de fond și 
formă, care vor contă ori care ar fi climatul artistic viitor al 
evoluției operei de artă. 


Maeterlinck a fost contestat cândva și poate uitat puţin 
astăzi. Aşadar un studiu asupra lui ar părea mai puţin in- 
teresant și oarecum inoportun. 

Dacă înir'adevăr eră de după răsboiu alături de marile 
transformări materiale suferite și a noilor aranjamente cre- 
iate şi adopiate de oumeni. cere ca noile idei să susție o men- 
talitate nouă, o sensibilitate aparte și o estetică adecuată, nu 
este mai puțin adevărat că evocarea unui mare inovator nu 

poate fi de prisos. chiar dacă aparent opera lui mar mai co- 
respunde în totul postulatelor artistice de astăzi. 


sm 

Nu vom putea negă niciodată adevărul banal că starea 
actuală nu este decât o rezultantă a stărilor anterioare şi că 
marile prefaceri ale unei epoci materiale sau spirituale, nu 
pot fi explicate decât în legătură cu trecutul. Pătrunderea 
mai intensă a realităţii, are nevoie de recunoașterea temeinică, 
de aprofundarea şi uneori de revizuirea valorilor trecute, din 
care a purces — şi tocmai în vremea noastră tendința unor 
opere de a ne ridică deasupra noastră înșine, de a realiză aceă 
„elevaţie morală“. e cum nu se poate mai bine venită. Și opera 
lui Maeterlinck este una din puținele, din categoria acestora. 

Cu drept cuvânt deci R. de Gourmont cu mulţi ani în 
urmă zicea despre ea: „De poèmes ou de philosophie, la litté- 
rature de M. Maeterlinck vient toujours à une heure ou nous 
avons le plus besoin dďd’'ëtre surélevés et fortifiés `). 

Şi această influență de supraînălțare şi împuternicire ar 
fi suficientă — mai ales în situația de azi — pentru justifi- 
carea preocupărilor noasire. 

Dar opera atât de bogată și de variată a acestui subtil 
poet şi gânditor, se impune cercetării din orice vreme, pentru 
următoarele motive: 

Mai întâi, din cauza emoţiunii artistice deosebiie şi 
unice pe care o degajează cu o intensitate aproape con- 
stantă şi care însemnează un punct culminant şi curios în 
evoluţia poeziei şi gândirii contimporane; 

Al doilea, ca tendinţă filozofică relativ nouă care îmbră- 
țişează gândirea pură sub aspectele ei cele mai variate şi sub- 
tile, cu tendința de a reconciliă setea de cercetare a sufletului 
omenesc, cu renunțarea aproape completă a științelor pozitive 
dincolo de limita cunoscutului sensibil (dogma pozitivismului 
dela 1860, ca şi cel dela începutul secolului al 20-lea). 

Al treilea, din cauza profundei umanităţi pe care o cu- 
prinde și o degajează poezia şi gândirea maeterlinckiană al 
cărui lirism pe de o parte și a cărui preocupare de a cercetă 


1) Citat de M. Esch în L'Oeuvre de Maurice Macterlinck, pag. 8. 

misterul lumii necunoscutului pe de alta, sunt comune sufle- 
tului omenesc de ori şi unde. 

Această afinitate, de o esență aproape religioasă şi o 
etică creştină, a fost apreciată cum nu se poate mai just și 
exprimată cu multă poezie de M. Esch. un comentator subiil 
al poeţilor Flamanzi cari vorbind de Maeterlinck și Verhae- 
ren. spune printre alte elogioase aprecieri: 

„L'un et lautre nous ont appris à nouveau à aimer la 
trame grise des jours, et a cherchez dans l'exaltation par Pad- 
miration le secret de l'humble bonheur quotidien. Et voilà 
pourquoi ils sont si pres de nous“). 


Cu toate că scrierile lui Maeterlinck, a făcut obiectul 
unei opere voluminoase de literatură critică și cu toată faima 
de care se bucură acest mare scriitor, el nu a fost cunoscut şi 
înțeles cum se cuveniă. 

„Cea ma: mare parte a studiilor şi articolelor ce i-au fost 
consacrate — zice Louis le Sidanier, cuprind sau banale apre- 
cieri elogioase, mai mult sau mai puțin amfigurice asupra pre- 
tinsei lui evoluţiuni, sau sterpe incriminări inăcrite de anu- 
mite concepțiuni tradiţionale“). 

Cele mai din urmă sunt interesante studiului nostru și 
deaceea menționăm o parte din ele chiar aci. 

In poezie. temele lui favorite, acelea care privesc necu- 
noscutul şi misterul vieţii interioare. au fost socotite ca mor- 
hide. 

„Mélancolie assoupissante et douce d'ailleurs parfaite- 
ment malsaine“ zice Jules Lemaître. iar Max Nordau. mai 
crud şi mai categoric. le numeşte „stigmate ale degeneres- 
cenţei“: Simbolul şi enigma sunt găsite nebuloase, ritmul şi 
forma versurilor, simpliciiatea facturei şi procedeele, artifi- 
ciale: iar concentrarea uneori excesivă. Peste tot se recu- 
noaşte virtutea unui lirism nou, însă prea dulceag exprimat 
şi prea monoton susținut. 

In teatru, teme noui și interesante, plasate însă într'un 


1) M. Esch, Maurice Maeterlinck et son Oeuvre, pag. 8. 
?) Louis Le Sidanier M. Maeterlinck, pag. 6. 

cadru fantomatic, cu o desfăşurare convențională mai mult 
de idei decât de fapte, lipsite de conflictul dramatic nexul 
concepției teatrale autorizate; iar în filozofie, opiniuni fun- 
damentale lipsite de discernământ, dogme influențate de o 
metafizică perimată şi un misticism neo-clasic îngropat de 
mult sub pulberea uitării. odată cu ultimii stoici Greci şi 
Romani. 

În ce măsură aceste obiecțiuni sunt temeinice şi care e 
partea lor de adevăr, vom încercă să arătăm mai departe. In 
consecință vom face câteva consideraţiuni generale asupra 
evoluţiei artistice a marelui scriitor şi o expunere succintă şi 
cronologică a principalelor lui opere. Vom indică apoi prin- 
cipale izvoare. caracterul sensibilităţii artistice, ideile direc- 
toare în mersul gândirii, procedeele de realizare, etc., cu scopul 
final de a degaja din această operă așă de variată și bogată, 
ceeace ea cuprinde mai specific ca elemente fundamentale, 
mai remarcabil şi mai personal ca realizare şi mai profund 
uman ca filozofie. 


(Va urma) 


Epaminonda Arghiropol 


TRADUCERI DIN M. MAETERLINCK 


POEME 
SERĂ CALDĂ 


O! seră în mijlocul pădurilor! 

Păduri cu porțile deapururi închise! 
Cu tot ce aveţi sub bolți și-n abise! 
¿semeni celor aflate în sufletul meu! 


Gândirile unei prințese flămânde. 

Plictiseala unui matelot în pustiu, 

O muzică de alămuri care cântă târziu, 

Sub ferestrele unor bolnavi fără vindecare. 

Plecaţi în colţurile cele mai calde... la mare, 

S'ar svoni că o femee a leșinat la seceră în soare, 

In curtea ospiciului au poposit chervane sub cer; 
Departe, trece un vânător de avânt, devenit infermier. 


Cercetaţi firea lucrurilor lu lumina lunii! 

(Ah nimic nu-i potrivit nici statornic în mersul lumii!) 
Colo sar zice că e o nebună înaintea judecătorilor ei, 
O navă de răsboiu cu pânzele în vânt naviză pe canal, 
Păsări de noapte se odihnesc pe crini, 

Un glas chiamă ostenit în namiezi, 

(Departe sub clopotele adormite ’n livezi!) 

Un popas de bolnavi sa așezat în livadă, 

Şi un miros de eter îmbată ziua plină de soare. 


Doamne! Doamne! 
Când vom avea în sera caldă, 
Si ploaie şi vânt și zăpadă!... 


OFRANDĂ OBSCURĂ 


"Ți-aduc lucrarea mea prihănită, 
Asemeni visurilor celor sfârșiți, 

Și luna luminează furtuna pornită 
Peste fauna atâtor căinți: 


Șerpii violeți ai visurilor trecătoare 

Cari se încolăcesc în somnul meu sbuciumat, 
Dorinţele mele încununate de spade, 

Lei înnecaţi în lumina de soare, 


Crini în fundul apelor depărtate, 
Mâini strânse la plecare fără revedere, 
Și tulpini roşii de ură și de durere 
Intre doliurile verzi ale iubirei fanate. 


Stăpâne, fie-ți milă de cuvânt! 

Lasă rugile mele înăbușite 

Și luna împrăștiată în ierburile vestejite, 
Să cosească noaptea, dintre cer şi pământ. 


FRUNZIȘUL INIMII 


Sub clopotul de cristal albastru şi fin 
Al melancoliilor mele obosite, 
Durerile mele uitate şi nedeslușite 
Se împietresc puţin câte puţin: 


Vegetaţiuni de simboluri venale, 

Nuferi înăbuşiți de plăceri prihănite, 

Frunzele de palmier ale atâtor dorințe neîmplinile, 
lerburi reci, liane moi sensuale. 


Singur un crin îndreaptă dintre celelalte, 
Palid și firav în svelteța sa elegantă, 
Inălțarea-i împietrită și înceată 

Către frunzișurile îndurerate, 


Și în lumina pe care o revarsă roz-albă 
Ca o lună, alintător și discret, 

El ridică către cristalul albastru, încet, 
Mistica sa rugăciune umilă și albă. 


AQVARIUM 


Vai!., făgăduințele mele nu duc 
Sufletul meu pe țărmuri de pleoape, 
El a coborit în reflexul de ape 

Al rugilor sale,... 


El e în fundul ochilor mei deapururi închiși. 
Și numai suflarea-i ostenită și caldă 
Ridică încă spre oglinda apelor, 

Crinii săi de zăpadă. 


Buzele sale în adâncul durerilor, 
Par a fi închise cu mii de zăgazuri, 
Și le văd căutând dornic florile 

Cu tulpini oscilante ș'albastre 


Degetele lui îmi luminează privirea, 
Urmând linia incoloră și abia conturată 
A crinilor săi nescuturați niciodată 

Și morfi în muguri neînfloriţi. 


INTENȚIUNI 


Ai milă de privirea-mi trudită, 

In care sufletul îşi deschide roze speranțe, 
Sin care bolnavele stanţe, 

Mor în amurguri tăcute... 


Fă ochii mei umezi de ape 

Și crinii lor fă-i să oscileze în unde de lacrămi, 
Pune-mi virtutea pe palida-mi frunte 

Și reflexu-i coboară-l în stinsele-mi plevape... 


Părinte!..., buchete de flori dezolate 

Impletesc cununa-ți divină de nufăr 

Și mâini diafane de îngeri agit' (ca să sufăr) 
In ochi, apele atâtor regrete târzii și fanate. 


Și Florile lor se deşteaptă sub magice semne 

Se risipesc veștejite în lacrămi albastre 

Și sufletul meu ridică, în sbor de lebede albe, 

Aripi blazate de pleoape în ritm de cliniri funerare. 


CÂNTECE 


Í 
ROMANȚA FECIOAREI DIN „SORA BEATRICE: 


Fiecărui suflel care plânge’n taină 
Și greşelei care-i numai trecătoare, 
Le deschid în noaptea fără de prihană, 
Mainile-mi curate pline de ertare. 


Nu-i păcat acela care fără teamă. 

Vine ori şi unde când iubirea-l cheamă; 
Nu e suflet care să prefere moartea, 
Când iubirea-i plânge la fereastră noaptea. 


Căci dacă iubirea se îndepărtează 
Spre alte limanuri mult mai fericite, 
Lacrămile plânse'n clipele trăite 
Rămân lângă mine și mă ncurajează. 


Il 


Cele şaple fiice ale lui Orlamond, 
Când văzurăn noapte zei(a ucisă. 
Cele șapte fiice ale lui Orlamond, 
Căutaran grabă o poartă deschisă. 


Fle aprinse-îndată cele șapte facle, 
Se suirăn turnuri, rătăcirăn noapte, 
Printre patru sute săli negre, desarte, 
Fără să găsească ziua'nici o parle... 

Desnădăjduite coboriră alunci, 

In peștere sonore, umede şi-adânci; 
Și găsiră acolo sub o închisă poartă, 
Cheia cea de aur, cheia fermecată... 


Printre stânci priviră cum vceanu-și suie, 
Către ele în spasmuri apă ntunecată 

Si de frica morții au bătut în poartă. 
Fără să îndrăsnească poarta s'o descuie. 


Când eși amantul 

(.|m auzit poarta), 
Când eşi amantul 
li surădeă soarta... 


Dar când el st înloarse 
(Vazui lampa stinsă), 
Dar când el se întoarse 
Un altul intrase... 


Vam văzut cum moartea 
(In noaptea adâncă) 
S'am văzut cum moartea 
Il aşteptă încă... 


Epam. Arghiropol 


MINUNEA! 


— Si aşă precum spui, zici câ ai auzit şi Sfinția-ta 
Maică Pelaghio „di minunea aiasta? 

— \m auzit, Maică Timoteio, dă... Va iacă. nu'mi vine 
a crede; şi totuşi ia întreabă mata și pi Sl-ția sa Maica 
Fpraxia, că doară era cu mine alăturea. 

— ȘI cum geme Maicuţă? — îndrăsnește să intrebe Maica 
Tomaida — maică tânără şi neîncrezătoare în tainele mor- 
mintelor. 

— la... așa... cum jeme omu, când are o greutati pi 
chiept, aşa ca un năduf!... Doamne fereşte. că doară aista-i 
yrun blâstăm. că toată lumea ştie. că Maica Frusâna Bu- 
duroiu îi moartă dii şăpti ani!... 

— Şi apoi ci dacă-îi moartă di şâpti ani? — prinde a 
spune țanţoşe Maica Timoteia. 

— Ti-o hi putvezit straile di pi ie, da irupu nu. şi di-aceia 
aheiu suflet geme, că nu poati scapa di câtusele cărnii și ale 
erăsîmii... că mult eră grosană gheata râposata!... 

— Apoi dacă o hi aşa, în noaptea aiasta oi merge şi io 
cu Sf-ţiile Voastre, să videm minunea cu urechile noastre! — 
hotărăşte eroic Maica Tecla, al cărui cuvânt îi ascultat cu 
sfințenie de cele câte-vu Maici. care prinseră sâ-i spuie în 
sicret că, la mormîntul Maicii Frusîna Buduroiu, dupe toaca 
de utrenie. se aud gemete. ca de creştin când moare. 

După toaca de utrenie, cele câteva maici. înarmate cu 
câte un felinăraş. a cărui lumină tremură ca un licurici. sue 
încet — cu oare-care opinteli. — ca nişte stafii negre, una 
după alta, coasta dealului din dosul mânăstirii. unde e așezat 
țintirimul călugăriţelor. Din vreme în vreme, se opresc, aṣ- 
teptându-se una pe cealaltă. căutând si ascultând mereu cu 
urechia la pământ. 

— lo zie — începe pe şopiite Maica Gàfiea — că de-o 
hi aşa, cum spuni Maica Timoteia, mai ghine ar hi să dăm di 
vesti la Stăreţii, și să disgroape hoitu, şi numai aşâ, ghietu 
suflet o pute să'şi iei sboru în lumea drepţilor!... 

— Ba aista nu, mai di grabă, i-om face o bortă în raclă. 
ca să răsufle sfântu duh, că ghiata răposată, nu credea în 
lumea di apoi, şi pintru aiasta să chinuește şi geme duhu ei! 
hotărâşte cucernica Maicâ Timoteia, care e un fel de cioclu 
al mânăstiri. 

Ajunse la poarta ţintirimului, maicele se lasă jos pe 
iarbă, nu de oboseală — da parcă li-s'o părut că un gemăt 
ar fi ajuns până la ele. Stau ca oile, lipite spaie în spate, cu 
felinarele ascunse în iarbă, când un gemăt, pornit parcă din 
adâncuri, le face să se culce la pământ. făcându-și în grabă 
semnul crucei. Un cloncan mare, negru. trece fâlfâind pe 
deasupra lor, şi parcă în sbor le atinse pe toate cu aripele 
lui, deschise ca un evantaliu. 

— Ia... ui auzit Maicâ Găfie? 

— Auzit... Maicâ Pelăghio! 

— Oare să hie duhu Maicii Buduroiu care ne-o atins 
așa! 

— Dapoi-cinea? la colea în direptu ista, îi mormântu îi. 
Na, vezi... parcă mişcâ cineva, lângă zaplaz. 

— Hai într'acolo! — le îndeamnă Maica Tecla. 

— Da mai ghinc ne-am întoarce! — zice prudentă Maica 
Epraxia. 

— Dec, că nu ne-o gătui Buduroaia — răspunde. voini- 
coasă, Maica Timoteia — Câti sufleti o trecut prin mâinile 
meli, nu am hire di păr în cap!... 

Şi fără a mai ține seamă de protestările celor-lalte, cele 
trei maici din frunte. pornesc dincotro veneau gemetele. Mai- 
cile cele-lalte fie de ruşine, fie din curiozitate se iau şi ele pe 
urma Maicei Timoteia. Bâjbâind prin bălării şi câlcând peste 
crucile de lemn, putrezite şi răsturnate la pâmânt. Maică Ti- 
moteia mergând 'nainte ca un „ecleror“ cu luminiţa din fe- 
linar ridicată deasupra capului, zăreşte la o mică distanță, 
o namilă mare. neagră. culcată în toată lungimea corpului pe 
mormântul Maicăi Buduroiu. 

Incremenită, se oprește în loc, şi cu gâtul strâns de spaimă 
şopteşte celor ce veneau în urma ei: 

— Văleu... ia... o... o eşit Buduroaia din bortă! 

— Oare ie o hi?, — întreabă îngrozită Maica Gălia, as- 
cunsă la spatele maicei Timoteia. 

— D'apoi cinea? 

— Dacă am striga-o pi numi? — își dă cu părerea 
Maica Polixenia. 

— Herita sfântu... să nu strågi mortu pi numi că să ri- 
sichieşti tăt, şi ne-am băga sufletu în iad, di giaba! 

— Atunci ci facem? 

Şi namila neagră, culcată pe mormânt, simțind ceva, în 
jurul ei, prinde a se mişca greoi, pemând de greutatea cor- 
pului ei masiv. 

Maicele înţepeniseră deabinelea, felinarele se stinsese că- 
zându-le jos în iarbă, şi un întuneric înfiorător domnea acum 
în jurul lor. O trosnitură cumplită şi namila simțind primejdia, 
se ridică în sus, părând nespus de mare în puterea nopții. 
Apoi începu a răsufla pe nări, aşa de puternic. că parcă cine 
ştie ce uragan straşnic se deslănţuise peste bietele maici, care 
nebune de spaimă şi urlând înfiorător, veniră de-a berbeleacul, 
una peste alta, pe toată coasta dealului, rupând-o apoi la 
fugă până în poarta mânăstirei. 

La poartă. supt clopotniță. Vasile clopoiaru — poreclit 
şi Râşchitoru — auzea. parcă prin vis. răcnetele maicelor, dar 
fără să se trezească bine, pomeni în gând o sudalmă, tră- 
gându-şi sumanul peste cap. 

— Scoală Râşchitorule, să vezi gninunia! Sculaţi c'o in- 
hiet Maica Frusina Buduroiu... 

Și mânăstirea toată să trezi în clopotele Râşchitorului și 
în urletele Maicilor Timoteia. Gàfia, Epraxia și Pelaghia. 
In câteva clipe. o legiune de maici—care îmbrăcate pe ju- 
mătate. care fără camelaucă reglementară. cu Râșchitoru în 
frunte. înarmat cu topor, frănghii şi alte unelte de apărare, 
porneau spre mormântul cu minunea! 

— Numai di nu-o prinde a cânta cucoşu. — zice Râşchi- 
toru curagios — că apoi o ieu io pi maica în brațî și oi 
sătura-o di plimbare! 

Ajunși la ținta expeditiei lor lugubre. cu foarte mare li- 


1204 ALICE STURDZA 


nişte înaintau cu toatele pe brânci, târindu-se ca şopârlele, 
din diferite direcțiuni, după comanda şi planul Râşchitorului, 
ca să poată încercui mormântul şi moarta să nu le scape. Na- 
mila, care deşi culcată simțind că nu va fi lăsată în pace, să 
ridică brusc, proptindu-se bine în picioarele dinainte și cu 
capul între umeri îşi făcu vânt, sărind şi căleând în picioare, ca 
o turbată. peste cei, care cu burta la pământ. stăteau gata să o 
înhaţe... Ca o nălucă, fiara sălbatică o sbughi peste zidul 
țintivimului. spărgând văzduhul cu mugetele ei sălbatice... 


A doua zi, toată mânăstirea vuia de minunea de peste 
noapte. Râşchitorul cam afumat. întrun cerc de vizitatori, ex- 
plica cum Sa întâmplat. 

— Ia capu gneu prost,... si mă ieu io, după nişte fâmei 
„slabi la minte,..... auzi D-ta comedie, să mă puie pi mini în 
cârcă cu Buhaiu Mânăstirii! 

Văratic, lule 1930. Alice Sturdza 


SUB FLORI DE LUNA 


Aşă cantrun vis pare cerul 
Si's toate ogrăzile'n floare 
Sub luna ce lunecă albă, 
Atâta lumină mă doare..... 


Tăcut ca'ntr'un vis de lunatic 
Pe alei în/lorite de lună 

O cale din vremuri pierdute 

O caut, trecutul să-mi spună. 


Spre alte nopți palizi de lună 
Se'ndreaptă a dorului vrere, 
Căci svonul apuselor vremuri 
© clipă trecutului cere. 


Stingher în ogrăzile albe 

Simt umbre trezindu-se'n mine 
Prin noaptea imensă. pustie 
Trecutul sapropie... opine)... 


lubite domnule Bianu, 


Incă din anul trecut stau la gânduri dacă să-ţi scriu ori 
ba despre ceeace-ți scriu acum. De multe ori mam pus să 
încep şi tot de-atâtea ori m'am tras indărăpt; îmi ziceam: 
„tocmai eu, oare. îndrepta-voiu lucrurile?“ De data asta. 
însă. „biruitau gândul”, şi așa m'am pus să-ți scriu, cu în- 
credințarea fiind că. cel puţin. vei primi cu bunăvoință aceste 
rânduri. 

Este vorba de pornirea dela noi, încă cu mulţi ani îna- 
inte de răsboiu, de a schimba oficial numirile de locuri din 
România regăţeană. iar acum mai vârtos şi pe cele din ţările 
cu care ne-am intrupai. 

1. Vechiele legi administrative. deşi prefăcute in cursul 
timpurilor, păstraseră totuş, ca adevărate documente, numirile 
topice, ajunse până la noi, din neam în neam. lată, însă, că 
Vasile Lascar, în scurtul său ministeriat, prin noua sa lege ad- 
ministrativă (Monitorul oficial din 1 Maiu 1904), aduce. în 
ce priveşte toponimia, cele mai vajnice prefaceri ce se pot 
închipui. Anume el desfiinţează numirea străvechie de plaiu 
pentru partea muntelui şi hotăreşte că şi plaiurile să fie nu- 
mite tot plaşi. spre a nu se încurcă cu două numiri pentru 
aceea noțiune. Dai. pentru Dumnezeu! Numirea de Plaiu este 
străvechie; prin ea putem decumentă, din timpurile cele mai 
înapoiate. nu numai desfăşurarea geografică a lării ci şi pe 
cea istorică. precum este întărilă prin scriere. 

Domnii Țării Românești purtau în titulatura lor şi pe 
aceea de Domn al plaiurilor; şi este documentat că prin no- 
țiunea de plaiu din această titulatură trebuie să înțelegem, 
pentru timpurile mai vechi. şi plaiurile de peste Carpati, în 
părțile Făgărașului şi Hategului. Cu numirea topică de plaiu 

la îndemână, şi cu documente scrise în ajutor, poate că isto- 
ricul descopere, în acele părţi, aşezări românești străvechi de 
dinainte de venirea Ungurilor și de lăţirea lor în [ransil- 
vania; că, după lăţirea lor, domnişorii români de acolo, descă- 
lecând Tara Românească, şi-au păstrat în titulatură şi pe acea 
pe care o avuseseră dela plecare, adeverind, prin aceasta, 
dreptul lor de proprietate sau de stăpânire cel puţin peste 
unele locuri de peste munţi: iar că în unele acte de danie lor 
din partea unora din Regii Unguri, trebuie mai degrabă să 
vedem nu atât o danie ci o întăritură a unui drept mai dina- 
inte avut, adică o recunoaştere a acelui drept. 

Pe timpul lui SŞtelan-cel-Alare, contingentele de ostași 
dela munte purtau numele de plăieși, şi plăieși, acei putini 
câţi vor fi fost, au fost aceia cari apăraseră Cetatea Neam- 
tului împresurată de Sobietzki. Noi de acum, care trăim 
numai din copiarea dela alţii, mai lesne ne-a fost a zice: „re- 
gimentul i de vânători de munte“, după franiuzeşte „chas- 
seurs alpins“, în loc să spunem pe românește: „regimentul 1 
de plăieși“. Nimic naţional. totul copiat. 

Mitropolitul Dosofteiu, în ale sale „Verşuri...* (Kogăl- 
niceanu, Letopiseţele..., ed. 2. III. p. 526), istorisea: 

Pre Roman Voevoda i direuptă credință; 
Aceasta ce se scrie: din plaiu pănă'n mare 
Stăpân samodrăjavnic şi domnituriu tare. 

Mitropolitul Dosofteiu, scriind aşa, a avut desigur îna- 
intea sa, hrisoave dela Roman Vodă I cure punea, cu adevăr, 
în titulatura sa si pe acea de domn din plaiuri pănă la 
mare“. 

Leonhard Bohm. un şvab din Banat, în interesanta sa 
scriere şi pentru noi Românii, „Geschichie des Temeser Ba- 
nats“, Leipzig 186! (la Otto Wigand), istorisește (I, 242) că, 
în Iunie 1758, arhiducele Franz. urmărind. cu armata sa. pe 
cea a Turcilor aflată spre Mehadia-Oryova, sa rătăcit prin 
munți de nu mai ştia cum să iasă; un român din partea lo- 
cului l-a îndreptat pe drumul drept, si Bohm adaugă că acest 
român: 

fu răsplătit, iertat şi făcut căpitenie, cu sâmbrie anuală, 

a plăieşilor. cari erau întrebuințati pentru urmărirea ho- 
ților. Acest om se numiă Petru Vancea (Peter Vancsa) și 


trăi apoi încă mult timp în Banat. 
Iar în notă. autorul mai spune: 

Câţiva ani după aceea. Împărăteasa Elisabeta puse să se 
clădească, spre cinstea U. L. F. (nu ştiu ce e aceasta), o 
bisericuţă (Kapelle), a căreia pisanie cuprinde amintirea 
acestei întâmplări. 
lată, dar numirea de plăieş adeverită, și încă cu cinsteşi 
în Transilvania, pentru un corp de irupă militară-admini- 
strativă. 

Mitropolitul Țării Româneşti poartă, încă din vechi tim- 
puri, în titulatura sa şi pe acea de „exarh al plaiurilor“, în 
zilele noastre cu totul nesocotită, deşi este întărită prin legea 
din Decemvrie 1872, care a respectat tradiţia. Rostul acestei 
titulaturi nu este încă lămurit în istorie. Din neinsemnatele 
mele studii, din nenorocire prea târzii, lucrurile ar sta cam 
asà: este fapt documentat că Bulgarii domniseră — în chip 
încă nelămurit — un răstimp până în secolul 9 şi peste vechea 
Dacie, cu părțile răsăritene românești. Eră, dar. firesc ca. cu 
acest prilej, şi episcopii. mai târziu patriarhii dela Ohrida 
să-şi fi întins şi dânşii jurisdicţia bisericească pe acolo. pre 
cât au putut: că, pentru aceasta, ei să fi trimis un „exarh“, 
după numirea din organizaţia bisericească alcătuită pentru 
întâia oară din secolul IV. adică un reprezentant. şi că juris- 
dicția acelui exarh. încă nemărginită topograficeşte, să fi 
fost tocmai în partea unde eră aşezarea românească. sub dom- 
nişorii de pe plaiurile Carpatine de amândouă părțile. Când. 
mai apoi, sa fost închiegat |ara Românească, mai târziu şi 
Moldavia (atunci încă nu Moldova), [ara Românească. mai 
întâiu. și-a fost înființat şi mitropolit propriu: acesta, însă, 
îşi va fi luat asupra lui. odată cu întinderea geografică a ju- 
risdicției bisericeşti a exarhului Ohridean, şi titulatura lui. O 
lepădare formală de patriarhia de Ohrida, nu este până acum 
documentată pentru istoria [ării Româneşti: o asemenea do- 
cumentare este. deşi încă nu bine. numai pentru Moldavia. 

Dealtmintrelea. după cum se va vedea și mai la vale. 
prin plaiurile de jurisdicție a exarhului Ohrideun, trebuesc 
înţelese şi plaiurile de dincolo de Carpati. lucru ce mai lămu- 
reste şi legăturile. ce constatăm istoriceşte. la răstimpuri ale 
clerului român, adică a popilor din Ardeal. cu mitropoli= 
şi episcopii din Tara Românească, ca şi cu aceå a Moldaviei 
mai apoi. 

Dar fie oricum va fi: este o crimă ce facem desființând 

numirea de pliu, şi prin aceasta și pe acea de exarh al pla- 
iurilor care ne sunt documente topice pentru cercetarea isto- 
riei noastre. Numirile acestea trebuie să aibă un rost şi acest 
rost este a fi cercetat şi lămurit de istoric. 


2. Dar nu numai atât; ci legea dela 1904 mai hotăreşte că 
şi numirile plăşilor, acum şi ale plaiurilor, se desfiinţează până 
la una şi că vor fi înlocuite cu numirile locului de reşedinţă 
ale acelor plăşi (plaiuri). iarăş spre a nu se încurcă cu două 
numiri una pentru plasă (plaiu) şi alta pentru reşedinţa ei. 
Astfel, de pildă. nu mai avem în judetul Argeş plaiul Loviştea 
cu reşedinţa Șuici. ci scurt: plasa Şuici cu reședința Şuici sau. 
mai bine, plasa Şuici, prin urmare cu reşedinţa în Şuici. 

Dar. pentru Dumnezeu! Numirea de Loviștea esie stră- 
vechie: ea ne este adeverită în o diplomă din 1255 a regelui 
ungur Bela IV (Hâjdău. Negru-Vodă. p. 85), prin care el face 
danie unui conte Konrad: 

terram convenientem L.ovstha vocatam. ab aqua Lothur 

vocata, que fiuit ad aquam Olth, 
adică în partea de Nord-Est a județului Vâlcea. Numirea, 
însă, de Loviştea păstrată, până la 1904(!!!), în judeţul Argeş 
pentru plaiul dinspre judeţul Vâlcea. ar însemnă că acea 
numire se întindea. incă din vechi timpuri, și de-a stânga 
Oltului, şi că dacă Bela IV. in diploma lui de danie către 
contele Konrad. nu a cuprins şi acest ţinut. este că legăturile 
regelui dincoace de Carpuji se mărgineau numui la partea 
țării de-a dreapta Oltului. lucru lămurit de Mâjdău. 

Dar să mergem mai adânc ceva în această cestiune. La 
Benkö Milkovia, Il. 285, ni se dă un hrisov din Târgovişte, 
20 Ianuarie 6940 — 1452. prin care: 

Johannes Wlad, Dei gratia Valuchiae Transalpinae Do- 

minus et terrarum de Omlasch et de Fogaras pr Ste- 

phano atque Romano Boer fratribus, in districtu Poga- 

ras, pagos Vaidufalva ac Lovinsten... donat. 
lată, dar, că noi putem trage, de aice, încheierea că numirea 
de Loviştea se întindeåà şi peste tinuturile de-a stânga și de-a 
dreapta Oltului, din partea muntelui. precum şi dincolo de 
Carpați, formând un singur tinut. formând o fara Loviștea 
= terra Loystha din 1255. precum avem o fara Bârsei, o fara 
Oltului. o țara Oașului, fara Hațegului, numiri ce se păstrează 
încă în limba poporului din loc. din neam în neam. Kurz. în 

Magasin tur Geschichte... Siebenbürgens, li (1546), 46. ne 
spune că în arhiva din Cluj-Mănăştur se păstrează traducerea 
în ungureşte a acelui hrisov din 1452. Apoi ducă esle așă, este 
că va fi având un rost să [ie așa, și acest rost este a fi lămurit 
de către istoric. 

Oricum va fi, însă. cu modestele mele studii si inier- 
pretări. remâne faptul ingrijitor că numirea de L.ovișlea nu 
o mai avem în România pentru alt loc, sat. râu. ce va Íi, ci 
eră, până la legea din 1904 numai pentru plaiul L.oviştea. acum 
desfiinţat; aşă dar noi, desființând-o. am luat istoriei naţionale 
un temeiu. care i-ar putea documenta luminarea unui trecut 
întunecat. mărginit numai la acel singur cuvânt. 

3. Plasa (mai înainte de Lascar tot plasa) Blahniţa din 
judeţul Mehedinţi. îşi avea reşedinta în Flămânda (de altmin- 
trelea de atunci încoace fiecare nou ministru de interne 
schimba reședințele. ut aliquid fieri videatur): Vasile Lascar a 
desființat numirea de Blahniţa. şi a zis: plasa Vânjul-mare 
(unde mutase el reşedinţa) cu reşedinţa Vânjul-mare. Dar. 
pentru Dumnezeu. ce faceți? Numirea de Blahniţa este stră- 
veche ea este şi mărturia sigură. păstrată din neam în neam. 
că la timpul venirii Slavilor prin acele părți. ei au dat peste 
popor românesc, pe care l-au numit cu numele de Vlah între- 
buinfat de dânșii pentru popoare de limbă romanică. iar Blah- 
nifa este tot una cu Vlahnița. Numirea aceasta o mai întâlnim 
aşă sau în forme asemănătoare și în peninsula Balkanică de 
apus. vădind aşezări româneşii străvechi. acum sârbizat. 

Cât despre însuş cuvântul de Vlah. Miklosich spune că 
el nu este slavic şi că este celtic, dela Celti la Germani. dela 
Germani la Slavi. Faptul rămâne numai că el a fost între- 
buintat de Slavii năvălitori la osebite răstimpuri, pentru po- 
poare romanice peste care au dat. Dar ce alt popor de se- 
minţie romanică erà în judeiul Mehedinţi, lu venirea Slavilor, 
dacă nu popor românesc? 

Tot asemenea vine să spunem în legătură cu Blahniţa = 
Vluhniţa. sau în prelungire şi pentru Vlașca, numele jude- 
tului, pentru Vlăsia, care începe din judeţul Ilfov (din ve- 
chiu Elhov) de se prelungeşte până în judeţul Ialomiţa, pre- 
cum şi cu prefaceri dialectale slavice. este pentru ! oloșcani 


1210 M. BURCIIELE 


din Vrancea lui Simion Mehedinţi, pentru Voloseni din judeţul 
Fălciu. pentru Vlăsinești din judetul Dorohoiu. 

Astfel. dar. când mărturiile documentare scrise şi lă- 
murite despre ..continuitatea“ poporului romanic = român pe 
teritoriul cuceririi romane în părțile noastre. sunt aşa de 
rare şi. la toată întâmplarea, aşă de felurit interpretate, noi 
de acum venim a desființà tocmai mărturii din cele mai si- 
gure, mărturiile toponimice din vechiu păstrate, care ar putea 
aduce lumină numai de s'ar ivi cercetătorul şi a acestei lature 
a istoriei noastre naționale. 

4. Dar pentru Vlașca. Blahniţa = Vlahnița sau altele din 
cuvântul Vlah ieşite. întâlnim numiri asemănătoare şi în Ar- 
deal, în Banat (aci. în afară de cele vechi Balaşniţa spre Me- 
hadia sunt și mai dincoace). ba chiar în Carpaţii nordici. în 
afară de cele vădit mai noui date de Polonezi sau de Ruteni 
unor aşezări românești mai târzii, nelămurite încă de istorie, 
deşi în parte adeverite prin documente scrise. Între cele vechi 
din Carpaţii nordici, privim. de pildă. numirea de Volocz 
pentru o grupă de munţi din jos de Turka şi pentru valea dela 
poalele acelor munţi. Valea Volocz dă în aceă cu numele de 
Slamka, după râul ce curge acolo, iar acest râu trecând prin 
cheile Vereczke, se varsă in mai marele râu Latorcza (avem 
şi noi în Gorjiu şi Vâlcea râul Latorifa) din valea cu acelaş 
nume. Pe acolo au inirat Ungurii sub ducele lor Arpad cu 
cei 6 căpitani ai lui: Flod. Kund. Ond., Tas. Huba şi Tuhutum. 
Pe valea Volocz mai înlâtnim și locul numit şi acum Volovec; 
avem şi noi Volovăț în Bucovina şi în județul Dorohoiu. Vo- 
lőcz. Volovec sunt derivate slavice din neslavicul Vlah. Ce ni- 
mitoare întărire, prin această toponimie, a spuselor călugă- 
rului Nestor dela Kiev. unde zice că Ungurii. trecând munții 
Volobilor, s'au fost răsboit cu popoarele aflate în cale. volohice 
și slave. pe care le-a răsbit. Ce uimitor sprijin. dar. aduce isto- 
riei scrise toponimia, dacă nu o desfiinţăm prin legea lui 
Vasile Lascar sau şi fără lege, precum se întâmplă acum! 

Mai aveam, inainte de legea din 1904, numirea de Ama- 
radia pentru o plasă din judeţul Doljiu: noroc că a rămas 
pentru râul de acolo. Numirea aceasta de Amaradia nu este 
slavică. precum nu sunt slavici nici una cu terminația -dia: 
Crevedia, Cisnădia. Fărdia și altele: să cerceteze filologul 

dacă nu cumva -dia nu este un urmaș a lui -dava. Ce ne in- 
ieresează aci. este că numirea de Amaradia are de corespon- 
dent, în Ardeal, pe Homorod, aci nu numai pentru orăşelul 
Ilomorod ci şi presurat pe o întreagă vale spre Nord. Dease- 
menea. numirea Almajului, pentru sat, deal. etc. în judeţul 
Doljiu, sau Almăjel în judeţul Mehedinţi, cel cu desfiinţatul 
Blahniţa de Vasile Lascar, au de corespondent, în Ardeal. pe 
Halmagiu, ungureşte Holmâgy, vechiu şi el. și alte multe. 
Cum, dar, de nu ne este oarecum să desființăm probele topo- 
nimice, care vădesc că dincoace și dincolo de Carpaţi a fost 
şi este un acelaş popor, că în vinele sale acelaș sânge cură, 
că aceeașş viață are de trăit? 

Corespondenţe toponimice asemănătoure mai avem şi cu 
țările din peninsula Balkanică, chiar foarte numeroase, uneori 
foarte surprinzătoare. adeverind aşezări românești străvechi, 
adeverind, în parte, căile de migraţie sau, mai bine am spune, 
de rătăcire a elementului romanic = românesc pe acolo şi de 
reînturnare de popor romanic din Balkani la cel rămas în 
stânga Dunării. — popor romanic care. la timpul rătăcirii sau 
reînturnării. se află, în dreapta ca şi în stânga Dunării, de 
mult desăvârşit ca popor românesc. Nu e locul aci de a des- 
făşură capitolul acesta întunecat din istoria străvechie a po- 
porului românesc; oricare ar fi părerile unora sau altora, în 
această privire. rămâne pentru toți faptul că corespondența 
numirilor topice este aevea, că corespondenta aceasta trebuie 
să aibă un rost şi că acest rost este încă de a fi lămurit, nu 
însă numai cu îndemănatica declarare că aşa sunt capriţiile 
limbii slavice. 

Spre pildă a însemnătăţii păstrării numirilor topice așă 
cum ne-au fost păstrate, eu sunt în părere (fireşte întemeiat, 
pe felul meu, pe ceva) — un altul va fi de altă părere — că 
Cicii din Karst (cu care personal am vorbit) cu osebirile lor 
de nume asemănătoare pentru care vezi G. Vassiliteh, Sull'- 
origine dei Cici), migraţi pe acolo, în veacul de mijloc, dintre 
Românii din peninsula Balkanică de undeva, sunt dintr'o 
aceeaş tulpină cu Țuțuienii din Ardeal, sau aceştia din aceia; 
că amândouă aceste numiri pentru acelaş neam român este 
a se pune în legătură cu numirea de Goračiči (—Cicii de 
munte?) dată locuitorilor de pe plaiurile din Serbia numite 

Dragačevo (îutre (acak şi Ujice) şi care locuitori nu sunt 
Serbi. după cercetarea unui ethnolog serb. Mai avem, apoi, 
numirea topică de Cicavica (Sud Mitrovica de pe linia ferată 
Skoplje=Skopje=Uskiib= Mitrovica). 

Este, dar, treaba istoricului de a lămuri rostul unor ase- 
menca apropieri toponimice, iar nu a deputaţilor şi minis- 
trilor sau dregătorilor de a stârpi urmele lor păstrate prin tra- 
diţie ca documente, de care urmează a se sluji istoricul şi fi- 
lologul istoriei noastre naţionale. 

Vom mai spune aci, de curiositate numai, că numirea de 
Bucuresti. a capitalei României. o mai întâlnim și în alte părți, 
spre pildă avem „Cotul Bucureşti“, un cot al Prutului în ju- 
dețul Fălciu: moșia din Bucovina. numită acum „Capul-co- 
drului“, eră numită in vechime „Bucureşti“, ne spune Aron 
Pumnul în a sa „Privire răpede. preste... moșiile mânăstirești... 
(Cernăuţi 1865) p. 14): Bucureşti avem şi în Ardeal. iar în 
Albania de Nord avem „Bucurişt” albanezeste Bucur” = fru- 
mos. ma bucur mai frumos. fort bucur = foarte frumos). 


(Va urma). 
M. Burghele 


SFÂRȘIT 


In tăceri morbide, de spital, 
Adormi-voiu sufletu-mi rebel, — 
Gândul meu pornit fără de fel 
Cu aripi de flutur ireal. 


Sin decor de calafale sărac 
dormi-voiu trupul meu inert; 
Idealul — pururea deșert — 
Mort și el cu-al inimii tic-tac... 


Dumitru Cosma 


CONDUCEREA ARMATEI!) 
JL 


Dela răsboiul pentru independenţă din 1877 -783 și până 
astăzi, oştirea noastră a primit mai multe transformări. fiecare 
organizare nouă reprezentând un real progres faţă de trecut, 
afară de aceea din 1925, asupra căreia sunt de făcut toate 
rezervele. 

În ce priveşte însă sistemele de conducere și de admi- 
nisirație, ele au rămas aproape neschimbate, timp de peste 50 
de ani. `» 

Deşi, prin erarhia comandamentelor, oștirea ar putea fi 
instituția cea mai descentralizată, ea a urmat necondiționat 
evoluţia celorlalte servicii publice ale statului, înfățişându-ne, 
ca și acestea, cel mai centralizaior sistem de conducere şi 
administrație. 

Dacă pentru alte instituţii răul nu a fost prea mare, 
asupra oștirii. însă. a avut urmări dăunătoare, căci printr'un 
asemenea sistem ceniralizator nu este posibil să se afirme 
personalitatea şefilor, caracterele sunt impiedecate de a ieși 
la suprafată, individualitățile nu se pot forma. iar raspunde- 
rile rămân nedefinite. 

În asemenea condițiuni, nici o manifesiare proprie de 
concepţie şi de gândire nu mai este posibilă, iar inițiativa 
— atât de necesară în răsboiu — nu se poate desvoltă la şefii 
armatei în cadrul liberei lor vocațiuni. ea rămănând cu totul 
înnăbuşită. 

Din aceste cauze. Comandamentele se atrofiază, pier- 


1) Partea I-a şi a l-a publicată în <Convorbiri Literare» pe lunile Iunie 
Oclomrrie. 

zând orice prestigiu, orice autoritate şi orice aptitudine de a 
gândi şi hotări din propria lor iniţiativă. 

lar, în caz de răsboiu, şefilor de armată, astfel îngrădiţi 
prin cel mai centralizator sistem de conducere şi administraţie, 
li se cere de o dată — ca unor fachiri din Asia — să se tran- 
sforme. ca în basme în oameni de hotăriîri repezi şi îndrăz- 
neţe, de care adesea va depinde viata a zeci și chiar sute de 
mii de soldați. 

Asemenea minuni nu se pot realiză, de aceea în prima 
parte a răsboiului nostru, am avut de înregistrat atâtea scă- 
deri dureroase la unii din şefii oștirii. ce desigur sar fi 
putut evită, dacă am fi avut alte sisteme de conducere în timp 
de pace. 


2 
+ x 


Dealtfel erà natural ca aceste lucruri să se intâmple, 
fiindcă noi nu am făcui nimic în timp de pace, pentru des- 
voltarea spiritului de iniļialivă în rândurile corpului ofi- 
jeresc. 

Trebuie s'o recunoaştem, că spiritul de inițiativă nu este 
încă destul de desvoltat în massa poporului nostru, lucru de 
altfel foarte explicabil, pentrucă prea multe veacuri am trăit 
sub stăpânire străină şi prea este recent timpul de când ducem 
o viață adevărat liberă. 

Dintr'o statistică întocmită de d-l profesor Universitar 
Ştefănescu Goangă, care se ocupă îndeaproape cu îndrumarea 
profesională a tineretului, rezultă că din circa 40.000 stu- 
denţi din Universitățile noastre. 55.000 fac studii ce-i îndreaptă 
spre cariere sigure, adică de Stat, unde cu sistemul biuro- 
cratic dela noi, nu se cere inițiativă. ci numai o execuţie 
promptă a serviciului; şi numai 5000 studenţi fac studii pentru 
cariera agricolă. comercială, industrială, etc., în care sunt 
riscuri, şi unde mai cu seamă, ca să poți ajunge la o situaţie 
trebuie să faci acte de iniţiativă. 

Mai mult încă, tot dintro statistică recentă rezultă că, 
pentru o iară agricolă ca a noastră. la 170.000 elevi înscrişi 
în gimnazii şi licee, corespund 2700 elevi din şcolile de agri- 
cultură. 

Dar nu este numai atât, în urma unei anchete făcută 
la una din aceste școli de agricultură de către un zelos ri- 

rector, care intrun mod părintese a întrebat pe fiecare copil 
să spună. ce visează să ajungă după terminarea şcoalei: din 
aceştia 90% nu aveau alt gând, decât să devie funcţionari de 
Stat. agronomi şi alte funcțiuni asemănătoare și numai 10% 
să facă plugărie pe cont propriu. 

Faptul că și comeriul, unde se cere spirit de iniţiativă. 
este în majoritate în mâna străinilor. constitne o dovadă 
mai muli, a lipsei spiritului de iniţiativă în massa poporului 
nostru. 

In asemenea condițiuni este evident. că pentru a avea 
un corp ofițeresc cu spiritul de inițiativă desvoltat, va trebui 
să fortăm nota. O asemenea însușire nu se poate căpătă însă, 
nici prin coferinţe tinute pe băncile școalelor militare, nici 
prin ordine şi deciziuni ministeriale, ci numai punând pe fie- 
care ofiţer în cât mai multe situajiuni, spre a-l obligă să ia 
singur hotăriri pe propria lui răspundere. 

Este evident, că mulţi din ei vor greşi. Cu atât mai bine. 
pentrucă. cu cât vor săvârşi mai multe erori în timp de pace, 
cu atât vor face mai puține în răsboiu. Cu deosebire că, gre- 
şelile în timp de pace se pot îndrepră, pe când în timp de răs- 
boiu. foarte adesea ele sunt ireparabile. 

lată dece, întregul sistem de conducere al armatei în 
timp de pace, trebuie complet schimbat, pentru ca să se poată 
desvoltă cât mai mult spiritul de iniţiativă in corpul nostru 
ofițeresc. 


Un alt procedeu greşit. în sistemul de conducere al ar- 
matei, este tendinţa mercu crescândă de a dublă pe fiecare 
şef mai important cn câte un consiliu sau comitet, la adăpostul 
căruia poate să fie ferii de răspundere, chiar atunci când ar 
săvârşi greşeli sau nedreptăţi. 

In această privință armata a fost victima mediului în 
care a trăit şi s'a desvoltat. 

În adevăr, în toate țările democratice, guvernele au 
căutat. pe de o parte, un reazăm în parlament. care nu este 
decât tot un consiliu. însă mai numeros; iar pe de alta, s'au 
ferit de a-şi asumă singure răspunderea actelor de guver- 
nământ, căntând 9o împrăștie şi s'o difuzeze cât mai mult, 
astfel ca, la nevoie să nu poate fi precis stabilită. 

Şi soluția a fost lesne găsită. în functionarea acelor 
nesfârsite comitete şi consilii. anonime şi fără răspundere. 
ca orice colectivităţi, pe cari le întâlnim la fiecare pas, în 
toate serviciile noastre publice. lu adăpostul şi sub oblăduirea 
căroru se săvârşesc adesea toate păcatele, toate abuzurile 
şi toate actele arbitrare. 

In oştire. sar putea admite în anumite condițiuni 
numai comitete technice. căci știința este independentă de 
grad. şi consilii pentru chestiuni administrative, spre un mai 
bun control. după cum lucrurile se petrec la societăţile ano- 
nime. 

Dar comitete şi consilii, în chestiuni de conducere propriu 
zisă. adică referitoure la acte de Comandament. a fost întot- 
deauna si continuă să fie un unacronism. 

Nu avem oare un exemplu tipic. în functionarea co- 
mandamentului suprem? Acest comandament se exercită de 
fapt. în timp de pace. de către Ministrul de Răsboiu, care, 
pentru orice act al său. legal sau nelegal. se pune veşnic la 
adăpostul si sub scutul acelei adunări colective, anonimă şi 
fără răspundere. care se numeşte „Consiliul Superior al Ar- 
matei“, deşi toată lumea știe, că acest consiliu este numai un 
organ consultativ, iar Ministrul face în realitate tot ce voeşte. 

Deasemenea. în chestiunea înaintărilor. Inspectorii de 
Armată. Comandanții de corpuri de Armată. de Divizii. etc., 
în loc să-și dea părerea în mod individual şi personal. nu 
lucrează ei oare întruniţi în comitete tocmai pentru a fi fe- 
riti de răspundere? 

Și atunci, nu trebuie să fie de mirat, dacă, de o bucată 
de vreme. se aud din ce în ce mai persistent voci autorizate, 
care afirmă că disciplina în armată a scăzut. 

Lucrul acesta cră natural să se producă, deoarece şefii 
armatei, ne mai având o răspundere directă şi personală, ac- 
tele lor sunt puse la adăpostul acestor comitete şi consilii, 
sub scutul cărora se pot săvârşi, cu forme legale, toate ilega- 
litățile. 

A venit deci vremea, ca întreg sistemul de conducere şi 
de administraţie al armatei să fie schimbat, urmând a-l pune 
pe baze cu totul diferite. ca cel din trecut şi de astăzi. 

În rezumat. se poate spune. că în primul rând este ne- 

voie de o largă descentralizare în comandament şi în admi- 
nistrație. căci numai astfel se va putea formà și desvoltà per- 
sonalitatea şefilor. 

Bine înţeles, descentralizarea nu exclude idea contro- 
lului. 

Apoi șefii armatei. oricare ar fi gradul sau funcțiunea 
ce ocupă, să aibă răspunderea efectivă, direclă şi personală 
pentru actele lor, nemai punându-se la adăpostul acelor nu- 
meroase comitete şi consilii. 

Prin schimbarea sistemului centralizator de astăzi. ser- 
viciile armatei. cari. absorb peste 25% din efective. sar re- 
duce ia adevărata lor proporție de maximum 7%. 

O altă urmare a modificării acestui sistem va fi, că mai 
mult de jumătate din ofiterii, cari populează inutil biurou- 
rile Ministerului de Răsboiu. vor putea fi trimişi la regimente, 
unde prezenţa lor este atât de necesară, deoarece lipsurile trec 
uneori de 50% din efective. 

Astăzi Ministerul nostru de răsboiu are 1660 ofiţeri, sub- 
ofițeri reangajați şi funeclionari civili pentru 8 corpuri de 
armată: pe când Ministerul de Răsboiu al fostei armate ger- 
mane cu 25 Corpuri de Armată nu avea decât 600 ofiteri şi 
funcţionari civili. 

In aceasiă privinţă, şefii armatei trebuie să influen- 
teze şi să pregătească mentalitatea ofiţerilor, făcându-i să 
înţeleagă că adevărata lor menire şi postul de onoare, pentru 
un ofiter, este la trupă şi nu la servicii, unde afară de ofiţerii 
de stat major, nu ar trebui să se oploşească decât acei ofiţeri 
combatanți. care nu se bucură de o sănătate deplină. 

Astăzi, vedem ofițeri abia eşiţi de pe băncile şcoalei. 
care se lipesc de câte un biurou, dela începutul carierii. unde 
rămân câte 7—8 ani. 

Ar trebui dar, ca la servicii, să nu fie întrebuinţaţi ofi- 
teri combatanți. decât dela gradul de căpitan în sus. 

Locul de cinste. pentru un ofiţer combatant. să fie la 
regiment, nu în biurourile unui serviciu. Dar pentru aceasta. 
șefii erarhici ai armatei să aibă grije şi să răsplătească așa 
cum se cuvine pe ofiţerii dela trupă: nu ca astăzi, când ofi- 
ţerii de pe la servicii, venind întrun contaci strâns cu gene- 
ralii. ce se află în capul marilor unităţi. sunt mai darnici cu 

ei în ceeace priveşte recompensele, cum ar fi propuneri pentru 
înaintare, decorații, etc. 

Deviza, pentru viitor, va trebui deci să fie „indărăt spre 
corpurile de trupă“. 

In fine, sute de milioane de lei, ce se cheltuesc astăzi 
cu sistemul centralizator de conducere şi administraţie, ar 
putea fi economisite, dându-li-se o mai bună întrebuințare. 

Folosul însă cel mare, pe care urmata îl va avea de pe 
urma acestei reforme, va fi mai cu seamă în domeniul moral, 
putându-se stabili răspunderi efective, pentru cei ce trebuie să 
le aibă. Se va desvoltă personalitatea Comandanţilor, în sensul 
cerințelor răsboiului modern, în locul biurocraților timizi şi 
neîncrezători în ei însăș pe care-i formează sistemul centra- 
lizator. 

Va izvori astfel o eră nouă, plină de inițiativă și de 
acțiune şi se va shimbă în totul atmosfera înăbușitoare, ce 
nu formează și nu poate formă pe conducătorii de oameni. 


General N. Alevra. 


LA O RĂSCRUCE 


Deasupră-mi cerul e o carte 
Minune desfăcutăn două: 
Senin en urmă, iar departe 
In față bate vânt și plouă. 


Aș vrea să fug de ce m'așteaptă 
Spre cerul sfânt cen urm mi este, 
Dar drumul soartei mă îndreaplă 
Spre "'nfricoşatele tempeste. 


O. dacă beznă e în față 

Sin urmă nu mă pot intoarce, 
Curmaţi-mi zbuciumata viaţă 
O. voi ne'nduratoare Parce!... 


Lyan S. 


BUGETELE NECESARE PENTRU COMBATEREA 
TUBERCULOZEI 


Sănătatea se cumpară şi ea cu bani a spus Hermann 
Biggs, marele igienist american, care a fost şi un mare orga- 
nizator. enunțănd astfel un aforism care nu e adevărat nu- 
mai pentru ţara lui, dar pentru toate tările. In Statele-Unite, 
viaţa e prețuită după justa ei valoare. Se face deaceea so- 
coteala că atunci când e păstrată. ea reprezintă un câştig nu 
numai pentru individ dar şi pentru comunitate prin aportul 
pe care fiecare membru sănătos al ei, îl aduce ca element pro- 
ductiv economic. Banii acolo nu se precupeţesc pentru nevoile 
de igienă şi de asistență publică. La New-York 14 la sută din 
bugetul total al oraşului. lăsând de o parte sumele necesare 
pentru plata anuităţilor datoriei publice sunt rezervate ca să 
implinească nevoile de grije a sănătăţii publice. Bucureştii 
ar trebui păstrând această proporţie să aibă prevăzută pentru 
acelaş capitol la un buget total de un miliard şi jumătate de 
lei, suma de peste 200 milioane şi nu are în realitate decât 
de abia 30 milioane. Se vorbeşte acum — cartea lui Duhamel 
„Scene din viața viitoare“ a făcut oarecare curent in privința 
aceasta — cu multă detaşare şi ironie în care intră şi destulă 
desconsiderare de ţara dolarilor, socotind că la locuitorii ei 
preocupările materiale subjugă şi domină pe toate celelalte. 
Constatarea accasta poate să aibă partea ei de adevăr. Tocmai 
însă pentrucă acolo se simte nevoia, ca fiecare individ să fie 
un animal robust, deoarece numai astfel își poate împlini şi 
valorifică programul de viaţă materială realizându-l în 
toate cerințele lui, grija sănătăţii publice e de aproape ținută 
în seamă. Se desroltă în felul acesta un sentiment de solida- 
ritate pentru păstrarea sănătății reciproce și un element mo 
ral se introduce în relațiile dintre oameni. care le ridică și le 

înalţă. Standardizarea sănătăţii individuale. pentru a o face 
egal de bună pentru toţi, e totuşi o superioritate, care trebuie 
să fie recunoscută americanilor. 

Pretutindeni, în ţările de civilizaţie şi de cultură, paza să- 
nătății publice apare ca o îndatorire esențială pentru condu- 
cători. Beaconsfield a spus de mult, că ea trebuie, să primeze 
în programul de acţiune al adevăratului om de stat. La con- 
gresul internaţional de tuberculoză dela Paris, în 1922, Leon 
Bourgeois, care a fost nu numai apostolul solidarităţii dar și 
un om de guvernământ. spunea: „pentru lupta contra tubercu- 
lozei trebuie bani, mulţi bani. E o dovadă de vedere îngustă 
să se facă economii la cheltuelile necesare ca să se păstreze 
sănătatea publică. Economiile momentului se răsbună ulterior 
prim dezastrele care rezultă de pe urma lor“. Un alt om politic. 
Herriot spunea la congresul naţional de tuberculoză dela Lyon. 
în 1927, „va veni timpul când igiena socială sub diferitele ei 
înfătișări, înti'o strânsă coordonare a măsurilor pe care le pre- 
scrie va ajunge să fie la centrul oricărei acţiuni publice”. 
Herriot lăsă astfel să se înțeleagă că preocuparea de interesele 
«de partid şi acţiunea cluburilor politice de pe urma cărora popu- 
lația nu trage nici un beneficiu pot fi lăsate pe un plan cu 
totul secundar. Fiziologia — grija ca funcțiunile organismului 
fiecărui individ să fie ajutate ca să se desvolte normal — re- 
petà Ilerriot în lucrarea lui „Crer“ apare ca un clement de 
căpetenie, esențial pentru politică. Ea trebuie să înlocuiască 
abstracţiile fără nici un tel concret de realizări care domină 
încă în programele multor conducători. Declaraţiile acestea 
nu au rămas simple fraze goale şi s'a căutat în Anglia. în 
Franţa ca şi în alte țări care sunt la acelaș nivel cultural să 
li se dea ascultare și urmare. 

Dacă e o boală pentru a cărei combatere se impun obli- 
gaţii de solidaritate e tuberculoza. Tuberculoza — s'a spus de 
mult şi adevărul acesta e acum banal — e cea mai tipică din 
boalele sociale. Cei mai mulți din tuberculosi ajung la boală 
din cauza condiţiilor de viaţă pe cari nu ei şi le-au creat dar 
care le sunt impuse de mediul în care trăesc. Lucrătorul din 
uzine, din fabrice, din ateliere. munceşte de multe ori excesiv 
şi organismul lui din cauza oboselilor suferă scăderi în rezis- 
tența lui care-l duc la boală. In condiţiile de igienă. deseori ru- 

dimentare în care îşi desfăşoară activitatea, când vine şi în 
contact repetat și apropiat cu un tovarăș de muncă deja bol- 
nav, lucrăiorul are continuu prilej să se îmbolnăvească. El 
duce apoi boala printre ai lui, in locuinţe de mizerie. în ca- 
mere lipsite de aer și de lumină în care se află îngrămădită 
întreaga familie. 

Răul pe care în felul acesta, societatea îl face. e datoare 
să-l înlăture și să-l dreagă. Dacă n'a știut, cum ar fi fost ra- 
tional. să prevină boala. trebuie odată ce e declarată să in- 
tervină ca să o caute. E o indatorire de solidaritate care se 
impune în mod imperios. Solidaritatea e caracteristica socie- 
tăților civilizate și istoria civilizației, nu e, decât istoria cuce- 
ririlor realizate de solidaritatea omenească conştientă și orga- 
nizatoare care înlocueşte individualismul anarhic al grupărilor 
omenești primitive. Dar nu e numai simțul de solidaritate care 
duce la obligaţii în această privință. E și un instinct de ele- 
mentară apărare contra unei boale care a devenit atât de co- 
tropitoare în cât ameninţă să niveleze, în înțelesul că le dis- 
truge toate clasele sociale. Cu un servitor sau un lucrător, cu 
o îngrijitoare de copii, când sunt bolnavi, tuberculoza intră 
în casele cele mai bogate. Nevoia de înfrânare a hoalei apare 
astfel evidentă pentru toți, săraci și bogaţi. deoarece viscurile 
de contaminare există şi pentru unii şi pentru alții. Bogatul 
se poute căută prin propriile lui mijloace. Pentru sărac, colec- 
livitatea e datoare să-și dea contribuţia. Mirabeau strigă in 
Convenţie în timpul revoluţiei franceze: „săracii şi păsurile 
lor trebuie să lie în sarcina statului”. 

Boală socială. tuberculoza nn poate fi stăvilită decât 
print'o terapeutică socială. S'a spus, cu multă îndreptățire, 
că tuberculoza care e de cele mai multe ori boala oamenilor 
săraci, necesită pentru tratamentul ei mijloace materiale pe 
care nu le au decât oamenii bogaţi. Cura igieno-dietetică 
care e la baza tratamentului: odihna. aerația. alimen- 
taţia. ca să fie aplicată cere condiţii de traiu pe care săracul 
nu le poate realiză decât greu sau de cele mai multe ori de 
loc. E nevoie de aceea să intervină comunitatea ca să împli- 
nească lacune care împiedică orice căutare eficace şi efectivă. 
Intervenţia se face sub forma de organizări de asistenţă sis- 
tematică şi coordonată. Boala e cu atât mai curabilă cu cât 

e căutată dela primele ei manifestări. Printro acţiune de 
propagandă intensivă şi susținută. felul cum boala incepe 
trebuie să ajungă să fie cunoscut de toți. La primele simptome 
suspecte de boală, cel care le prezintă trebuie să poată găsi 
la dispensare slaturi şi lămuriri dacă întradevăr e tuberculos 
şi în cazul când boala e confirmată, îndrumări asupra mo- 
dului cum să se caute. Pentruca dispensarele să-şi îndepli- 
ncască complect rolul pe care sunt ținute să-l aibă. e nevoie 


să fie organizate cu toate mijloacele de investigaţie — labo- 
rator. radiologie — şi să fie conduse de medici competenţi 


ajutaţi de infirmiere vizitaloare devoiate şi experte. Bolnavul 
are atunci incredere în ele şi vine cât de repede ca să fie exa- 
minat. Dispensarele nu trebuie să rămână simple birouri de 
înregistrare. Pentru ca asistenţa prescrisă să aibă o sancțiune, 
e necesar să existe, spitale. sanatorii, preventorii, suficiente 
ca număr aşă încât toți cei cari nu se pot căulă prin 
propriile lor mijloace să găsească în ele putinţa punerei în 
practică a unui tratament. E un fapt de constatare că în ţările 
în care armamentul antituberculos e complect instituit. bol- 
navii vin în număr mare să lie examinați şi dispensarele reu- 
şesc să cunoască aproape pe toţi tuberculoşii din sectoarele 
lor. E important însă nu numai ca tuberculosul să fie cata- 
logat în registrele dispensarului dar ca această catalogare 
să se facă cât de repede, incă dela începuturile boalei, când 
şi bolnavul poate fi căutat cu toți sorții de izbândă şi măsuri 
profilactice riguros aplicate pot împiedecă molipsirea celor 
cu cari el vine în contact. Am dat exemple în rapoartele mele 
de dispensare atât de active — în Germania, la Stettin, Mann- 
heim, Frankfurt pe Main, în Anglia la cele mai multe din 
dispensarele pe cari le are — în cât între 80 și 90 la sută 
şi câte odată și mai mult din tuberculoşii cuprinși în raza lor 
de acţiune şi pe cari îi supraveghiază le sunt cunoscuți şi 
pot fi asistati. Si la noi din datele culese la Societatea pentru 
profilaria tuberculozei se poate constată un fapt demonstrativ: 
dlispensarele şi-au mării activitatea când bolnavii cercetaţi prin 
ele au ştiut că pot fi internați în sanatorii. în puţinele sanatorii 
pe care le avem. dar care la începutul funcţionării dispensa- 
relor nu existau nici ele. Toate aceste organizări nu se pot 
insă realizà decât prin bugete adecvate pentru intemeerea şi 

punerea lor in funcțiune. Se va spune că pe vremea aceasta 
de cumplită criză economică și financiară, e excesiv, dacă nu 
chiar utopic de a se cere să se institue organizări care necesită 
fonduri mari. 

Fondurile acestea le reclamăm însă cu insistență de 
mult, din anii dinainte de răsboiu, și din cei cari i-au urmat 
imediat. Tuberculoza sporea de atunci şi încă considerabil 
mai cu deosebire sub influența lipsurilor şi a sbuciumului 
marelui cataclism. care pusese la grea încercare rezistenţa or- 
ganismului omenesc. Şi în alte tări aceleaşi consecințe catas- 
trofale sau produs. dar acolo printr'o reacție puternică sau 
luat măsuri şi tuberculoza a putut fi stăvilită în mersul ei 
ascendent. Apelurile noastre au rămas fără ecou. Ele puteau 
totuşi să aibă mai mult răsunet, deoarce finanţele publice 
erau atunci mai prospere, decâi acum și sacrificii bugetare 
pentru asistența tuberculoşilor puteau să fie făcute cu mai 
multă ușurință. Pe urmă, problema trebuie să fie înțeleasă sub 
complecta ei înfățișare și nu numai sub laturea restricțiilor 
pe care le cere starea actuală de mari lipsuri în finanţele 
publice şi particulare. Tocmai, în crizele mari econo- 
mice pe organisme deprimate din cauza greutăților şi frămân- 
tărilor traiului. boala prinde uşor. Nu se poate însă ieși din 
această criză decât printr'o sforțare de muncă și de energie pe 
care nu e capabilă să o aducă decât o populație care având 
o sănătate fizică suficientă e în stare să reziste la tot sbuciu- 
mul pe care-l impune lupta aprigă pentru traiu. Mai e încă o 
considerație care trebuie ţinută în seamă. Pregătim. lăsând 
pe cei mai mulți din tuberculoşi fără căutare şi fără asistenţă 
generații viitoare de bolnavi. Semnăm polite pentru mai târ- 
ziu şi scadenta la termen va fi grea şi împovârătoare. Gotstein 
a relevat pentru tuberculoză un fapt de epidemiologie foarte 
important dând un exemplu demonstrativ în această privinţă. 
In Finlanda a fost în 1865 o mare criză economică cu o pe- 
rioadă de extremă denutriție a populației. Ocazii erau destule 
ca să se producă cazuri de tuberculoză. Boala a apărut însă 
cu toată intensitatea ei. numai cu 15—20 ani în urmă. Copiii 
infectați în massă, când n'au murit repede după contaminare. 
au păstrat focare ascunse cari sau redeşteptat ulterior. 

E încă o latură a problemei care nu trebuie să fie pier- 

dută din vedere. luberculoza la noi. dela orașe a cuprins 
satele. Conditiile sunt prielnice în populaţia rurală pentru ca 
boala să ia o extensie din ce Ín ce mai mare. Terenul la a- 
ceastă populaţie e nou, neobișnuit cu atacurile bacilului, asà 
încât nu a avut timp să-şi desvolte reacţii de apărare. ca să-şi 
creeze o stare de imunitate. în felul cum există la mulți 
din locuitorii dela oraşe. Boala apare din această cauză 
deseori ca o boală infecțioasă acută cu o evoluţie rapidă și 
de multe ori mortală. E încă timp, să se trateze la sate, ca- 
zurile pe măsură ce se ivesc și prin izolarea lor, când e nevoe. 
să se preintâmpine molipsirea la cei cu cari bolnavul vine 
în contact. 

Boala ar putea astfel să fie oprită înainte de a se in- 
cuiba definitiv în populaţia dela ţară, ca să ia şi la ea, ca la 
cea dela oraşe, caracterul unei boale cronice greu de desră- 
dăcinat. Cu cât măsurile de pază vor întârzia cu atât va. fi 
mai anevoe de a le pune în practică cu. succes și cu atât mai 
mult vor necesită organizări de asistenţa mai complexe şi mai 
costisitoare. In țările de reală cultură, înfăţişarea economică 
si socială a tuberculozei a fost de mult înţeleasă şi o cam- 
panie energică de combatere a fost întreprinsă îndată ce s'a 
constatat că boala ia proporţii şi se întinde. Chiar când în 
unele din ele. măsurile au întârziat. nu s'a făcut ca la noi lă- 
sând problema în paragină. abandonând-o sub motivul că 
dificultăţile rezolvărei ci sunt așa de mari încât sunt de ne- 
învins. Printr'o sforţare de energic sa căutat să se recâștige 
timpul pierdut şi sărind etapele s'a ajuns dintro dată la or- 
ganizări de asistență care le-a pus la nivelul ţărilor cu or- 
ganizări mai vechi şi cât de complecte. Exemplul Franţei e în 
privința aceasta doreditor. Până la marele răsboiu, asistența 
iuberculoşilor eră foarte sumară. Pe ici pe colo existau câte 
un sanatoriu sau un dispensar răsler. Franţa se afla, aproxi- 
mativ în ceeace priveşte măsurile de combatere a tubercu- 
lozei în faza în care ne găsim noi acum. Când marea vâl- 
toare a răsboiului, cu agitaţiile lui. cu frenetica cheltuială 
de energie pe care a creat-o, a pus la o supremă încercare re- 
zistența organismului. tuberculoza a isbucnit formidabilă. 
Peste 100 mii de soldaţi au fost reformați de tuberculoză in- 
tre anii 1914—1919. In populaţia civilă sporul cazurilor sa 

produs paralel, în acelaş ritm ascendent. Sa constatat atunci 
primejdia mare a boalei. i ând a fost semnalată, strigătul de 


alarmă al câtorva oameni de inimă și de energie — al lui 
Landouzy în primul rând — a sguduit până și pe cei mai 


nepăsători. Organizări de asistenţă au luat naştere şi numărul 
lor a sporit din ce în ce mai mult. In ultimii zece ani, Franța 
şi-a împânzit teritoriul cu spitale, sanatorii. preventorii. Pe 
când în 1918 erau disponibile numai 3000 de paturi pentru 
tuberculoși, sunt astăzi peste 45 de mii. Franţa a ajuns astfel 
să aibă un armament antituberculos care-i permite să braveze 
boala. Ea nu se mulţumeşte insă cu terenul câstigat asupra 
inamicului. Deşi tuberculoza a scăzut considerabil — în 
Paris cu o treime față de ce eră cu 12 ani în urmă — ofensiva 
continuă victoricasă. Campania e dusă înainte cu energie si 
tenacitate. 

Bugetul oficial pentru combaterea tuberculozei care 
in 1929 eru de bile milioane franci a fost sporit în 1950 la 
5614 milioane. Adăogând şi fondul provenind din taxa asupra 
cazinourilor şi caselor de joc cure trece de 12 milioane și sub- 
venția acordată școalelor de infirmiere vizitatoare. 1 milion 
215 mii franci. bugetul total pentru lupta contra tuberculozei 
atinge cifra de 100 milioane franci. Un proect de lege a fost 
depus pe biroul Camerei care prevede atribuirea unui credit 
de 425 milivane franci peniru crearca de dispensare. sanatorii, 
spitale şi preventurii. 

In ale țari. nu sa aşteptat ca primejdia tuberculozei să 
apară atât de mare mcât de urgență să fie nevoie să se ia 
măsuri pentru stăvilirea boalei. Metodic şi progresiv, cu multă 
perseverenţă, mijloacele de apărare au fost puse în joc şi tu- 
herculoza încercuită din toate părțile a cedat şi a scăzut con- 
siderabil. In câteva ţări mai mici și mai sărace ca a noastră, 
deoarece nu au bogății naturale atât câte le avem. şi pe care 
le-am puteă pune în valoare. dar unde e mult mai puțină 
tuberculoză, lupta aceasta sistematică a fost de mult începută 
şi continuă neîntrerupt. energică şi tenace. 

In Danemarca cu 30 de ani în urmă tuberculoza făcea 
tot atâtea victime cât face acum lu noi. Mortalitatea eră de 
3 la mia de locuitori. In prezent a scăzut atât de mult încât 
este una din cele mai mici din lumea întrează: 085 la mie 


1220 DR. S. IRIMESCU 


Statul contribue în Danemarca cu peste un milion ju- 
mătate franci aur la ficcare milion de locuitori pentru îngri- 
jirea şi asistența tuberculoşilor. La noi, păstrând această pro- 
porţie ar trebui să cheltuim 26 milioane franci aur în acelaş 
scop, ceeace ar reprezintă peste un miliard de lei. Pentru ca 
acest calcul să fie şi mai just, cum avem de patru ori mai 
mulţi tuberculoşi decât îi are acum Danemarca. bugetul ne- 
cesar pentru combaterea tuberculozei ar trebui să fie de 4 
miliarde lei. Ajungem astfel la cifre enorme care par fantas- 
tice în comparaţie cu cele 25—25 milioane pe care ofirialitatea 
noastră le găseşte cu mare trudă pentru acest capitol. Şi totuşi 
sumele acestea sunt bazate pe socoteli exacte şi corespund 
realității. 

In Danemarca deşi s'a reuşit să se înființeze instituţii 
de asistenţă atât de numeroase în cât există un pat pentru 
fiecare deces de tuberculoză, depăşind chiar această cifră — 
la noi avem un pat pentru 50 de decese — campania continuă 
şi în alte direcții. Se iau regiuni întregi ca să fie asanate. 
In districtul Vejle cu o populaţie de 65 mii de locuitori. fie- 
care locuinţă a fost cercetată ca să se descopere şi să se asiste 
cazurile de tuberculoză: 19 medici ajutaţi de numeroase in- 
firmiere vizitatoare (o infirmieră la 1800 locuitori) au fost 
puşi în acţiune pentru această campanie. Rezultatele mau 
întârziat să se producă. In districtul Vejle, mortalitatea de 
tuberculoză care eră încă de 1.51 la o mie de locuitori în 
1916, a scăzut la 0,40 la mie în 1927. Succesul obţinut în acest 
district a determinat extensia campaniei în întreaga țară. 

In Norvegia, bugetul oficial al combaterii tuberculozei. 
dela 80 mii coroane cât eră în .1901 e acum de trei milioane. 
ceeace face o coroană de cap de locuitor, echivalentă cu 45 lei. 
Bugetul acesta reprezintă 155 milioane lei și cum Norvegia 
ca populaţie. e o țară de şease ori mai mică ca a noastră, ar 
trebui să avem în proporţie ca buget 800 milioane lei pentru 
combaterea tuberculozei. Asociaţiile pentru combaterea tuber- 
culozei au înscrişi 350 mii de membri. Infirmierele vizita- 
toare sunt în număr de 900. Norvegia şi-a dat o lege pentru 
combaterea tuberculozei în Martie 1900. când nu erau aproape 
deloc organizate instituții pentru asistenţa tuberculoșilor. Un 

an în urmă, 10.941 cazuri de tuberculoză erau declarate și 
după doi ani, două mari sanatorii şi un azil pentru cazurile îna- 
intate de boală erau create. La noi. legea votată din Martie 1926 
rămâne cu iotul neaplicată deși numeroase instituții ar fi ur- 
mai să fie organizate după dispoziţiile ei. In Norvegia, cu aju- 
torul fondurilor obținute dela o loterie publică, Asociatiile na- 
ționale au înființat 28 preventorii cu 900 locuri. In diferite 
puncte ale țării 115 spitale mici, uşor accesibile, functionează 
în bune condiţii cu 2600 paturi. Dacă se adaogă cele 700 paturi 
din spitalele pentru tuberculoşi care există în oraşele mari se 
ajunge la un total de 5300 paturi pentru izolarea tuberculo- 
șilor. În ţara noastră, după legea votată ar fi trebuit să se cre- 
eze mici secții pentru tuberculoși în spitalele generale sau miti 
spitale speciale pentru cazurile înaintate de boală, ca măsură 
de tratament şi de izolare. Nu sa înființat însă nici o secție 
de acest fel. Mortalitatea de tuberculoză a scăzut în Norvegia 
dela 1900 până în prezent dela 5.54 la mie la 1,56 la mie. E 
bine, cel puţin pentru liniștea şi conștiința oficialilor, că 
nu avem întocmite şi la noi statistice exacte și plutim în ne- 
cunoscut, pentrucă altfel, în loc de o scădere a mortalității 
şi morbidităţii de tuberculoză s'ar fi înregistrat o simţitoare 
creștere a lor. 

In Suedia, impulsul pentru construirea de sanatorii a 
pornit dela regele însuşi. Când Oscar al Tl-lea şi-a celebrat. 
în 1897, jubileul de 25 ani de domnie, sumele realizate prin 
subscripţia națională, ca dar jubiliar. au fost de 2 milioane 
200 mii coroane. Ele au fost întrebuințate după propunerea 
regelui ca să se construească sanatorii populare pentru tuber- 
culoşi. Parlamentul suedez a votat. în Mai 1900, o lege după 
care statul îşi luă obligaţia să contribue cu jumătate din 
suma necesară pentru construirea de sanatorii acordând o mie 
coroane pentru fiecare pat de bolnav. Suma aceasta a fost 
ulterior mărită la 2000 coroane. Statul înscria în bugetul său în 
timp de zece ani, patru milioane 600 mii coroane pentru asis- 
tența tuberculoșilor. O altă sumă de 612 milioane coroane 
necesară întreținerii bolnavilor în aceste sanatorii a fost pre- 
văzută. In Stockholm. cu o populație mai putin numeroasă 
ca a Bucureştiului se clădeşte la aceeaș epocă un sanatoriu 
cu 425 paturi. In București, dela 1906, nu s'a reușit să se mai 

construiască nici un alt sanatoriu afară de cel dela Filaret, 
care are cu totul 100 paturi. Un pavilion dela spitalul Colen- 
tina. după dorinţa expresă a donatorului. din fondurile căruia 
a fost construit trebuia să fie întrebuințat pentru tuberculosi. 
El însă serveşte ca clinică de boale nervoase deoarece clă- 
direa specială pentru această clinică, e de ani întregi neter- 
minată, pentru motivul continuu invocat la noi. al lipsei de 
fonduri. 

lo Suedia. lupta continuă susţinută şi energică. Măsurile 
profilactice trec pe primul plan. Preventoriile pentru copiii 
cari trăesc în preajma tuberculoşilor și trebuie să fie izolaţi 
sunt în număr de 50 și pe ficcare an 700 copii sunt primiţi 
în ele: în 1926. Asociaţia natională pentru combaterea tuber- 
culozei a cheltuit pentru preventorii o sumă echivalentă cu 5 
milioane 600 mii lei. Dispensarele se înmulțesc și în pariea 
nordică a ţării, cea mai bântuită de boală, după 12 ani dela 
începerea acțiunii lor, mortalitatea de tuberculoză a scăzut 
cu 28 la sută. 

In Finlanda, cu 3 milioane de locuitori. bugetul oficial 
pentru asistența tuberculoșilor a fost în 1927. socotit după 
valuta noastră. de 100 milioane de lei. Statul și-a luat anga- 
jamentul pentru nouile sanatorii cari se construesc să aducă 
o contribuţie suplimentară, care va reprezintă o sumă de două 
ori mai mare. decât cea care a fost dată până acum. In Fin- 
landa, se cheltueşie astfel de oficialitate pentru combaterea 
tuberculozei de opt ori mai mult decât la noi deşi populatia 
e de cinci ori mai mică ca a noastră şi tuberculoza e mai puțin 
răspândită (mortalitatea 214 la mie: în țara noastră 5 la 
mie). 

In Olanda. lupta, contra tuberculozei e în plină des- 
voltare. Societăţi particulare au creat 50 dispensare şi 40 sta- 
bilimente de cură. Asociaţia naţională grupează toate aceste 
societăţi: ea are 7000 membri. Bugetul combaterii tubercu- 
lozei, după valuta noastră este de 20 lei de cap de locuitor. 

In Elveţia, se cheltueşte pentru acțiunea profilactică şi 
terapeutică în combaterea tuberculozei 12 milioane franci, 
ceeace revine la 5 franci de cap de locuitor. In proporţie ar 
trebui să cheltuim 1 miliard şase sute de milioane lei. Elveţia 
îşi măreşte bugetul pentru lupta contra tuberculozei şi-l va 

duce până la suma de 18 milioane de franci. Legea pe care a 
adoptat-o la 1 Ianuarie 1929 şi care acolo se aplică a pus 
această luptă pe o bază de organizări cât de complecte şi cât 
de sistematice. 

Am insistat asupra exemplelor acestor țări dând în re- 
zumat cifrele din bugetele lor (în rapoartele mele dela Adu- 
nările generale ale Societăţii pentru profilaxia tuberculozei 
cifrele acestea sunt expuse cu mai multe amănunte) ca să 
invederez câtă atenţie și solicitudine se acordă de autorități 
luptei contra tuberculozei. Cum spuneam într'un raport dela 
un congres medical ținut la băile Herculane, în Septem- 
brie 1925 — raportul a fost publicat în revista Viala Ro- 
mânească“, în Iulie 1924-—cercetând aceste cifre care se referă 
la țări mult mai mici ca a noastră şi cu mult mai puțină tu- 
berculoză reflecții infinit de triste ne vin în minte și o ciudă 
pe care nu ne-o putem stăpâni ne cuprinde, când constatăm, 
în comparaţie, ce totală indiferență se acordă la noi chestiu- 
nilor sanitare. Moartea seceră deaceea nestingherită în jurul 
nostru și tuberculoza face zeci de mii de victime pe fiecare 
an. când pentru cel putin jumătate din ele i sar putea pune 
o stavilă cu deplin succes. 

In ţările mari, cu resurse bugetare importante, comba- 
terea tuberculozei beneficiază de fonduri importante. Sumele 
prevăzute pentru acest capitol ajung să fie considerabile. s: 
ele sporesc continuu. 

In Anglia, bugetul oficial al combaterii tuberculozei 
depăşeşte actualmente 314 milioane lire sterline, 3 miliarde 
lei. In Statele-Unite există cu totul peste 70 mii paturi peniru 
tuberculoşi; 1300 filiale ale Asociaţiei Naţionale pentru lupta 
contra tuberculozei funcţionează în cele 48 state federate. Nu- 
mai, în statul New-York s'a ajuns ca la o populaţie de 5 mi- 
lioane 200 mii locuitori să se organizeze 55 spitale cu 5700 
paturi pentru tuberculoşi. Capitalul necesar pentru cousirui- 
rea acestor spitale a fost de 14 milioane dolari. Intrejinerea 
lor anuală costă 3 milioane doları, peste 500 milioane ler. de 
douăzeci de ori cât e întregul nostru buget pentru asistenta 
tuberculoşilor. La suma aceasta trebuie adăogati încă 500 mii 
dolari pe cari îi cheltuesc Asociatiile particulare pentru com- 

baterea tuberculozei; 525 infirmiere vizitatoare sunt intre- 
buinţate pentru asistența tuberculoșilor. 

In Italia, consorţiile, asociaţiile intercomunale au chel- 
iuit în 1929, o sumă de 70 milioane lire, aproape 600 milioane 
lei pentru combaterea tuberculozei. Bolnavii au fost cercetaţi 
şi izolaţi prin cele 242 dispensare înfiinţate după inițiativa 
lor. In trei ani, Crucea Roşie italiană a cheltuit pentru lupta 
contra tuberculozei 2512 milioane lire, asistând 71.510 bolnavi. 
Din fondurile obţinuie in urma aplicării legii speciale pentru 
combaterea tuberculozei carc a intrat în vigoare dela Iulie 
1928 se vor înfiintă în zece ani sanatorii cu 20 de mii de pa- 
turi. Cele 500 milioane lire pe care le necesită anual funcțio- 
narea sanatoriilor şi a dispensarelor vor putea fi procurate 
din sumele realizate prin punerea în practică a dispoziţiilor 
acestei legi. 

In Franţa, numai pentru oraşul Paris, bugetul instituţiilor 
organizate în vederea profilaxiei şi tratamentului tubercu- 
lozei care în 1919 erà de 6 milioane franci a sporit în 1928 
la 22 milioane, ceeace reprezintă 4 franci 75 centime de cap 
de locuitor. Bugetul combaterii tuberculozei din fondul legei 
asigurărilor sociale pusă în practică în anul acesta e socotit 
că va fi de 500 milioane franci anual. 

In Germania. mortalitatea de tuberculoză a ajuns să 
scadă la 0.9 la mie. aşa încât la o populație care trece de 66 
milioane de locuitori, pierderile produse de tuberculoză sunt 
de 55 mii de vieți pe fiecare an. aproape la fel cu cele dela noi, 
deşi populația noastră este de 5 ori şi jumătate mai mică. 
Se întrebuinţează pentru a ajunge la aceste rezultate sume 
considerabile. In 1928 şi 1929. anual 81⁄2 milioane mărci aur 
au fost date de casele de asigurări sociale pentru asistența 
asiguraţilor. Diminuarea aşă de apreciabilă a cazurilor de 
tuberculoză e în legătură directă cu măsurile aplicate de 
aceste case şhea se constată în păturile mai sărace ale popu- 
laţiei care au beneficiat mai mult de ele. La Hamburg, dela 
1900 până în prezent. mortalitatea de tuberculoză a scăzut 
în clasele sărace ale populaţiei dela 42 la sută din mortalita- 
tea generală la 20 la sută, pe când în acelaş interval, tubercu- 
loza în clasele bogate, destul de scăzută și înainte (8 la sută) 
a rămas la acelaş nivel. 

Oraşul Viena oricàt ar fi fost de sarăcit în urma răs- 
boiului — e însă acolo o municipalitate care pune în practică 
un program de un democratism foarte înaintat şi Foarte ac- 
tiv — a cheltuit. întrun singur an. pentru combaterea tuber- 
culozei. o sumă echivalentă cu 120 milioane de lei după va- 
luta noastră. 

Exista asttel intre aceste țari şi mari şi mai mici v no- 
bilă emulaţie. Rezultatele nu întârzie să se producă. Tuber- 
culoza scade regulat, an după an şi timpul nu e depărtat 
când ea va rămâne o boală a trecutului prin jocul numai al 
măsurilor profilactice şi terapeutice, în afară de orice seruri 
şi vaccinuri specifice, pe care toţi le caută. dar pe care nimeni 
încă până acum n'a reușit să le găsească. 

La noi. fără încriminări şi învinuiri, situaţia e lamenta- 
bilă. Avem un buget pentru combaterea tuberculozei care «e 
literalmente un buget de mizerie. Cu 25—25 milioane de lei 
cari se dau pe an pentru combaterea boalei ca subventie 
Societăților particulare care duc lupta împotriva tuberculozei 
şi ca sume înscrise pentru întreiinerea sanatoriilor starului. 
nu se poate face aproape nimic. Bugetul acesta reprezintă un 
leu şi o mică fracțiune de cap de locuitor. pe când în Dane- 
marca e de 70 lei de cap de locuitor, în Norvegia de 45 lei, în 
Paris de 50 lei, în Olanda de 20 lei. cum am arătat în această 
expunere. Nădejdea că bugetul va fi sporit nu e cu nimic 
încurajată. Din contra. se găsește că şi aşa e prea mare şi se 
socoteşte că poate să fie încă redus. 

La subvenţia Societăţii pentru profilaxia tuberculozei 
căreia în anul acesta i se făcuse o primă amputare foarte 
sensibilă şi foarte dureroasă, de 21 milioane lei — întreaga 
subvenție eră de 174 milioane lei — pe cari după mari sfor- 
țări reușisem să-i obţinem, cu câțiva ani in urmă. pentru ame- 
liorarea hranei bolnavilor. ni se anunţă noui scăderi. Cota de 
reducere generală a bugetului de 15—20 la sută care e prevă- 
zută pentru anul viitor. ni sa aplicat prealabil. pe lunile din 
urmă, la sumele care revin acestei Societăţi. Va trebui pen- 
tru ca Societatea pentru profilaxia tuberculozei. să poată sub- 
zistă şi să ducă mai departe acţiunea sa de asistenţă. să res- 
trângă şi numărul aşă de mic de paturi pe cari până acum a 
putut să le ofere pentru căutarea și izolarea tuberculoșilor. 

Suni. se va zice, reduceri dureroase pe care însă împrejură- 
rile le impun. aşa încât trebuie să fie primite ca să se restabi- 
leuscă un echilibru bugetar amenintat să se sdruncine atât 
de mult incă riscă să ducă la dezastre. Poate că totuşi, opce- 
rațiile de reducere puteau să fie evitate pentru suma atât 
de neînsemnată acordată combaterii tuberculozei, cu atât mai 
mult. că nu cu cele 512 milioane lei reținute dela aceste sub- 
venţii. bugetul va fi mai solid întărit pe bazele lui. Pe de altă 
parte. legea specială pentru combaterea tuberculozei pe care 
oficialitaiea o declară încă în vigoare prevede ca o obligație, 
acordarea de subvenţii celor trei societăţi care există la noi, 
pentru combaterea tuberculozei. Când se pierd pe fiecare an 
în țara noastră 17 miliarde de lei din cauza tuberculozei prin 
morţile produse de boală și prin capacitatea redusă de muncă 
a celor bolnavi şi e stabilit că jumătate cel puţin din aceste 
pierderi ar putea fi evitate printo combatere sistematică, 
e de un deplorabil calcul economic, lăsând de o parte latura 
morală şi sentimentală a chestiunei, ca și sumele derizorii pre- 
văzute pentru combaterea tuberculozei să fie încă diminuate. 

In Anglia. în marea împrejurare critică a răsboiului s'a 
cerut autorităților provinciale şi comunale să reducă toate 
cheltuelile. dar sa avut grije, să se specifice, că pentru măsu- 
rile de asistenţă sanitară, nu numai să nu se restrângă bugetul. 
dar să se acorde încă sume şi mai mari. 

Conducătorii noştrii dela sănătatea publică își fac un 
punct de onoare să aplice legea sanitară votată anul acesta. 
Fostul sub-secretar de stat dela ministerul sănătății. igienist 
competinte care a elaborat legea, cu credinla că face o operă 
viabilă. ca să dovedească. că ea nu e destinată unei morți pre- 
mature a parcurs, în ultimele luni țara ca să se pună în le- 
gătură cu diferitele autorități. pentru a cerceta în ce fel legea 
aceasta va putea fi pusă în practică. Când se anunţă însă re- 
duceri bugetare generale va fi greu. oricine ar fi ministrul 
sănătății şi oricât de bune i-ar fi intențiile. să găsească cele 
4-5 miliarde de lei, pe care le necesită aplicarea legei. deoarece 
întreg bugetul actual al sănătăţii publice e de un miliard 200 
milioane de lei şi prin cota reducerilor va rămâne sub un 
miliard. Declaraţia. dintr'un articol al nouei legi sanitare. că 
legea din Martie 1926 pentru combaterea tuberculozei rămâne 

în vigoare. când numai pentru aplicarea acestei legi ar trebui 
anual aproximativ jumătate din bugetul actual sanitar. 500 
milioane lei şi nici un fond nu e prevăzut in acest scop, nu 
poate fi socotită decât ca o simplă declaraţie de principii. uto- 
pică şi de pură ideologie. Cel puţin însă, până ce se vor găsi 
cele câteva sute de milioane pe care le cere traducerea în fapt 
a acestei declaraţii, în viitorul depărtat al unor conjoncturi 
economice mai favorabile şi mai norocoase, decât cele de 
acum, s'ar puteă să nu se taie continuu din bugetul actual, 
deoarece amputându-l fără cruţare, el va sfârşi prin a dispare 
cu totul. 

Hotăriît lucru, de ani, de zeci de ani de când facem apel 
la oficialitate ca să se prevadă în bugete sumele necesare 
pentru combaterea tuberculozei, apelul acesia nu găseşte nici 
un ecou. Traversăm actualmente incontestabil o epocă foarte 
critică pentru orice cerere de sporuri bugetare. Chiar însă 
când nu am traversat-o apelurile acestea au răsunet în pus- 
tiu. Sau putut găsi sume pentru toate întrebuinţările mai 
mult sau mai pu(n motivate, dar nu s'au găsit şi nu se găsese 
ca să ne cumpărăm sănătatea, după expresia lui Biggs. pe 
care am citat-o mai sus, oricât ea ar fi de amenințată de atâtea 
boale şi în primul rând de tuberculoză, care singură face mai 
multe victime decât toate boalele infecțioase la un loc. Nu 
trebuie însă pentru aceasta să renunțăm la luptă şi resemnați 
să primim atacurile tuberculozei fără nici o încercare ca să-i 
opunem o împotrivire. 

Oficialii neputând ajută lupta contra boalei, decât într'o 
foarte slabă măsură, particularii trebuie să se apere singuri. 
Poate că în felul acesta, prin exemplul acțiunii lor. vom im- 
pune oficialități, statului, să iasă din toropeala în care se 
complace. 

Economistul Charles Gide care a fost apostolul coope- 
rării spunea „unde individul face puţin, statul face încă şi 
mai puţin și numai acolo unde activitatea individuală este vi- 
guroasă, întreprinzătoare se afirmă şi actiunea puterilor pu- 
blice“. Wundt, psicholog de seamă dar şi filozof moralist cereă 


ca o îndatorire, obligaţii de solidaritate. „Sacrificiul — zicea 
el — pe care individul îl aduce pentru comunitate. aceasta 


este conceptia morală“. Sacrificiul acesta trebuie să fie făcut 

de toţi, nu numai ca o îndatorire etică, dar şi ca o măsură de 
apărare contra unei boale care lovind in toate clasele sociale. 
e o mare amenințare pentru toţi. In alte țări, filantropia con- 
ştientă şi activă când e bine organizată se exercită cu {olos 
în multe domenii. Se pot da numeroase exemple de acest fel. 
Demonstrația în stil mare dintr'o regiune, la Cattaraugus în 
Statele-Lnire unde tuberculoza a fost combătută sistematic 
la 70 mii de locuitori s'a făcut de o societate particulară „Mill- 
bank Memorial Found“. Societatea aceasta are un capital de 
9 milioane de dolari donați de o femee de inimă, Elizabeth 
Milbank Anderson care și-a consacrat viaţa întreagă operelor 
de asistență educativă şi socială. In câteva sate suedeze, 
unde lupta contra tuberculozei a fost dusă cu energie, fondu- 
rile au fost procurate în timp de opt ani de o societate mi- 
nieră — Gingsberg — care a acordat o subvenție anuală de 
12 mii coroane suedeze. Exemple de acelaş fel pot fi citate 
pentru multe alie țări. Bogătașii noştrii, dacă exemplele bune 
din alte pării ur fi şi ele contagioase, ar putea să-şi aducă con- 
tribuția pe acest teren. legându-şi numele de o acţiune de 
mare importanță socială şi umanitară. 

Forma cea mai potrivită, alături de cooperarea hogaţilor. 
cari din belşugul lor pot veni în ajutorul celor pe cari soarta 
departe de a-i favoriză i-a oropsit, ar fi aceea a unei vaste 
mutualităţi organizată pentru apărarea contra tuberculozei. 
Cooperarea sur putea întreprinde după modalitatea unei asi- 
gurări obligatoare contra tuberculozei. Am arătat, în ultimul 
meu raport. dela Adunarea generală a Societăţii pentru profi- 
laxia tuberculozii din anul acesta. în ce fel. această asigurare 
a fost înfiinţată şi funcţionează, în Italia. Dacă am institui 
o asigurare identică. am ajunge să avem 5%2 milioane de asi- 
guraţi cari ar contribui. fiecare din ei. cu 550 lei pe an. Am 
puteă astfel realizà o sumă de un miliard de lei anual si am 
reuşi să punem lupta contra tuberculozei pe baza mare şi 
largă pe care trebuie să o aibă. Până atunci, fonduri trebuie 
căutate în toate direcţiile. Prio timbrul antituberculos care 
a adus în ultimul an, în Statele-Linite, o sumă echivalentă cu 
un miliard 300 milioane lei. în Franța cu o sută 50 milioane 
de lei, introdus şi la noi dar care e încă foarte puţin cunoscut 
sar putea obține sume importante până la 150 milioane 

de lei, când am reuşi să-i dăm o mare răspândire. In alte 
țări se înființează loterii de stat în favoarea tuberculoşilor şi 
sumele prelevate, ca supliment, dela telegramele urgente şi 
dela telegramele de lux pentru felicitări sunt rezervate lup- 
tei contra tuberculozei. 

Pentru a provocă toate aceste contribuţii şi colaborări. 
trebuie entuziasm. credință, convingere că se duce o luptă 
pentru o cauză mare. 

O propagandă intensă trebuie să fie făcută — am în- 
treprins-o de mult şi vom persistă ca să i se dea încă și mai 
multă extensie — în scopul de a determină curente de opinie 
publică atât de puternice. încât să rupă zăgazurile inerției 
şi incuriei celor cari sunt chemaţi să ia atitudine de luptă 
pentru a institui organizări de asistenţă a tuberculoşilor. 

In sufletul si în inima fiecăruia făcând să vibreze 
coarde ascunse de adâncă simţire pentru o mare suferință şi 
o mare durere, apelul pentru ajutorarea şi asistența tubercu- 
loșilor va trebui să găsească cât mai mult ecou. 

Vom sfârşi astlel. când vom reuşi să întrunim pe oficiali 
şi pe particulari, într'o colaborare cât mai activă, şi cât mai 
strânsă. cu avânturi de largă umanitate şi larg altruism şi cu 
deplina înţelegere a folosului acestei colaborări. să învingem 
un duşman, care nu e atât de primejdios. decât pentrucă nu 
avem energia să voim. când toate elementele există ca să știm 
cum să procedăm. să-l răpunem. 


Dr. S. Irimescu 


FRANZ LISZI 
H 


Concertele dela Constantinopol 


Vestea entuziasmului trezit de măestria neîntrecută a 
lui Liszt la București şi la Iași a mărit nerăbdarea cu care erà 
așteptat la Constantinopol. Sultanul Abdul Medjid a poruncit 
în repetate rânduri şi cu o insistență cu totul particulară ca 
oaspele așa de mult așteptat, cum va pune piciorul pe pă- 
mântul Imperiului său. să-i fie imediat prezentat. 

Din înalt ordin, vaporul care veniă dela Galaţi a acostat 
de data aceasta în apropierea Palatului Ceragan. O irăsură 
de'gală a condus pe Liszt însoţit de întâiul Dragoman al In- 
ternunțiaturei Baronul Testa. lu Serai. Tânărul Sultan care 
eră abia de douăzeci şi patru de ani, a primit pe virtuosul din 
Apus cu multă prietenie şi favoare. Palatul luase un aer de 
serbare. 

Un pian Erard a fost adus dela Paris în mod special 
pentru acest concert. Privilegiul de a ascultă pe Liszt a fost 
acordat numai Suitei imperiale și Haremului numeros, ascuns 
după gratiile de lemn. Reformele lui Abdul Medjid socotite 
să fie mai târziu zădărnicite de succesorii săi nu ridicase 
încă spre părerea de rău a tânărului Liszt. vălul ce ascundea 
din fata oaspelui frumuseţea musulmană. Totuşi faptul că la 
Palat există o orhestră şi un cor cu un repertoriu din clasicii 
şi romanticii europeni însemnă că se rupsese cu o tradiţie se- 
culară care se împotriveă cu multă îndărătnicire introdu- 
cerii artei apusene la Palat. 

La dorinta expresă a Sultanului un concert vocal și in- 
strumental a fost executat cu multă perfecţie, care a putut 
face pe Liszt să se creadă un moment „jucăria unei iluzii“. 


FRANZ LISZT 157 


In timpul concertului vocal s'a acordat şi aşezat şi pianul 
în mijlocul marelui salon de primire. Liszt urmă deci să cânte 
in faţa unui auditoriu mai familiarizat cu muzica europeană 
decât cum îşi închipuise înainte. 

„Strălucitul artist preludă în fiinta Majestății Sale mi- 
nunatele sale acorduri și apoi cântă cu putere şi mândria sa, 
bucăţi din Lucia de Lamermoor, din Gilom Tel și din Norma. 
M. S. Sultanul le-a ascultat cu un interes plin de mirare. După 
ce i-a adresat cuvintele cele mai măgulitoare, M. S. a arătat 
dorința de a-l uuzi încă odată a doua zi. Mercuria Liszt 
sa dus din nou la Palat unde a fost primit cu aceiași po- 
litică ca şi în ziua trecută şi în fiinţa M. S. a executat: O im- 
provizație asupra marşului Sultanului. o fantezie asupra 
Operei Lucreţiu Borgia si variaţia după arii vechi române, 
cae au o mare usemăuare cu ariile turcești. Este de prisos 
de a adaugă că Liszt ca şi întâia dată a însullețit aceeaşi mi- 
rare şi uimire prin puterea şi vioşia tonurilor sale. M. S. a 
reinoit către Liszt expresia mulțumirii sale şi spre suvenir 
i-a hărăzit o tabacheră scumpă înconjurată cu briliante. In- 
tăiul Dragoman al Internunţiaiurei, Baronul Testa care acom- 
pania pe Liszt la M. S. Sultanul. a fost tratat cu aceeaşi fa- 
voare"). 

Favoarea domnească a făcut totuşi o mică deosebire în 
paguba Baronului Testa: pe când tabachera lui Liszt era 
plină cu galbeni. aceia a lui Testa eră goală. 

Critica turcească şi-a rezumat entuziasmul față de vir- 
tuozitatea lui Liszt în exclamaţiunea ..Bojle tschabuk japan 
daha ischitmedik” pe româneşte ..unul care o face aşa de 
repede, nam mai auzit” °). 

La 17 Iulie 1847. reintors dela Constantinopol, îl găsim 
pe Liszt la Galaţi în carantină. Aci a petrecut mai multe zile 
inainte de a se îmbarcă spre Odessa. Cu dragostea nesfârşită 
ce o aveă faţă de mama sa, scrie de aci rânduri pline de o 
zburdalnică voie bună. care radia ca întotdeauna din cores- 
pondenţa ce întrejinea cu ea. 

„Vei fi aflai din ziare. — îi scrie mamei sale — că 
M. S. Sultanul m'a răsplătit împărăteşte. Caseta de email im- 


!) Albina românească No. 48 din 19 luuie 1547. 
-) Der stebenbiirger Hote No. 55 din 15 lule 1347. 

podobita cu briliante, ţi-o trimit d-tale, banii din ea ii voiu 
risipi singur, iar cu Ordinul Mischan Stiber cu diamante. care 
mi-a fost conferit prin graţie domnească, mă voiu împodobi” *). 

Concertul din Palatul Sultanilor ne arată că ariile vechi 
româneşti“ le-a închis în adâncul inimii sale. 

Improvizaţiile româneşti nau fost numai un gest de 
gratitudine peniru entuziasta primire ce i s'a făcut în mijlocul 
nostru. ci o recunoaştere sinceră a folclorului muzical român. 

Gândirea sa nu sa oprit numai la cercetarea folclorului 
nostru ci s'a tradus mai târziu în impresii de călătorie şi note 
istorice de o importanță revelatoare pentru istoria muzicei 
româneşti. 


IH 
Impresii şi Note Istorice 


Suni artişti pentru cari cadrul propriei lor naţiuni apare 
prea strâmt. Viata şi opera lor îi depăşesc pentru a trece 
în domeniul gândirii universale. Aceasta este firesc şi desigur 
nu lipsit de importanţă. Trebuie numai ca şi națiunea să aibă 
înțelepciunea de a nu vedeă în această depăşire. decât înăl- 
tarea operei spre perfectie şi ideal. 

Sunt creatori cari trecând dincolo de hotarele țării de- 
şteaptă în urma lor accente de gelozie şi cuvinte de dojana. 
care arată complecta inaptitudine de înţelegere obiectivă a 
unei colectivități peniru ceeace este pur omenesc şi prin 
aceasta universal. 

Asa a fost şi soarta lui Liszt, oaspe de cinste în Pan- 
theonul gândirei omeneşti şi patriot contestat şi micşorat de 
națiunea adoptivă a cărei viaţă artistică a răscolit-o din adlân- 
cimi și a înălțat-o la un nivel neatins până atunci. 

Ultima lui lucrare literară ..Lăutarii şi muzica lor in Ùn- 
garia“ apărută la 1859 a stârnit un val de indignare la pro- 
tectorii săi de altădată. Toată opinia publică din Ungaria care 
la acea epocă privea chiar şi manifestaţiunile de artă prin 
prizma polilicei sa ridicat protestând contra confesiunii mu- 
zicale a lui Liszt. Nici mai târziu nu i sa uitat lui Liszi că a 
îndrăznit să spună adevărul aşă cum îl credea asupra muzicii 


1) Franz Liszt Briefe an seine Mutter de La Mara, p, 38. 

lăutarilor din Ungaria şi asupra muzicii poporului maghiar. 
Marea prietenie ce o avea pentru lăutari a făcut desigur ca 
scrisul său să-i depăşească gândul. Se poate că în unele apre- 
cieri să fi fost nedrept faţă de folclorul unui popor, încă prea 
putin cunoscut atuncea. Totuşi geniul său a avut o visiune 
clară. graţie căreia foleloriştii moderni au găsit mai târziu in 
scrisul său un izvor de netăgăduită importanţă pentru cer- 
cetările ştiinţifice care au pus baza tendinței de folclor în 
muzica universală. 

Cei mai de seamă compozitori unguri de azi Bela Bartok 
şi Zoltân Kodály au justificat prin compozițiile şi lucrările 
lor ştiinţifice ideile fundamentale folcloristice a lui Liszt. Azi 
şi ungurii caută să uite că la ştirea morţii lui Liszt un mi- 
nistru maghiar a exclamat uşurat un ..Înfine“ şi că un an mai 
târziu la 26 Februarie 1887 în Camera ungară a deputaților. 
primul ministru Coloman Tisza a comis impietatea să spună 
privitor la Rapsodia lui Liszt asupra marșului lui Rákoczi că: 
Acesta n'a făcut decât să transcrie ce a fost inspirația ma- 
relui Franz Rákoczi II. 

Noi la impresiile românești a lui Liszt nu avem nimica 
de adăugat. ele ne ramân o pagină care a fost scrisă cu mări- 
nimia sa cunoscută fiind lipsită de orice gând de critică. 

Liszt ne spune în cartea sa la pag. 227 următoarele: „La 
Bucureşti şi la laşi ne-au fost înfățișate mai multe tarafuri 
de virtuosi rătăcitori. în felul celor din Ungaria. La ei am re- 
găsit un puternic filon din marea vână muzicală. Fi au me- 
lodii foarte fericite din cari am făcut o interesantă colec- 
tiune. în timpul lungilor seri petrecute în tovărășia lor. 

Ele se deosebesc destul de mult, în caracter şi nuanţă de 
acelea ale lăutarilor unguri. al căror concepţie vie și stimulentă 
este comprimată la cei din Molda-Valahia, prin acompania- 
mentul continuu al unui bas cu pedală. mărginit invariabil 
la tonică. ceeace reține armonia într'o constantă subjugare; ea 
este ca penibil legată de glie. 

Aproape toate ariile lor. afară de câteva cântece sunt 
destinate dansului, fără ca sub arcuşul virtuozului, să depă- 
şească, ca la noi destinaţia lor primitivă, pentru a se pretă 
capriciilor fanteziei şi salturilor ameţitoare împletite de ima- 
inaţia violonistului care se distrează reproducându-le pe in- 


124) OCTAVIAN BEL 


strumentul său. Alura este mult mai puţin desvoltată, vehe- 
mentă, zgomotoasă şi mai puţin înflorită. Se observă in ge- 
neral o sensibilă influenţă a moravurilor molatice ale ţării, 
asupra acestor oaspeti ai Provinciilor danubiene. Mai încet in 
mersul și elocința lor. mai calmi în ţinută, cu mai puţine 
gesturi. mai putin mândri. fini și pătrunzători în privirea 
lor. mai puţin stranii în surâsul lor, mai putin bruşti în mis- 
cările lor, au adoptat o parte din costumul naţional. și poartă 
cu o gravitate musulmană. haina lungă a beylor. Furia avân- 
tului, mimica unei veselii nervoase. ocazionate la alţi con- 
fraţi ai lor de serbări şi de petreceri le sunt mai puţin obici- 
nuite, sau poate le ascund mai uşor. Se pot regăsi mai curând 
în cochetăria lor artistică. ondulațiunile încete şi tresăririle 
ușoare care caracterizează dansul femeilor din harem. Pentru 
a arătă cât e de moleșită şi fadă arta lor, e suficient să spunem 
că fluerul joacă un rol principal, ei întrebuintând adesea şi 
un instrument cu numeroase tuburi suprapuse, asemănător 
celui din antichitate, atribuit invenţiunii zeului Pan: sune- 
tele dulci ale acestui instrument, transmit orhestrei o ade- 
vărată nervozitate. | n fel de mandolină face la fel parte in- 
tegrantă din orhestră, înlocuind ţimbalu întrun chip ascuțit 
care coniribue la moleşirea armoniei“. 

Notele istorice ale lui Liszt ne înfățișează la pag. 442 a 
cărții după una din numeroasele cronici a timpului partea 
muzicală a intrării lui Mihai Viteazul la Alba Tulia. Impor- 
tanța istorică a acestei revelații ne dispensează de a o mai 
comenta. 

Liszt spune: „In 1599, când Mihai, Voevodul Munte- 
niei, intră la Alba Iulia în Transylvania. cu un alaiu şi un lux 
asiatic, care au rămas multă vreme în amintiri şi au fost în- 
semnate amănunţit de cronicarii timpului. cortegiul său erà 
precedat de 10 lăutari care cântau un mars triumfal: faima 
lor eră la înălțimea fastului desfăşurat cu acest prilej. Este 
de remarcat micul număr al acestor muzicanți, cari desigur 
că nu puteau face prea mare zgomot, în mers. din cele 10 
instrumente! A se mulțumi cu o atât de mică orhestră întro 
împrejurare atât de solemnă arată că în Ungaria obiceiurile 
muzicale erau de pe atunci ieşite cu desăvârşire din barbaria 
care le caracterizează în Extremul-Orient, unde întreaga con- 

cepţie simfonică consistă în a face cât mai mult zgomot cu 
putinţă. combinând instrumentele cele mai diferite şi făcân- 
du-le să sune fiecare pe socoteala lor. fără a ţine seama de cele 
de alături. Lăutarii știuseră de pe atunci să învețe pe ascul- 
tătorii lor, că trebuiă dat infinit mult mai multă importanţă 
calităţii sunetelor decât cantităţii lor“... 


Octavian Beu 


IZVOARE: „Curierul român” din 1846. Bucureşti. — 
„Vestitorul românesc“ din 1846 Bucureşti. — „Albina româ- 
nească” din 1847, laşi. — „Vasile Alecsandri“ de G. Bogdan 
Dinu 1926. Bucureşti. — „Der Siebenbiirger Bote“ din 1846, 
Sibiu. — „Siebenbiirger Wochenblatt“ din 1846. Braşov. — 
„Vom Alten Hermannstadt“ de E. Sigerus 1922, Sibiu. — „Ein 
Liszt Konzert im lahre 1845“ de J. Hatzfeld în „Die Musik“ 
din 1911. — Meine Freudschaft mit F. Liszt de Marie 
d Agoult 1930 Dresda. — „Briefe von la Mara“ vol. VIII 1918. 
Lipsca. — ..Liszt“ de J. Kapp 1922. Berlin. — ..Des bohémiens 
et de leur musique en Hongrie“ de F. Liszt 1881, Lipsca. „Des 
boh&miens et de leur musique en Hongrie“ de F. Liszt 1881 
Lipsca. „Liszt le magnanime“ de Andre Suares din La Revue 
Musicale 1 Mai 1925 Paris. ..Liszt” de Dr. Julius Kapp. 1922 
Berlin. 


Dela întemeietorii revistei 


l. Slavici către T. Maiorescu 


Viena 12 24 Maiu, 1874. 


Stimate Domnule! 


Ve mulțămesc pentru ajutorul ce mi-ati trimis. Cu pă- 
rere de reu sum inse nevoit a Ve face cunoscut. că nu am 
putut să călătoresc la băi. Deja in 23—24 April sa ivit o 
afecţiune acută în incheietura bratului stâng. Aceasta in 
10—15 Maiu s'a desvoltat într'atăta, încat a webuit să fiu pus 
definitiv in pai. O călătorie este imposibilă. De 10 zile ziua 
noaptea fac cataplasme reci. Pănă acuma inflamațiunea a 
scazut: durerile acute. lipsa desevirşită de somn şi lipsa de 
apetit m'au slabit foarte. ` 

Ce are sà urmeze? am să fiu acuma amputat? îmi este 
poate viaja in pericol? — la toaie aceste nu ştiu respunde. 
Profesorul Dittel. sub a cărui ingrijire me aflu. este foarte re- 
servat faţă de mine. El tot îmi zice, că mai târziu voi călători 
la băi. Atâta stiu inse. că sum foarte slab și că după-ce am 
petrecut 5 luni în spital. încep a me plânge de organele de 
respirațiune. 

Eu aştept să vină. ce va veni! 

Atăta cred că este destul. 

Primiţi ăncă odată mulțamita mea şi fiti incredintat de 
afectele mele simpatice. 

Al D-Voastre 


loan Slavici 

l. Slavici către T. Maiorescu 


laşı 17 Octomore, 1874 


Stimate Domnule! 


Am aflat de prisos a Ve scrie pănă-acuma. deoare-ce 
aveam să Vë spui nemic important și mai ales nemic ce 
putea să nu Ve intristeze. Am fost greu bolnav. Fiind mai 
tărziu transportat la Brühl. sub inrinrirea binefăcătoare a 
aerului m'am intrămat, încăt trupeşte şi sufletește sum ca- 
pabil de lucrare. Nu mai putin doresc să lucrez: pentru acea 
Ve scriu de aici. unde me aflu acum de trei zile. 

Domnul Negruzzi îmi spune, că ati fi aplecat să mă 
însărcinaţi cu funcţia unui revisor scolar. Nu stiu ce aici este 
un revisor scolar. Cred înse. că el arc să lie ceva asemenea 
unui inspector scolar dela noi, şi Ve mărturisesc şi astă-dată. 
că pentru asemenea fel de lucrare simţesc cea mai viie aple- 
care. Cred totodată. că am și formarea specială. ce indeobste 
se cere dela un inspector scolar. De altmintrelea numai pus la 
lucru omul poate să arate. ce într'adevăr vra şi poate. Dis- 
puneţi de mine. cum veți afla că pare mai bine. Me rog înse 
daji-mi ocasiune să me arăt vrednic de binevoinţa 1)-Y oastră. 

im să ve mărturisesc ăncă şi acea. că pe deplin insăne- 
toşat nu sum. Braţul stâng este tot bolnav. Mai ales după că- 
lătoria ce am făcut dela Viena. am sufărit greu. Profesorul 
Dittel ma încredințat inse. că reul este local şi de o natură 
cu desivirşire trecătoare. Este numai o chestiune de recon- 
stituire a membranelor din articulațiune, proces ce decurge 
fără a provoca dureri. Avend destulă băgare de samă, nu mă 
indoiesc, că şi cu acest braţ voi putea îndeplini functia, cu 
cure me veţi însărcina. deocamdată, până la definitiva re- 
constituire, cel puţin în gradul. în care o fac cei mai mulți. 
De altmintrelea, me rog, aveţi incredințarea. că eu Ve voi 
spune. că nu pot, cănd voi vedea. că chiar nu pot. 

Deocamdată stan aici. la Domnul S. Bodnărescu, aştep- 
tănd hotărirea D-Voastră. 

Al D-Voastre devotat 


loan Slavici 

Udriște Năsturel !) 
(imediat după 1000 — cam 1658) 


Familia lui Udrişte (Uriil, Uriste, Orest) Năsturel își are obâr- 
şia în satul Fierești (Fierăşti, Hierăști), ceeace-l determină să se 
iscălească „ot Fiereşti” (din Fierești). 

Primul membru al acestei familii e pomenit prin 1460, cu nu- 
mele de Stan ot Fiereşti. In ordine directă, din acest Stan descinde 
un Vrăjoghea Logofăt, apoi un Petrașcu, care e bunicul scriitorului 
nostru 2). Tatăl scritorului erâ postelnicul Radul Năsturel ot Fie- 
reşti, prima dată când familia ia denumirea de Năsturel*). 

Udrişte Năsturel avea soră pe Doamna Elena, soția lui Matei 
Basarab al Munteniei *); aşadar, scriitorul eră cumnat cu Vodă. 

Udriște s'a născut imediat după 16003). La 21 Iulie 1627, el 
scrie un act în satul Pietrar °); iar la 24 Iulie acelaş lucru la Târ- 
govişte 7). La 1628 scrie un act slavonesc în Bucureşti. pe care-l 
iscălește „„Udrişte Năsturel piset tânăr”. Deci, dela 21 Iulie 1627 
ocupă slujba de diac sau uricar?). La 6 Martie 1628 se menţine 
tot diac, căci — scriind un act slavonesc — se iscălește: „.credin- 
ciosul nostru piset Udrişte Năsturel“ °). La 14 Maiu 1629, Udri- 
şte e consilierul intim al Domnului, căci iscăleşte un act: „Uriil 
Năsturel tainic“ 1). La 13 Februar 1632 apare avansat vtori (al 


1) Face parte dintro Enciclopedie a literaturii române, în pregătire. 

2) General P. V. Năsturel. Prefaţă la op.: Uldrişte Năsturel, Vieaţa 
sfinților Varlaam şi Ioasaf. Buc., 1904. p. primă (.„Corecturi”). 

3) Ibid.; vezi şi p. XLI. 

1) Ibid.; vezi şi nota 6, p. 1247 de mai jos: „adevăratei sale rude Orest Nă- 
sturel. 

5) General Năsturel, op. cit.. p. primă („Corecturi“) și p. LIX, presupune 
anul 1597. Eu cred „imediat după 1600“, pentrucă dela 21 Iulie 1627 până 
la 6 Mart 1628 îl găsim diac „tânăr“; ceeace înseamnă că —- dacă sar fi 
născut la 1597 — ar fi fost de 30 ani şi n'ar mai fi fost „tânăr. 

5) Arhiva istorică a României, I. |. p. 14. 

1) Ibid., p. 8. 

3) Ilie Bărbulescu, Cercetări istorico-filologice, Buc.. 1900. p 96; Gen. Nă- 
sturel, op. cit.. p. XLI—XLII. 

2) Gen. Năsturel. op. cit. p. XLII. 

10) Ibid. 

doilea) logotăt 1) în care rang se menţine şi la 1634, când tra- 
duce în slavonește /mitatio Christi, pe care o va tipări abia la 
1647 °). 

Udriște eră diplomatul cumnatului său Matei Basarab în afa- 
cerile externe; deaceca e trimis, în Mart 1638, la Viena. la im- 
păratul Austriei *). 

Udrişte apare ca al doilea logofăt şi la: 1639 (8 Oct.) +). 1640 
(13 Decem.) >), 1642 (5 lanuar) *) 1643), 1647 şi 1049 *). 

In anul 1648 (April), Udrişte e trimis de Vodă ca delegat al 
său în Ardeal. la Râkoczy?); iar la 1652 (April) e trimis tot în 
delegaţie la Belgrad 1%). 

Cu al doilea logofăt. Lldriște apare apoi la: 1654 (29 Iulie) =), 
1655 (25 lanuar '?) şi 20 Mart) :3). 

La 1655. Udriște, în calitate de diplomat. închee o alianţă între 
Rákóczy şi Matei Basarab 14). 

La 1658 ultimul document pomeneşte despre el, numindu-l al 
doilea logofăt, ceeace a făcut să i se presupună data morţii 1658 *5). 
E sigur, că Năsturel a murit în rangul de al doilea logofăt '*). Pe 
lângă delegaţiile diplomatice de mai sus, Udrişte fusese sorocit dele- 
gat către Cazaci, dar nu se întâmplă 11), şi eră cel mai indicat să 
trateze cu Levăkovic trimisul Papei Urban VIII '5). Din scrisoarea 
latinească pe care o trimite Levăkovit lui Udrişte, rezultă că între- 
vederea n'a avut un rezultat satisfăcător !*). 

Udriște Năsturel se ocupă de curentele şi frământările reli- 
gioase din vremea sa. El eră în curent — desigur — cu propaganda 
protestantă. căci avea în biblioteca sa un exemplar din Catehismul 


— 


1) Ibid., p. XLII—XLIII. 

=) Dr. M. Gaster, O carte românească in 1646, „„Românul” din 6 Noem- 
vrie 1881 (Cf. ibid. „Tipografia română ', I, 15/27 Noem. 1886, No. 10). 

s) Iorga, Studii şi documente, 18, p. CLXXXIV. 

1) Gen. Năsturel, op. cit, p. XLIII—XLIV. 

") Ibid, p. XLIV. 

s) Iorga, Studii şi doc., V, p. 298. 

7) Vezi iscălitura la Prefaţa Autologhiului slavonesc din 1643; adică tex- 
tul notei 3, p. 1246. 

*) Vezi titlul la Imitaţia lui Hristos şi Varlaam şi Ioasaf, nota 6. p. 1247 şi 
3, p. 1248 de mai jos. 

5) lorga, Studii şi doc., IV p. CCXXX. 

19) Ibid., p. 277. 

11) Gen. Năsturel, op. cit) p. XLVIII. 

12) lorga, Studii și doc.. V. p. 121. 

18$) Gen. Năsturel, op. cit. p. XLVIII—XLIX. 

14) Iorga, Studii şi doc., IV, p. CCLXI. 

1») Jorga, Studii şi doc., V. p. 185. 

18) Vezi citatul din text corespunzător notei 13, pag. 1250. 

19 lorga, Studii şi doc.. V. p. CCLXXXIX. 

18) I. Bărbulescu, Studii privitoare la limba si istoria românească. Buc.. 
1902. p. 180. 

m- 12) Gen. Năsturel, op. cit., p. LVII---LVIII. 

Calvinesc tipărit de Unguri la Alba-lulia în 1642 pentru convertirea 
Românilor ardeleni. Catehism găsit de Mitropolitul Varlaam al 
Moldovei, în trecerea acestuia prin Muntenia !). 


Opera 


Udrişte a scris: 1) 12 versuri slavonești pe pagina a 3-a a 
Pravilei tradusă de Mihai Moxa şi tipărită la Govora în 1640. 
Versurile sunt iscălite: Uriil Nasture (1) ot F(ierești) şi sunt 
închinate lui Matei Basarab. lată-le în traducere românească: 
Faţa aceasta drept stemă pasăre corb poartă, 
Pe deasupra al căruia zbor, coroana acum atârnă. 
Il arată pe al unei case prea luminate și prea antice. 
Pe al casei neamului Basarab, prea viteazul 
Barbat cu sceptru, ce nu fără spor pe tron se vede. 
Ale lui vitejii biruitoare, al multor auz minunează. 
Deci tronul, înălțimea acestei case învederează. 
Şi sceptrul a lui vitejie curat înfățișează. 
Sub dânsul oricărui pământean e pacinică viețuirea. 
Nu lasă să se risipească, Doamne, în perire. 
A lor coroană. ci ea să nu aibă curmare. 
lar al corbului piept să fie pururea ferit. 


Uriil Nasture 
ot F. 5’) 


2. Prefaţă slavonească la Antologhiul slavonesc tipărit la 
Câmpulung 1643. Intre altele, Udrişte scrie în Prefață: „din pricina 
puținătății şi lipsei altor fel de cărți, mulți, ba chiar mai toți, atât 
din ţară. cât şi din alte țări, rugându-se foarte, de aceea mam 
silit ca mai întăi de toate să pun în lucrul tipografiei aceasta (carte), 
pe care cu ajutorul lui Dumnezeu şi cu silinţa celor ce mi-au ajutat 
am isprăvit-o”, 

Iscălit: „.Urest Năsturel, al doilea logofăt” °). 

Din Prefață rezultă deci. că Udrişte 

3. A tipărit Antoiogbhiul slavonesc la Câmpu-Lung în 1643. 

4. Ev(an)g(he)lie învățătoare sau Cazanie +), Govora, 1642. 


1) Fapt, relatat de Varlaam în Prefaţa sa dela Răspuns, Suceava, 1645 (Cf. 
Şincai. Cronica, ed. Buc. 1853, t. II p. 45 (Cf. ibid. ed., Buc.. 1886, t. II, 
p. 70—1). 

2) Cf. Bianu-Hodoș, Bibliografia veche românească, t. I. fasc. II, p. 109. 

2) Ibid., p. 135. 

+) Urmează titlul: „preste duminecile anului şi la praznice gpdski (?) de- 
sigur: „domneşti“) şi la alţi sfinți mari. Scoasă şi primenită de pre limba rusească 
pre limba românească cu voia şi cheltuiala creştinului domn Matei Basarab Voe- 
voda. iară, cu usteneala și cu izvodirea lui silvestru er (o) monah. Tipărită întru 

„„Scoasă și primenită de pre limba rusească pre limba românească . 
Are 4 foi nenumerotate + 600 pag. (cu mici erori de paginaţie). 
Pe ultimele 3 foi nenumerotate se află o „„Predoslovia cetitorului“ 
și tabla de materii +). 

Din „Predoslovie“ aflăm autorul care „a scos“ și „a primenit 
de pre limba rusească pre limba românească": „Derept aciasta eu 
cu răvne pohtii pentru fraţii miei și cugetai să scot aciastă sfântă 
carte ce se chiamă Evanghelie învăţătoare tălcuită, să fie propo- 
veadania creștinătății noastre, a sfintei biseareci apostolească a răsă- 
ritului, de o am primenit de în limba rusească pre limba romă- 
nească 2). 

Iscălită: „Uriil Năsturel predoslov, leat 7147“) ( = 1639). 

Așadar, „Predoslovia către cetitor”', şi poate şi traducerea în- 
săşi a Cazaniei, Uldrişte a scris-o la 1639. 

Evanghelia sau Cazania aceasta nu cuprinde — după cum 
arată titlul ei (vezi nota *, p. 1244) — predicele pentru Duminicele 
anului, ci numai acele din timpul Duminecii Mari. 

In această Cazanie intălnim frumuseți de stil şi imagini ca 
acestea (intr'o anexă la Prefaţă): „Pentru aciasta, vă rog cu dia- 
dins, primiţi aciastă floare prea înfrămsețată și dulce mirositoare 
adusă den raiul vedearei ceriului cu mult păcătoasa măna mea grab- 
nică îmblătoare. şi cu aceia îndulciți sufletele voastre cu dulceaţă 
fără saţiu şi cu vederea frămseţei..... 4). 

Cazania nu e terminată; ea e continuată de Evanghelia invăță- 
foare, tipărită la M-rea Deal în 1644, căci întrun epilog din 
aceasta din urmă (la sfârșitul ei, ultima pagină) e scris în slavo- 
nește: „Şi s'a inceput a se tipări această carte numită Evanghelie 
cu învăţătură în mănăstirea Govorei si s'a sfârsit in mănăstirea din 
Deal” *). 

5. Imitaţia lui Hristos 6), tipărită la Mânăstirea Deal şi ter- 
minată de tipărit la 15 Aprilie 1647. Tradusă din latinește în sla- 
voneşte. Cu o Prefaţă de Varlaam. mitropolitul Moldovei. Cartea 
sa pierdut. O avem numai citată de Karataev în opera onncanie, 
No. 633. p. 529. 

Imitația are formatul 8°. şi pagini: 7-+216 (Prefaţa + textul) 


dumnezeiasca larvă govora carea iaste hramul upenie bțe ot căzdania mira 7151. 
ot văplăstenia giia. 1642. Msţa Septemvriu dni 28" (Cf. T. Cipariu. Crestoma- 
tie sau Analecte literare, Blaj, 1858, p. 150—1; CE. T. Cipariu, Principia de limbă 
şi scriptură, Blaj, 1866, p. 109; Cf. Bianu-Hodoş, op. cit, t. I, fasc. II. No. 42, 
p. 120: Cf. Dr. M. Gaster, Crestomatie românească, Leipzig—Buc., 1891, vol. I. 
p. 97). Fragmente din Cazanie în Cipariu, Crestomatie, p. 152—8. 

1) CE. Bianu-Hodoş, op. cit., p. 120; Cf. Cipariu, Crestomatie, p. 150. 

2) Ibid.. p. 121; CE. ibid., p. 151. 

3) Ibid., p. 122. 

1) Ibid. 

3) Ibid., p. 146. 

% Urmează titlul: „cu ajutorul lui Dumnezeu și cu porunca şi cu toată chel- 
tuiala prea luminatei şi drept-eredincioasei prințese Donmna Elena. stăpână Un- 

şi 10 foi nenumerotate. Pe verso sunt 12 versuri (probabil ca şi 
acele din Pravila dela Govora din 1640) !). 

La noi. Imitaţia a fost semnalată prima dată de Gaster 2). 

6. Varlaam şi Ioasaf *). Există numai în manuscris. E o tra- 
ducere din slavonește în românește (vezi mai jos), din 1649. 

In acest roman se face apologia creştinismului. 

Cuprinsul pe scurt: creştinismul prindea puteri până şi în India. 
Avenir, impăratul Indiei, porunci atunci ca toți acei cari vor trece 
la creștinism, să fie omoriţi. 

Intre timp, Avenir capătă un băiet, căruia proorocii îi prezic că 
va primi religia creştină. Inspăimântat, Avenir îşi creşte copilul în- 
chis între zidurile palatului şi supravegheat. ca să-l ferească de 
vre-o tentaţiune. Dar, cu toate pazele, Ioasaf (astfel se numea fiul 
lui Avenir) află despre micimile lumeşti că vieața se termină cu 
moartea. şi gânduri negre încep să-l muncească. 

In acel timp trăia în pustiu sihastrul creştin Varlaam. Acesta 
aflând despre zbuciumările sufletești ale lui loasaf, se gândi să-l 
mântuiască. Pătrunse în palat sub înfățișarea unui negustor și — 
stând de vorbă cu loasaf — îl converteşte la creştinism. 

Avenir caută atunci prin mai multe procedee să-l îndepărteze 
pe loasat de noua-i religie, dar nu izbutește, şi Ioasaf se retrage 
în pustiu +). 

Asupra originei romanului. până acum un secol, eră nesigu- 
ranţă. Unii învățați l-au atribuit lui loan Damaschin din sec. VIII `). 
care l-ar fi scris în limba siriacă, de unde apoi a fost tradus in 
greceşte "). In urmă sa dovedit că adevărul e cu totul altul: „cer- 
cetările întreprinse de aproape un veac, de către orientaliști. au 


gro-Vlahiei transalpine, soţia prea luminatului Domn şi Voevod lo Matei Basarab, 
cu osteneala adevăratei sale rude Urest, Năsturel al doilea logofăt, tradusă acum 
din limba latină în limba slavonă: fu scoasă la lumină din tipografia lor domnească, 
care se află în mănăstirea Dealulu, în anul dela zidirea lumei 7155, iar dela mån- 
tuirea lumei 1647, luna April 15 zile, sa sfârsit” .(Cf. Bianu-Hodoş, op. cit, t. I, 
fasc. II. No. 52, p. 158). 

1) Cr. Bianu-Hodoş, op. cit., p. 158—160. 

-) In articolul: O carte rom. cit. 

3) Titlul întreg: „Traiul şi viiața a prea cuvioşilor părinților noştri a lui 
Varlaam şi a lui Joasaf, scrisă de prea cuviosul părintele nostru Joan Damaschin 
pentru folosul sufletesc. iară acum den limba slovenească întoarsă fu prea rumă- 
nească de mult păcătosul robul lui Hristos Udrişte Năsturel de Fiereşti al doilea 
logofăt. 1649. Titlul e citat în: Gaster, Crestomatie, I, p. 129—130 şi Gen. Nā- 
sturel. op. cit., p. XII şi XIII—XIV. Ediţii au dat: a lui Gârleanu. Buc.. 1874: a 
lui Al. Odobescu, Anal. Acad. Rom. seria II, t. I. 1881, p. 5 şi urm., numai o 
parte, întrerupt): — cea mai bună — a lui Năsturel. op. cit, p. 1—297 (după co- 
pia lui Fota din 1673: vezi mai jos) şi o prelucrare: loan Mihălcescu. Varlaam şi 
loasaf. Buc., 1921. Bibl. p. popor No. 14. 

t) Vezi rezumatul romanului şi în N. Cartojan. Cărţile populare în literatura 
românească, I, Buc.. 1929. p. 232—235. 

5) Chiar Udrişte Năsturel atribue romanul lui Damaschin (vezi nota 3, de 
mai sus). 

t) M. Gaster, Literatura română populară. Buc., 1883. p. 33 (Cf. ibid.. Cre- 
stomatia cit.. p. LII. 

stabilit însă că sfântul loan Damasceanul nu are nimic comun cu 
romanul, care este o prelucrare, după concepţia creştină, a legendei 
lui Buddha şi a tatălui său Guddhodana regele din Kapilavastu. 
Asemănările între romanul lui loasaf și legenda lui Buddha sunt 
izbitoare” 1). 

Din India. vieaţa lui Buddha a pătruns în Persia învecinată. 
Mai târziu, pătrunzând creştinismul în Persia, un creștin prelu- 
crează vieaţa lui Buddha după vederile creştinismului. întroducând 
pe călugărul Varlaam, care botează şi cuminică pe tânărul prinţ. 
Originalul arab, în limba oficială arabă numită pelhvi, s'a perdut. 
El ne e cunoscut după urmele lăsate întro veche redacție persană 
ce se află. Din Persia, romanul a fost introdus în Siria, deci în 
limba siriacă, de unde a apucat două căi: 1) spre Nord, în Georgia, 
unde a fost tradus în sec. VI; 2) spre Vest, ajungând până la 
Marea Saba, din Palestina. lângă Erusalim. Aci un călugăr, loan, 
i-a dat forma grecească, înlesnindu-i astfel să pătrundă în limbile 
europene °). 

In sec. XIII, romanul e tradus în latinește şi franțuzește; în 
sec. XVI în italieneşte, iar la 1690 în ebraica °). 

Tot din greaca, romanul a fost tradus în slavoneşte şi s'a răs- 
pândit în Serbia. Bulgaria și Rusia. Cel mai vechi manuscris slav e 
din 1518 *). Dela Ruşi, romanul a trecut la Români (vezi mai jos), 
în Mănăstirea Neamţ găsindu-se numeroase copii dela începutul 
şi sfârşitul secolului XIV 3). 

O traducere rusească sa tipărit la 22 lulie 1637 la Mănăstirea 
Kutneinski cu spesele familiei Moghilă şi cu o dedicație a lui Iosif 
Polovko către Petru Moghilă °). 

N. Iorga?) crede că Năsturel a făcut traducerea după tipări- 
tura rusească din Mănăstirea Kutneinski din 1637. 

P. P. Panaitescu 3) crede că originalul traducerii lui Năsturel 
„putea să fie textul în limba sud-slavă (Novakovici) care circulă 
în manuscrisul sau textul slavo-rus imprimat în mănăstirea Kut- 


!) Cartojan. op. cit, p. 235—6: Cartojan, op. cit., p. 236—8. dă şi un re- 
sumat al legendei lui Buddha. Asemănarea romanului cu legenda lui Buddha a ob- 
servat-o la noi, întăi, M. Gaster, Lit. rom. pop.. p. 39. 

2) Cartojan, op. cit.. p. 238; ediţiile greceşti ale romanului vezi-le în Car- 
tojan, p. 248—9. 

3) Gaster, Lit. rom. pop., p. 33---4 (CE. ibid. Crestomaţie, p. LIL-—LIV). 

1) Ibid. (Cf. ibid.); vezi şi Cartojan, op. cit.. p. 239: ediţiile slave vezi-le 
în Cartojan. p. 248. 


3) Cartojan, op. cit, p. 239: alte studii asupra romanului vezi-le în Carto- 
jan, p. 249. 

4) E. Picot. Pierre Movila. în op: E Legrand, Bibliographie Hellenique ou 
Description raisonnes des ouvrages publiés par des Grecs au XVII siècle. IV. 
Paris. 1896. p. 133—4. 

1) In Istoria literaturii religioase. 1. p. 166. 


% In L'influence de l'oeuvre de Pierre Mogila dans les Principautes rou- 
maines. p. 37—48. 

neinski 1). Anume: lacimirski, în Catalogul său, observă că textul 
slavon din còpia lui Fota din 1671 este de „ortografie“ rusească. 
lar acest text slavon din Fota, comparat fiind cu textele corespun- 
zătoare din manuscrisele sud-slave din sec. XIV ale romanului, se 
constată că sunt asemănătoare. 

Aşadar, Năsturel, care avea legături cu învățații din Kiev şi cu 
Petru Moghilă, va fi putut obţine un text ruso-slav tipărit la Mănă- 
stirea Kutneinski în 1637. 

Manuscrisul lui Năsturel — care nu sa păstrat — a fost copiat 
de trei ori, în slavonește și româneşte. de către gramaticul domnesc 
Fota. la 1671 2) (in două câpii) şi la 1673 *). 

Textul lui Fota a mai fost copiat apoi în secolele XVIII. +) cari 
sunt: la 1743, boierul Vlad Boţulescu face o traducere din italieneşte 
şi care se află în Biblioteca Imperială din Viena 5); Samuel Ulicu- 
Klein face o traducere după o ediție şcolară italiană a lui Leonardo 
Salviati: “) în Vieţile sfinților (f. 156—182) se află o copie — făcută 
după redacţiile ruseşti — tipărită la Mănăstirea Neamţ și reprodusă 
întocmai în ediția Sfinţilor. Bucureşti, 1836; ?) în sfârşit, între ma- 
nuscrisele Academiei Române sunt multe copii din sec. XVIII). 

Copii sunt și în sec. XIX °): M. Eminescu posedă o copie 
dela 181410), iar Gr. Tocilescu a făcut una după aceea a lui Boţu- 
lescu şi care se află la Acad. Rom. sub No. 417"). 

Dintre toate acest copii cea mai completă e a lui Fota din 
1673, fiindcă cuprinde şi „Cântecul lui Sf. Ioasaf când au intrat 
în pustie“ 12). 

Insuşi Fota recunoaşte că a făcut copii după manuscrisul lu 
Năsturel: „Această sfântă carte a prea cuvioşilor părinţilor noștri 
Varlaam şi a lui Ioasaf scosu-o-au întăiu Lldrişte al doilea logofăt. 
dupre elineşte (pre) sloveneşte, şi rumineaşte. Scosu-o-am şi eu 
Fota grămătic domnesc dupre izvodul rumânesc, (pentru) Dumnea- 
lui Dumitrașco biv-vel serdar, leat 1673, ot grad'*) Bucureşti 1). 

Romanul Varlaam și loasaf, din cauza răspândirii sale enorme. 
— + 

1) Ilie Bărbulescu, Curentele literare la Români. Buc., 1928, p. 251, crede 
deasemeni că traducerea s'a făcut după un „original ruso-slav cu amestecuri bul- 

ăreşti”. 
4 Fa Gen. Năsturel, op. cit, p. XVI; vezi şi: Simionescu I. Dan. Incercări 
istorico-literare, C.-Lung (Muscel), 1926, p. 42---44. 

3) Ibid.. vezi şi Simionescu, op. cit. 

4) Ibid., p. XIII şi XVI. 

5) Gaster, Lit. rom. pop., p. 35. 

t) Cartojan, op. cit., p. 241. 

:) Gaster, Lit. rom. pop. p. 36. 

5) Vezi-le în Cartojan, op. cit. p. 248. 

*) Gen. Năsturel, op. cit, p. XVII—XVIII. 

Gaster, Lit. rom. pop., p. 35. 

11) Cartojan. op. cit., p. 241. 

'-) Gen. Năsturel, op. cit., p. XIX. 
13) Adică: oraşul. 

"1 Gen. Năsturel, op. cit., p. XXI. 

la toate popoarele a lăsat influenţe şi urme. Astfel, el a fost motiv 
de inspiraţie lui Boccacio într'o nuvelă, apoi unei nuvele spaniole a 
lui Timoneda şi chiar piesei „„Neguţătorul din Veneţia” a lui Shakes- 
peare '). La Români, romanul s'a infiltrat adânc în picturile, cân- 
tecele și poeziile populare. 

Pe unele biserici sunt zugrăvite scene din vieața romanului. iar 
la Mănăstirea Neamţ sunt zugrăvite toate scenele romanului *). 

Romanul a pătruns în literatura românească veche. Preotul 
Gavril a utilizat în ..Vieaţa Patriarhului Nifon“ o parabolă din ro- 
man. iar „Invăţăturile lui Neagoe către fiul său Theodosie” cuprind 
pasagii întregi din roman °). 

Romanul a dat naștere unor poezii populare românești, între 
cari, mai ales una unde se descrie plecarea în pustiu '). 

Partea de plecare a lui Ioasaf în pustiu sa cântat de copii la 
Crăciun cu steaua și în biserici după 1800 *) şi se cântă și astăzi"). 
Cântecul pustiei a pătruns în popor sub diferite variante *) şi a fost 
prelucrat în zilele noastre de către M. Sadoveanu şi D. D. Pătrăş- 
canu. Din Vieţile Sfinţilor. Buc., Socec. 1926, p. 65—139. 


x 
Aşadar. Udrişte Năsturel din Fiereşti. daşi n a ocupat decât un 
rang de mâna a doua — al doilea logofăt —, totuși — în deosebire 
de ceilalţi boieri din divan — eră un cărturar și un învățat de seamă. 
Din operile pe cari le-a scris. rezultă că știa perfect limbile: 
slavona (traducerea Imitației lui Hristos, 12 versuri slavonești şi 
Prefaţa slavă la Antologhiu). rusa (trad. din ruseşte a Cazaniei şi 
a lui Varlaam şi loasaf) şi latina (trad. din latinește a Imitaţiei). 
Desigur că ştia şi grecește — ca oricare cărturar din acel 
timp și alte limbi slave. căci a avut diferite misiuni diplomatice. 

RECENSII 


Tudor Arghezi: Poarta Neagră 1930. Ed, Cultura Naţională 


D-i Tudor Arghezi ne prezintă în „Poarta neagră“ un voluminos al- 
bum de instantance. luate din colțurile întunecate aie temniţei. în care şi-a 
ispăsit îndrăsueala de a li scris ceeace convingerea adâncă şi conștiința 
dictau talentului său neprețuii de mare meșter în ticluitul „cuvintelor po- 
trivite“. 

Silueiele prinse în fata obiectivului şi puternic înlipărite pe placa 
sensibilă se desprind cu atâta vioiciune şi realism. încât cele mai aspre şi 
ciudate contururi ale ligurilor şi atitudinelor sufleteşti ne apar in relief ca 
printr'un stereoscop magic, ale cărui lentile ar fi înlocuite prin amalgamul 
transparent ca cristalul al stilului evocator şi sintetic, taină de mult stă- 
pânită de Tudor Arghezi. 

Ca o lămurire şi o înştiinţare „Preludiul“ stă în fruutea volumului: 
temă priacipală bogat orchestrată şi împănată de acorduri ce nu se sliesc 
să redea, în cruzimea şi disonanta lor caracteristică, cele mai usturătoare 
adevăruri; temă desvoltută si variată la infinit pe toate tonurile şi în toate 
ritmurile în nenumăratele mici variaţii şi imprompiu-uri cuprinse în volum; 
sau mai bine, frescă larg tratată în câteva linii mari şi în pete de culori 
aprinse, în care orice trăsătură de penel ar purtà în ea virtual fiecare din 
schiţele următoare, ca un grăuute ce ar încolți pe oricare din foile cărţii. 

Această bogată colecţie de imagini, din care unele, datorit luminei 
speciale şi jocurilor de umbre, par, la prima vedere, numai ca nişte studii 
luate la repezeală cu mina groasă şi neprecisă de cărbune. însă a căror 
veracitate şi autenticitate este tot atât de putern că ca a celora în care se 
disting vizibil și amănunţit toate planurile diterite şi profilarile variate; 
acest şirag de mărgele noduroase şi uneori stropite de mocirla prin care 
au trecut, printre care se strecoară însă unele alese dinir'v veche şi sfântă 
metanie sau câte un mărgăritar răsleţ; acest snop abundent, strâns legat 
printr'un naturalism acerb, însă cu spicurile de aur indreptare spre văzduh, 
pe lângă valoarea nouă literară. pe care o adaugă patrimoniului impunător 
al creaţiunei lui T. Arghezi, constitue toate la un loc, un material docu- 
nentar nelăgăduit de interesant pentru cei ce vor încercă să întocmească in- 
ventarul moravurilor epocei prin care trecem, ce se rellectează în chip 
semnificativ şi eloquent în beciurile temniţei. 

Fie-ne 'ngăduit să culegem — drumeț ce păseşte prin intinsa livadă, 
plină de mii de mărăcini şi ierburi de toate soiurile, ce „Poarta meagră“ 
ne-o deschide în tainicele plaiuri ale sufletului — două flori. care răsar 
ca două raze de lumină din intunericul în care ne sbatem: 


«Holul şi Vrubia 


«cUn condamnat din rândul celora, pe care Statul îi imbracă în uniformă 
de zebră, ca să ispășească un temperament rău orientat şi-i hrăneşte in locuri 
păzite de ostași luaţi dela brazdă—cu scopul unic de a-și curăți păduchii, de a 

mătura inchisoarea şi odăile, în aşteptarea sfârșitului osândri,—un condamnat 
lănăr ținea în mâna lui groasă un pui de orabie, căzut dintr'o turlă a bisericii. 
din cuib. Pe fața deținutului. aplecată spre convulsiunile aripilor puiului de vrabie, 
se zugrăvra o milă și o bunătate, pe lângă care surăsul suav al Giocondei părea 
o murdărie. Toată ființa lui, concentrată ca un elan într'un singur gest, se gru- 
pase în scânteile senine ale ochilor 

«N'aş putea spune cine era sufletește mai inocent din cei doi copii. ocna- 
şul și puiul de vrabie, în momentul când i-am descoperit. 

«—Säracul! spune ocnaşul arătând biserica. 1 căzut din pacosteu usta de 
casă. Se zbate şi suferă şi, căzând, uite că și-a strâmbat şi grumazul. 

« Intr udevăr puiul dr vrabie, sta răstignit în palma lui, ça un bolnav, cure 
breu să vadă lumea din targa şi nu poate să-și ridice capul îndeajuns. Ochii 
puiului, negri şi fixaţi cu tenacitate în ochii mei, nu puteau să exprime durerea 
cărcelului ce-i înclrştase mica făptură. Romanul acestui zburător care și-a rupt 
cripu în ziua când sa bizuit să încerce unda aerului şi a luminii cu ea, ma 
amoțional şi am rămas sub sentimentul meu de tristețe toată ziua. M'um gândit 
ce am putea face puiului de orabie, ca să i se declege mudulările şi mi-am dat 
seama că nimic. Intervenţia pipăitului omenesc era impracticabil şi misterul durerii 
lui prea mare ca să cutozi a i-l cerceta». 


«Rugăciune, 


cMă rog tie, Doumne și nu ştiu cui mă rog şi de ce mă rog. Sufletul 
mi-e plin de o bogată durere, ca o corabie de mărgăritare ce-şi poate pierde 
tezaurul la o răscolire de tulaze, Durerea mea trebuie să o împărtăşesc cuiva 
și nici un om în stare să mi-o priceapă și nu are auzul de care sufletul meu 
simte nevoie. 

«Stiu că esteca şi cum aş fiun nebun în fafa unui pustiu şi că mă închin 
vântului și tăcerii, cu plopii şi cu apelier singuratice. Dar încă fac rugăciunea 
mea către tine, punct întunecat de lumină din întuneric, căci tmi trebue un tovarăș. 
imi trebue un stăpân pe care nu-l găsesc, o patrie ca să nu semene cu pământul, 
un împărat cu care să vorbesc, o cifră. 

«Vă rog [ie pentru că (i-s stelele frumoase, pentrucă ai urzit azurul, 
pentrucă ai făcut caprele şi copacii şi fi ai distribuit fiinta în toate semințele și 
în toate ființele, cu cari fără voia mea mă simt legat. fie că știi tu sau nu știi. 
Mă rog Tie Doamne, să nu mai fiu ru însumi». 


Asemenea revelații ar cinsti pe oricare mare scriitor, din orice epocă 
şi ţară. Intr'o formă literară personală ele se apropie de accentele lui Fran- 
cis Jammes. cea dintâiu, şi de cele din „De Profundis”, cea din urmă, și sânt 
ecourile unui crez de o înălțare sufletească, ce unu poate, nici nu trebue să 
fie analizată, ci numai adânc și sincer simțită. 


S. Tz.-$S, 


Mihai D. Ralea: Ideia de revoluţie în doctrinele socialiste 


E greu de găsit definiţia revoluţiei. În accepţia populară a simțului 
comun acesi termen e întovărăşit de ideia de violență. de baricade, 
de lupte de stradă. Ea presupune un clement de ilegalitate“. Pentru cei 
vechi, pentru latini avem cuvântul de „seditio*; Grecii otas sau enávd- 
otang, Este revoluţia o formă morbidă a psihologiei mulţimei? Să vedem: 
Sunt trei mari grupuri de definiţiuni delimitative a noțiunii de revoluţie“. 
Taine explică revoluția printr'o nebunie a massei „on va voir de brutes 
devennues folles travailler en grand et pour longtemps sous la conduite 
des sots devenus fous“. Pe deoparte o mulţime ilogică, pasionată, pedealta 

„Ibeneuri*, eroii istoriei dădeau naştere revoluției. „Mencurii* din calcule 
personale, adevăraţi escroci — sugestionau masele. Taine susţinea că un 
rationalism fanatic. din timpul revoluliunii franceze „a modilicat aluatul 
maleabil al sufletului popular în timpul marei revoluți“. 

Gustave le Bon reia concepția lui Taine şi în locul unci psihologii 
intelecialiste, de o riguroasă fixitate a principiilor jacobine, substitue o 
psihologie sentimentală, mistică. „Poporul acceptă în general o revoluţie 
lâră să știe pentruce și, când din întâmplare ajunge să înțeleagă. revoluţia 
e terminată de mult,“ La această concepție se alătură Lombrozo. Bauer. 
Sighele. După aceştia. popoarele trec în desvoltarea lor prinir'o stare mor- 
bidă. Din împrejurări cari exasperează conştiinţa populară, „un prost an 
agricol, impozite excesive, abuzul clasei dominante, personaje ambiţioase, 
exercită asnpra maselor o adevărată sugestie, împingând-o la cucerirea 
forţei guvernamentale prin violenţă. Atunci popoarele intră într'o perioadă 
de lebră, câud iluzia e stăpâna tuturor pornirilor. Teroarea domneşte, la 
senzează crimele ca şi eroismele“. Când conducătorii se demască, când mi- 
tarile se împrăștie, când mişcarea na produs decât mizerie insuportabilă 
începe „Restauraţia“. Astfel revoluțiile ar fi stări patologice ale societății, 
maladii periodice inerente oricărui organism. Nimic mai falş, Nu se poate 
progresul omenirii să fi eşit din stări morbide, din febra colectivă a po- 
poarelor. .\poi î sâşi psihologia mulţimii lasă la o parte o mulţime de fe- 
nomene sociologice. Societatea nu e o pulverizare de serii omeneşti juxta- 
puse. Jiulțimea e tocmai adunarea elementelor ce „rămân de prisos în afară 
de instituțiile organizate. Instituţiile sociale sunt forturi puternice care chiar 
în timp de revoluție se impun indivi ului ca o reguă obiectivă, făcând 
posibilă continuarea vieţi. sociale. Couducăturii revoluţiei apoi nu sunt 
oameni providenţiali, ci o expresiune a mediului amubiant. un purtător de 
cuvânt al tuturora. Nici violența nu e o „conditio sine qua non“ în mișca- 
rea mulțimilor. K. Marx spune că revoluțiile populare sunt paşnice şi nu- 
mai ale „revoluțiile clasei dominante sunt teroriste“. Revoluţia tinerilor 
Turci s'a efectuat în cea mai deplină linişte. 

Revoluția se delineşte de un alt grup care caută să explice natura 
revoluțiilor „prinir'o analogie biologică. Se opune în aceste explicaţiuni 
revoluția, evoluției“. Evoluţia e un proces de mişcări lente, o schimbare 
imperceptibilă. Naturalisiul Hugo de Vries a arătat că „evoluția organis- 
melor se poate face de multe ori brusc. cu o legătură de continuitate mult 
mai slabă. Regula „Natura non facut saltus* e desminţită. Printr'o analogie 
cu fenomenele biologice s'a încercat să se definească şi revoluţia, care ar 
fi o evoluţie bruscă. Teoria aceasta a revoluţiunii este însă problematică, 
fiindcă însăși teoria mutaţiunii a lui Hugo de Vries nu e acceptată de toţi 
naturaliştii, cu atât mai mult analogia. 

O revoluţie trebuie să aibă trei elemente reductibile, ca să devie o 
realitate: [) un corp ll) un ideal, Ll) un transfert de putere. O revoluţie 
trebuie să aibă un organ, un grup social care s'o realizeze. Oricât de omo- 
genă ar fi o societate la început, cu timpul să diferențiază, avâud puterea 
de dominarea unui grup asupra altuia. „In societăţile antichităţii ca şi cele 
din evul mediu cla ele dominante au caracterul de elite. 

Masa, restul poporului e absent dela orice conducere. Ea rămâne 
în afară de viaţa politică“. De aci luptele civile pentru succesiunea puterii. 
In timpurile moderne însă orice clasă socială vorbeşte în numele popo- 
rului întreg. „Astfel revoluţia presupune un organ mare, v formaţiune so- 
cială inedită: ea presupune înainte de toate, cucerirea puterii de către o clasă, 
care na mai avut-o niciodată. „Clasa aceea însă trebue I) sa fie conştientă”, 
să aibă o puternică cunoştinţă de clasă. Să fie conştientă de propriile ei 
forțe, să cunoască pe ale adversarului şi să aibă o credință nestrămutată. 

Afară de corp social, revoluţia trebuie să aibă şi un ideal, un program 
de valuri. „Oferind un nou etalon de măsură, oferind alte fetișe şi alte cre- 
dințe, slăbirea legăturilor sociale se poale întrema, să poate consolida din 

nou“. Fără un corp social am aveå o revoltă (emente), fără idea! o clasă 
nu se poate menţine la putere Masele au nevoie de un nou program ce e 
izvorit dintr'o îndreptare a realităților, pe care-l vor desfăşură la putere. 
Cu această nouă întocmire, spiritele se potolesc şi revoluţia în loc de dis- 
tructivă devine reparatoare, 

A treia condiţiune este transportul de putere. „Ca o revoluţie să fie 
acceptată de tot mediul social trebue ca, dela înălțimea puterii. clasa ajunsă 
să se declare ea însăşi legitimă să-şi sancţioneze ilegalitatea prinir'un exem- 
plu. Câtă vreme v revoluție nu reuşeşte să se oficializeze, ea rămâne o 
conspirație, o acțiune ilicită suscepubilăi de sancţiuni penale“. Din moment 
ce mişcarea grupului, în numele unui nou ideal, n'a ajuns să-şi transporte 
să-şi însuşească autoritatea, e o crimă ce merită pedepsită Revoluţia e o 
crimă care a reuşit. lată deci cum o mişcare fără un corp social, pe care 
să se reazâme, să isprăveşte cu o reformă, fără un ideal e o simplă răs- 
vrătire şi fără un transfert de putere e o conspirație. „Revoluţia este cuce- 
rirea puterii de către v clasă care nu a mai ocupat-o niciodată mai înainte, 
eu scopul de a impune grupului întreg un nou etalon de valori“. 

„Autorul apoi se ocupă despre ideia de progres şi drept natural, Saint 
Simon. Prondhou, Babuef şi Caburismul. Blankui. Anarhismul, Fonuorea ideii 
de clasă etc. 

Cu o claritate clasică, cu un stil elegant, suplu, cartea d-lui Ralea 
este nu numai o operă de erudiție, ci şi de aleasă exprimare într'o formă 
pla tică a atâtor abstracţiuni devenite atrăgătoare. 


C. Gerotu 
E. Lovinescu: Memorii 


Erà fatal ca un om ca d-i E. Lovinescu. cu o experiența atât de 
mare a oamenilor şi care a cunoscut o întreagă falangă a scriitorilor: arriere- 
garda romanticilor şi arant-garda simbolişiilor şi moderniştilor — să-și ti- 
părcască memoriile. 

La fel ca fraţii Goncourt, cu care se înrudeşte, estetic, domnul E. 
Lovinescu are antipatii şi simpatii. Totuşi, d-sa este cinstit în aprecierile 
sale şi nu se lasă tirît de alt sentiment decât de acela de a face o apre- 
ciere justă. 

In memoriile d-lui Lovinescu, ca întrun panopiicum întâlnim figu- 
rile literare ale d-lor Mihail Dragomirescu. Victor Eftimiu, Minulescu, 
Ibrăileanu, Caton 'Fheodorian etc. Toată flora, toată fauna, inclusiv burue- 
nile grădinei noastre literare. 

Cu o vervă diabolică şi cun spirit caustic, d-l Lovinescu poves- 
ieşte anecdote care fixează definitiv în cadrul ridicolului intimaţii lite- 
raturii. lu acest nou volum, observăm'o altă fazetă a talentului d-lui Lo- 
vinescu. D-sa face parte din familia lui Jiquidi, Gavarui și Daumier. 
Autorul lui „Lulu“ este un caricaturist de primul ordin. 

„Memoriile“ vor face senzaţie. Şi cred că multe râuri de cerneală 
vor curge pentru a le combate sau pentru a le aproba. 


Al. Bilciurescu 


L E. Toroutiu: inrich Heine și Heinismul, în Literatura Românească. 


Puţini scriitori germani au acumulat aiâta glorie şi atâta dispreţ. Glo- 
ria e pentru operă, disprețul pentru om. „Elementul naţional german profund 
jignit prin acerba obstrucţie, atât a pamfletarului Heine cât, în mare parte, 
şi a poetului, îl readuce în discuţie publică, ori de câte ori e vorba înă- 
untru și îu afară de hotarele germanismului. de apărarea sau înălțarea pres- 
tigialui naţional“. Napoleonian într'o vreme când Napoleon eră considerat 

duşmanul patriei. şi-a atras fulgerile cetățenilor săi. Cu idei liberale mai 
pe deasupra patriei şi naționalismului strâmt şi-a câştigat furia colegilor. 
Ironic, capricios, cinic, când curagios până la impertinenţă, când modest 
până la lasitate deveni pe zi ce trecea mai antipatic. 

Trece la creştinism ca apoi să-l condamne, se înscrie la drept, ca să 
fie eliminat, se sustrage din armată, se împoirivește mișcărilor studenţeşti 
patriotice, pentru ca mai târziu să părăsescă ţara. Germania pe atunci în- 
călzia ideia unitați naţionale. Studenţii brămți de cel mai puternic senti- 
ment patriotic manifestau sgomotos pentru ideia naţională: „Kein Oester- 
reich, kcin Preussen mehr. — Fin einiges, grosses Deutschland. lest wie 
scine Berge“. Dela studenți a trecut la oamenii politici, între care erau 
profesori universitari, ziarişti. oameni de litere etc. Revoluţia insă — în sen- 
sul unei schimbări violenie a lucrurilor — nu venià. Aici e marea deosebire 
între neamul latin ṣi cel german. r a. ) 

„In Germania, fruntaşii democrați terorizează mai mult doctrina revo- 
luționară franceză, iar când propaganda lor ajunge în conflict cu autori- 
tatea absolutistă, ei preferă să se supună legilor, infundànd temuiţele sau 
să apuce toiagul pribegiei, decât să cheme mulțimea peniru a forța pune- 
rea in practică a teoriilor adoptate dela Francezi. Poporul german voia să 
evite vărsările de sânge.... 

Pe când în Franţa teoria odată cunoscută se pune în aplicare, fără 
întârziere şı pentra că nu cedează nimeni, nici dintr'o parte, nici din cea- 
laltă, decide încăcrarea sâugeroasă iutre nobilime şi mulțime, aceasta din 
urmă rămânând biruitoare, deoarece avea nesecate resurse pentru a sus- 
ține şi reinoii loviturile. Germania părea îngrozită de măcelul şi pàraele 
de sânge ce le văzuse pe străzile Parisului. De aceea condamnă la moarte 
pe revoltați, -dar nu-i execută; se proclamă asedierea unei capitale, dar la 
cea dintâi întâlnire cu armata guvernului, mulţimea se împrăștie. 

Şi aici se oglindeşte spiritul latin, cu inițiativă neîntârziată. capabil 
imediat de faptă şi cel germanic teoretizant, şovăelnic, speculativ“. 

Sa confundat in totdeauna în opera lui Heine poetul cu omul. Ju- 
decata imparțială n'a venit decât rareori. E considerat mai mult ca cetă- 
tean francez, decât german, fiindcă a ultragiat sentimentul naţional al gene- 
raţiei, care a ucis pe hotzebue. „Heine în a sa ingrată şi negativă atitu- 
dine — (de ziarist N. A.) este totuşi piscul cel mai înalt dintre toţi publi- 
ciştii luptători ai epocei; nu este însă farul cu raze de lumină călăuzitoare 
ci uriaşul coş al unei uzine uriaşe, care arunca nesfârşite valuri de ium 
inăbuşitor al atmosferii, prin grosimea căruia se pierd scânteele aprinse”. 

Dacă ca om politic a fost vinovat față de Germania, ca poet are re- 
cunoştinţa lumei intregi. 

A dat grația, eleganța, fineţea, melancolia uşoară care nu e germană 
a dat o muzicalitate în versuri şi un etalon de valori estetice, ce nu-l ega- 
lează nimeni în literatura germană, mai toată când vrea ideologică sau prea 
superficială, „Talentul lui Heine este fără margini de puternic“. Posedă 
graţie, simţire, adâncime, pietate contemplativă pentru natură. avânt de 
cugetare. 


. A 


Gluma lui Heine este un cântec, anecdota o baladă, natura o iri- 
ric, pe care poetul o metamorfozează după capriciile sale; este când im- 
podobită şi cochetă când rea şi urâtă, ca şi oamenii. 


Heine poartă numele „Poetul iubirii“. Cântecele sale seamănă cu zi- 
lele capriciosului Prier; când clipe senine, pline de soare, cer albasiru. 
zumzet de albine, când în acelaş cântec al aceleeaş ore, după cele mai 
sublime armonii, cca mai cacofonică disonanţă de zloată, ironizare şi cinism“, 

Ironia, sarcasmul, un râs amar, sardonic perzistă în toate cântecele 
lui, de aci o atitudine literară pe care D-l Torouţiu o numește Peinismul, 
un neologism întrodus de D-sa. 

In literatura română Heine a fost tradus în parte de aproape 50 de 
poeți. Cel mai bun traducător al lui este Iosif. In adevăr. cum susţine şi 
autorul. traducătorul e un noucreator. Cu materialul originalului e! trebue 
să ne dea un succedaneu, care să fie o nouă creaţie. De aceea se şi zice 
tradutore-traditore. losif l-a înțeles pe Heine şi l-a redat concis, incisiv, 
contemplativ, aşa cum e el. 

sartea D-lui Torouţiu e o complectă monografie a lui Heine în lit. 
românească. Cu păreri personale ce nu le găsim la cealaltă operă, cu un 
stil cald şi plăcut. aduce reale servicii literaturii românești. 


C. G. 


L E..Torouțiu: Hermann Sudermann, în literatura românească 


Autorul, un cunoscător destoinic al literaturii germaue se ocupă de ce 
mai cunoscuți poeți in cultura românească: Suderman și Heine Suderman— 
nn talent masif de altfel — dar cu o psihologie bizară sau mai bine fără o 
psihologie, e un dramatic de exterior. Nu e uu creator de suflete, ci mai 
mult un imitator al faptelor omenesti, pe care nu le-a adâncit sau dacă le-a 
adâncit, e isbit mai mult de acţiune, dramă. teatralism. nu de motivarea 
internă. Din nefericire temperamentul său teatral. îl impinge mereau să 
redea simțirea şi cugetarea sa în forma concentrată a dramei” Autorul 
analizează fiecare operă dramatică a lui Suderman ca: Onoarea, Patria, 
Sfârşitul Sodomii, bătălia Fluturilor, Stane de piatră, Traiască Viaţa etc. 
Citează după aceea părerile criticilor, care mai toate să rezumă la aceasta: 
„In contrast cu Gerhard Hauptmann, vinând laurii recunoaşterii publice, 
Herman Suderman cra un poct, al cărui aeo talent dramatic i-ar fi 
ajutat să creeze opere mari, dacă şi-ar fi bazat lucrările pe o mai matură 
concepţie despre lume. S'a mulțumit insă numai ca un teatralic abil şi plin 
de temperament să imprumute din orice direcţie, motive cu cele mai 
puternice efecte şi să evite numai unilateralele exagerări ale realismului.” 

Modernismul literar manifestat prin influeţa materialismului științific, 
naturalismul, socialismul, pe la 1850 a impus la o rupere cu trecutul Armonia 
creată de credinţă e slărămată şi lumea nouă, democratică, caută să se 
adapteze brusc la noile forme politice ale statului. 

„Orice restricţie, orice oprelişte este un atac direct împotriva libertăţii 
şi a fraternității. Cugetarea omenească trebue eliberată de cătuşele ori 
caror dogine. pentru ca acțiunea individului să se desfăşoare în absolută 
voe liberă. Precum un chimist pune într'o eprubetă diferite elemente şi le 
ţine sub continuă observaţie, astfel scriitorul modern. reprezentat prin Zola — 
intovărăşeşte mai mulţi oameni intr'o anumită acţiune şi-i lasă apoi să se 
desvolte după cele mai elementare legi ale naturii. s'ar putea spune: lite- 
ratura experimentală“. Ştiinţele naturale cu Haeckel ridică răsbui bisericii 
creştine: socialismul şi materialismul prin doctrinele lor sapă temelia bise- 
ricii creştine. De aceste influențe nu scapă nici Sudermann, (lohamsteuer). 
Individualismul acut, descătuşar de dogme şi tradiţii. de morala uzuală, îl 
găsim exprimat în Patria, Sfârşitul Sodomei. Cu tot realismul lui specta- 
culos „teatrul lui Sudermann îţi trezeşte pe lângă profunda emotwitate ar- 
tistică un captivant interes pentru persoanele care joacă: te emoţionează. 
te enervează, te distrează prin diversitatea caracterelor şi prin ielul cum 
puetul ştie să le încurce şi sa le descurce pe temă. Este un spectacol, în 
adevăratul înțeles al cuvântului. unde lumea trăeşte, luptă. învinge. cade 
şi te învinge în cele din urmă şi pe tine. care oricât de bun ai fii, uiţi 
că spectacolul este numai spectacol, ireal. Marea putere artistică a lui Su- 
derman, precum şi marea scădere a sa“. 


C. Gerota 

